ސިއްރު ސިއްރުން ހިތޭ… (20 ފަހުބައި) – Esfiya\nސިހިފައި ބަލާލި މަލީހްއާއި ނަވާރުުއާދިމާއަށް ބަލަހައްޓައިގެން ތިބެ ހެމުންދިޔަ ޔާމިން އާއި އަރަޝްފެނުމުން މަލީހް އާއި ނަވާރުވެސް ދުރުވެލީ ތިބެވުންގޮތް ހަނދާންވުމުން ނެވެ. އޭރުވެސް ބަނޑުގައި އަތްއަޅައިގެ ޔާމިން އާއި އަރަޝް ހަމަހެނީއެވެ. ” ދެންއަޅެ ތިޔޯ.. ” ފާޑަކަށް ލަދުގަތްނަމަވެސް މަލީހް އެހެންއަހާލީ އެކަން ނޭންގުމަށެވެ. “އެކަމަކުވާ ދޯ މިތިބަ ލަވްބަރޑެއް.. ތިދެމީހުން ކިތަންމެސިއްރުން އުޅުނަސް މިހާރު ދެން އަހަރުމެންނަަށްވެސް ތީ ހަމަ ރޯމިއޯ އެންޑް ޖޫލިއެޓްކަން އިނގޭ.. ” ހެމުން ހެމުން އައިސް ޔާމިން އެހެންބުނެލުމާއެކު ” ބަލަ ތިހެނެއްނޫނޭ ތިކަން ކުރާނީ ” އަރަޝްވެސް އިތުރުކޮށްލަމުން މަލީހްގެ އަތަށް ގަދަނޫކުލައިގައިވާ މަހުމަލުގެ ކުޑަ ފޮށްޓެއްލައިދިނެވެ. އެފޮށިހުޅުވާލުމާއެކު މަލީހްވެސް ހައިރާންވިއެވެ. ކަނޑުނޫކުލައިގެ ވިދާބަބުޅާ އެމަރަލްޑެއް ޖަހާލާފައިވާ އެއަނގޮޓި އެހާވެސް ހިތްގައިމެވެ. ޝުކުރުވެރި ނަޒަރަކުން މަލީހް އެދެމީހުނާ ދިމާއަށް ބަލާލުމާއެކު އަތުގެ އިޝާރާތުން އެމީހުން ދައްކާލީ އިސްޖަހާލައިގެން އިން ނަވާރެވެ.\nދެންއިތުރަށް މަޑުކުރަން ނަހަދާ މަލީހްވެސް ނަވާރުގެ ކުރިމައްޗަށް ހުއްޓި އެއްފައި މައްޗަށް ތިރިވެލާފައި “ވިލް ޔޫ ބީ މައި ލައިފް ޕާޓްނަރ ” އޭ އަހާލީ ހިނިތުންވުމާއެކުގައެވެ. ނަވާރުގެ ލޮލުން އުފާވެރިކަމުގެ ކަރުނަނީރާލުމާއެކު ޔެސް އޭ ބުނެލިއެވެ. އެއާއެކު އިވިގެންދިޔަ މަރުހަބާއާއި އަތްތިލަބަޑީގެ އަޑުން އިތުރު ބަޔަކު އެތާންގައި ތިބިކަން އެނގުނީ ދެމީހުން އެކީގައި އަނގޮޓި އަޅުވާލުމާއެކު ތެދުވެ ބަލާލުމުން ނެވެ. މަލީހް އާއި ނަވާރަށް ލިބުނީ ކުއްލި ހައިރާންކަމެކެވެ. “ދޮންތީ.. ” އޭ ކިޔާ ނާލް ދުވެލާފައި އައިސް ބައްދާލިއިރު ދުރުގައި ހެވިފައި ޒިޔާދުއާއި ހަފީޒާގެ އިތުރުން ޝިވަންއާއި މުސްތޮފާ ހުއްޓެވެ. ” ކިހިނެއް މިތަނަށް..” ” ހަމަޖެހިބަލަ މާހް އަހަންނޭ ހުރިހާ ޕްލޭންއެއްރޭވީ. ” މަލީހްއަށް ބުނަންއުޅުނު ޖުމްލަ ފުރިހަމަ ނުވަނީސް ޔާމިން ވާހަކަދެއްކިއެވެ.\n” އެވަގުތު އަހަރެންގުޅީ އެންމެފަހުން އަހަރުމެން ގެސްޓްހައުސް ހަދަން ހަވާލުވި ކުންފުނީގެ ބޮޑުމީހާ ޝިވަންއަށް .. ގުޅާއޮޅުންފިލުވީ ނަވާގެ މައުލޫމާތު.. ނަސީބު އަތުގަ ހިފީއެހިސާބުން .. އަހަރެންގެ ޕްލޭން އިއްވާލުމުން ޝިވަންގެ އެހީތެރިކަން ލިބުނީ ހީވެސްނުކުރާހާ ފުރިހަމަޔަށް.. ދެން އަހަރެން ގުޅީ މާހް ބައްޕަޔަށް ގުޅާ ހުރިހާކަމެއް ްޮޅުން ފިލުވައިދިނިން.. އަދި ނަވާ ގެ ޕޭރެންޓްސް އަންނަ ވާހަކަ ބުނުމުން މިތަނުގައި އެކޮމަޑޭޝަން ހަމަޖައްސަން ބުނީމަ މިތަނަށް ތިދެމީހުން އެހާވަރުން މިގެނައީ.. އަހަރެން މިތަނުގެ ކަންކަން ހަމަޖެއްސިއިރަށް އަރަޝް އައީ ރިންގްވެސް ހިފައިގެން .. ދެން ދެމީހުން ނަވާގެ ޕޭރެންޓްސް ގެންނަން ހުރިހާކަމެއް ހަމަަޖެއްސީ.. ލަވްބަރޑް މިތަނަށް ގެނެއްސަ އަހަރެމެން މިދިޔައީ ޝިވަންގުޅީމަ އަވަހަށް ރިސީވްކުރަން.. .. އެއްލޯ މަރާލަމުން ޔާމިން ކަންތަށް ހިނގާދިޔަގޮތް ކިޔާދިނެވެ.\n“އެހެންވީމަ ބައްޕަ އަށްވެސް އިނގޭދޯ އަޅުގަނޑު އެވާހަކަ ދެއްކިއިރުގަ.. ” މަލީހް ނޫންކަމަށް ހަދައިގެން ހެވިފައިހުރި މުސްތޮފާކުރެން އަހާލުމުން ބޯޖަހާލިއެވެ. ނާލް ގައިގަ ބައްދާލައިގެން އިން ނަވާރު އިނީ ލަދުން އިސްޖަހާލައިގެން ނެވެ. އެެެން އިން އިރުވެސް އެމޫނުމަތީގައިވާ ޖަންބުކުލަ އަރިމަތީން ފާހަގަވެއެވެ. ހަފީޒާއައިސް ނަވާރު ކައިރީގައި ހުއްޓިލުމުން ނަވާރު އޭނަގެ މަންމަގެ މޭގައި މޫނުފޮރުވާލީ އެހެންމީހުންގެ ނަޒަރުތަކުން ސަލާމަތްވުމަށެވެ.\n” ދުރުވޭ މިކޮޅަށް .. ޑިނަރ މިކޮޅަށް ގެންނަން އަންގާލާ..” ޒިޔާދު ގޮވައިގެން ހިނގައިގަންނަމުން މުސްތޮފާ ޔާމިންއަށް އިޝަރާތްކޮށްލިއެވެ. ހަމަ އެވަގުތު ވޭޓަރުން އައިސް މޭޒުއަތުރާލުމާއެކު ކެއުން ތަށްޖެނެސް މޭޒުމަތި ތައްޔާރުކޮށްލިއެވެ. ޔާމިން އެކަމަށް ކުރިން ވިސްނާފައިވުމުން އެކަމަށްވެސް އިންތިޒާރުކުރާކަަށް ނުޖެހުނެވެ.\nކެއުމާވެގެން ކުރިޔަށްދިޔައިރު މުސްތޮފާގެ އެދުމުގެ މަތީން ޔާމިންއާއި އަރަޝްވެސް އެމީހުނާއި ބައިވެރިވެލިއިރު މަލީހް އާއި ނަވާރު އިނީ އައިސްކްރީމްތައްޓެއް ހިފައިގެން ނެވެ. އެމީހުންކުރިން ކެއުން ނިންމާލެވުމުން ދެން އިތުރަށް ބަނޑުގައި ޖާގަނެތީއެވެ. “ދަރިފުޅާ މަލީހް.. ބައްޕަ ހީވެސްނުކުރާހާ ހީވާގި މިރާލި ހިންގުންތެރި ދެކުދިން ދަރިފުޅުގެ އެކުވެރިންނަށް ތިތިބީ.. ބައްޕަ މިއަދު ވަރަށް އުފާވެއްޖެ.. ދެން ދަރިފުޅުމެން ދެކުދިން ގޮތެއްނިންމާނީ.. ބައްޕަގެ އެއްވެސް އިއުތިރާޒެއްނެތް ކައިވެނި އަވަސްކުރިޔަސް ލަސްކުރިޔަސް.. އެކަމަކު ކައިވެނި ކުރަންވާނީ ރާއްޖޭގަ.. އެއީ ބައްޕައެދޭގޮތް.. ” މުސްތޮފާ ޔާމިންއާއި އަރަޝްއަށް ތައުރީފް ކޮށްލަމުން މަލީހް އަށް ބުނެލިއެވެ. ” އަޅުގަނޑުވެސް ބުނަންއޮތީ ހަމަތިހެން.. މަލީހްއަކީ އަޅުގަނޑު ދަންނަ ހެޔޮލަފާ ރަނގަޅުޒުވާނެއް.. ވީއިރު ދެކުދިން ގޮތެއްނިންމާނީ.. ” ޒިޔާދުވެސް މަލީހްމެންނަށް ދޫކޮށްލިއެވެ. ” ބައްޕާ އަޅުގަނޑުބޭނުން ކައިވެނި އަވަސްކުރަން.. އެކަމަކު ނަވާގެ ސެމްބްރޭކްލިބުނީމަ ދޯ ނަވާ..” މަލޯހް ނަވާރަށް ދޯދިނުމުން އަނެއްކާވެސް ނަވާރުގެ މޫނުރަތްވެގެންދިޔައެވެ. އާއިކޭވެސް ބުނެވުނީ ބޮލުގެ އިޝާރާތުންނެވެ. އެވަގުތު ޝިވަންއަށް ފޯނެއް އައުމުން ބަލާލިއިރު ގުޅަނީ ޝަބީންއަށް ވުމުން ލައުޑަށްލާފައި ގޮވާލިއެވެ. ” ޝިވަން ކޮބާ މިހާރު ދެވުނީތަ ކޮބާ މާހް ކޮބާ ނަވާ.. ވަރަށް އެކްސައިޓްވެފަދޯތިބީ.. ” ޝަބީން އެެއްފަހާރާ ހުރިހާ ވަހަކައެއް އަހާލިއެވެ. ” ޔެސް ބްރޯ.. މިހާރުމިތިބީ ޑިނަރގަ.. މާހް ބައްޕައާވެސް ދިމާވެއްޖެ.. ” ” ބީން.. ދެން އެެެންވީމަ ބާކީ މިއޮތް މަސްދުވަހުގަ ރެޑީވޭ އަވަހަށް ވެޑިންއަށް.. މާހްމެންވެސް ތިކޮޅަށްދާނީ.. ބޭބެކައިރީގަވެސް ބުނާތި..” ޝިވަން އެހެންބުނުމާއެކު މަލީހްވެސް ޝަބީންއާ ވާހަކަދެއްކިއެވެ. އެރޭގެ ކެއުން ނިމުން އިރު މުސްތޮފާގެ ޝަކުވާއަކަށްވީ ޝިވަން އައި އިރު ނިމާލްނުގެނައީމަ އެޝަކުވާއެވެ. ނަމަވެސް ވަގުތުގެގޮތުން އެކަން ނުވީކަން އެނގުމުން އެންމެން އެކީގައި ދާނީކަމުގައި ބުނެލިއެެވެ.\nޝަބީމް ނިމާލްއަށާއި ޖުމާއަށް އެއުފާވެރި ހަބަރުދިނީ ޖެހިގެން އައިދުވަހު ހެނދުނު ޖުމާ ޑިއުޓީއަށް ގެންގޮސްދޭން އައިގަޑީގައެވެ. އަދި ޝިވަން މިއަދު އަންނާނޭ ކިޔާ ޖުމްނާއާއި ދިމާކޮށްލީ އަދިވެސް ޝަބީންގެ ކޮބައިން އެކަން ނުކެންޑޭތީއެވެ. ޖުމްނާވެސް ކިތަންމެ ރުޅިއަންނަކަމަށް ހެދޭން އުޅުނަސް ރުޅިނާދެވެނީ ޝަބީން އައިސް ޖެއްސުން ކޮށްފަވެސް ހެއްވާލާތީއެވެ. ” ދެންކޮންއިރަކު ދަރިފުޅާ ޒިޔާދުމެން އަންނަނީ.. ” ނިމާލް އަހާލުމުން ” ދެދުވަހެއްފަހުން ކަމަށްބުނެ ޝަބީންދިޔައީ އޮފީހަށްވެސްދާން ގަޑިކައިރިވާތީ ޖުމާ ގޮވާލުމުންނެވެ.\nނަވާރުއަށް ސެމްބްރޭކް ލިބުމާއެކު މުތޮފާގެ ޕްރައިވެޓް ޖެޓްގައި ރާއްޖެދިޔައީ ޔާމިންއާއި ޝައުޝަންގެ އިތުރުން އަރަޝް ވެސް ވެޑިންއަށް އައުމަށް ވައުދުކުރުވާފައެވެ. އެންމެން އެކީގައި އެއްފަހަރާ މަސްދުވަހަށް ދިއުން ބުއްދިވެރިނޫންކަމުގައި މުސްތޮފާދެކުނީމައެވެ.\nވެލާނާ އިންޓަރނޭޝަނަލް އެއަރޕޯޓުގައި ޕްރައިވެޓްޖެޓް ޖެއްސުމާއެކު މުސްތޮފާއަށް ފުންނޭވައެއް ދޫކޮށްލެވުނީ ސަތާރައަހަރަށް ފަހު އުފަންފަސްގަނޑަށް އާދެވުމުން ހިތްހަމަޖެގިފައި ހުރެގެންނެވެ. މީގެ ސަތާރައަހަރުކުރިން އޭނަ ރާއްޖެ އައީ ކުއްޔަށްދީފައިވާ އޭނާގެ ގެ ގެސްޓްހައުސް ވިޔާފާރިއަށް ކޮންސްޓަރަކްޝަން ބަޔަކާއި ހަވާލުކުރާށެވެ. އެފަހަރުވެސް އެއްވެސްމީހަކާ ދިމާނުވެ ދާންޖެހުނީ އެވެ. ނަމަވެސް މިފަހަރު މިއައީ މުޅިދިރިއުޅުން ބަދަލްވެގެންނެވެ. ހިޔާލަށް ގެއްލިފައި އިން މުސްތޮފާ ސިހުނީ މަލީހްއައިސް “ބައްޕާ” އޭ ގޮވާލުމުންނެވެ.\nއެއަރޕޯޓަށް މަލީހްމެން ރިސީވްކުރަން ޒިޔާދުގެ އާއިލާގެ އިތުރުން ރަޝީދުގެ އާއިލާ އާއިޖާވިދުގެ އާއިލާ އާއި ނިމާލްގެ އާއިލާގެ ޖުމްނާނޫން އެންމެން ގޮސްތިއްބެވެ. ޖުމްނާ އަށް ނުދެވުނީ ކުޑަކުޑަ އިލްފް އެވަގުތު ބޮޑާހާކައިގެން ނުނިދައިގެންނެވެ. އަރައިވަލް ޓާމިނަލްގައި ހުރި ނާލް ހުއްޓާނުލާ އަނގަތަޅަމުންގޮސް ކުއްލިއަކަށް ” އެތިބައަންނަނީ ދޮންތިމެންނޭ” ބުނުމުން އެންމެ އެދިމާ ބަލިއިރު ތިންމީހުން ހިނިތުންވެލައިގެން ތިބެ އަންނަނީއެވެ. އެތަށް ދުވަހެއްފަހުން މަލީހްފެނުމުން ނިމާލްގެ ލޮލުން ކަރުނަފާއްދާލިއިރު ޖުމާވެސް ހުރީ ރޮވިފައެވެ. މަލީހް އައިސް ނިމާލްގައިގަ ބައްދާލިއިރު މުސްތޮފާވެސް އައީ ނިމާލްމެން ކައިރިއަށެވެ. އަދި ޖާވިދު އާއި ސާދިޔާ ފެނުމުން ޖާވިދުގައިގަ ބައްދާލީ ދެލޮލުގައިވި ކަރުނަފުހެލާފައެވެ. ނަވާރުއައިސް ޒިޔާދުމެންނާ ސަލާމްކޮށްލާފައި ރަޝީދުމެންގެ ދެމަފިރިން ކައިރިއަށް ޖެހިލިއެވެ.\nވަގުތަކީ މެންދުރުގެ ވަގުތުކަމުން ޖާވިދުގެ އެދުމުގެ މަތީން މާލެދިޔައީ އެއަރޕޯޓުން ލަންޗްނަގައިގެން ނެވެ. އަދި ޖުމްނާ އަށް އެއްޗެހިހިފައިގެން ދާން ސާދިޔާ ބޭނުންވުމުން ޕެކްކުރީ އެވެ. މާލެއައި މަގުމަތީގައި ޒިޔާދު އެދުނީ ރޭގަނޑުގެ ކެއުމަށް ހުރިހާމީހުން ޒިޔާދުގެ ގެއަށް އައުމަށްށެވެ. އެކަމަށް އެންމެންވެސް އެއްބަސްވެލިއެވެ.\nމާލެދެވުމާއެކު ޒިޔާދުމެންގެ އާއިލާ ކާރުގައި ދިއުމުން ރަޝީދުމެންގެ ދެމަފިރިންގެ އިތުރުން ޖާވިދުމެންގެ ދެމަފިރިންވެސް ދިޔައީ ނިމާލްމެންގެއަށެވެ. ކުޑަކުޑަ އިލްފް ކައިރިޔަށް ޖާވިދުމެންވެސް އާލިމާމެންނެކޭ އެއްފަދައިން ނާންނަދުވަހެއް ނުދެއެވެ. މަލީހްއާއެކުގައި މުސްތޮފާވެސް ނިމާލްމެނގޭގައި ހުރުމަށްނިންމީ މުސްތޮފާގެ ގެ ހުރިބިން އެއްކޮށް ގެސްޓްހައުސް ހަދާފައިވާތީއެވެ. ނަމަވެސް ކައިވެންޏަށްފަހު ދިހަބުރިއަށް ހަދާފައިވާ އެއިމާރާތުގެ އެއްއެޕާރޓްމަންޓަށް ދިއުމަށް ނިންމާފައެވެ.\nދުވަސްތަަށް ފާއިތުވަމުންގޮސް ހަފްތާއެއްވީއިރު ކައިވެނީގެ ކުލަ ކަނޑައެޅި އެއްޗެހި ފަހަން އޯޑަރުދީ ނިންމާލިއެވެ. އަދި ކައިވެނީގެ ހަފްލާ ބޭއްވުމަށް ރަސްފަންނުގެ ހިތްގައިމު މާހައުލު ހޯދާ އެދުވަހަށް ތައްޔާރީތަށް ވަމުން ގެންދިޔައެވެ. އެތަށްދުވަހަކަށްފަހު މަލީހްއައުމާއެކު ނިމާލްއަށްވެސް އީދެއް އައިފަދައެެވެ. އަދި އެންމެ އުފާވީ މަލީހްގެ ބައްޕައާއި ދިމާވެ އެބައްޕަގެލޯބިވެސް މަލީހްއަށް ލިބުމުންނެވެ. އެންމެ ގެ ހިތްހަލާލުލިބުމުން މުސްތޮފާއަށްވެސް ވަނީ ބުންނަނޭންގޭފަދަ ހިތްހަމަޖެހުމެއް ލިބިފައެވެ. ކޮންމެ ދުވަހަކުވެސް ހެދުނުހޭލައިގެން ކުޑަކުޑަ އިލްފް ކައިރީގައި އުޅެއުޅެ އެކުއްޖާފުޅުވެސް މިހާރު މުސްތޮފާއާއި ވަރަށް ދޯޅުވެއްޖެއެވެ.\nޔާމިންއާއި އަރަޝްގެ އިތުރުން ޝައުޝަން ރާއްޖެއައީ މަލީހްމެންގެ ކައިވެންޏަށް ހަތަރުދުވަހަށް ވުމުންނެވެ. އެމީހުން ތިބުމަށް ގެސްޓްހައުސް މުސްތޮފާ ހަމަޖެއްސިނަމަވެސް ނިމާލްބޭނުންވީ ޝައުޝަން އެއީ އަންހެންކުއްޖެއްވީމަ އަދި ޖުމާވެސް ދަންނަކުއްޖަކަށް ވުމުން އެގޭގައި ބަހަށްޓާށެވެ. އަދި ޝިވަންގެ އެދުމުގެ މަތީން ޔާމިން އާއި އަރަޝް ވެސް ތިބީ ރަޝީދުމެންގޭގައެވެ. ޝައުޝަންމެން އައިއިރު ހުރިހާމީހުން އެރޭލާ ހެދުންތަކާއި ކައިވެނިކުރާ ކުދިންގެ ހެދުންތަށްވެސް ގެނައެވެ. ހުދާއި ކަޅު އަދި ރިހިކުލަ ތީމްއަކަށް ހަމަޖެހިފައިވާ މިދެކައިވެނީގެ ޕާޓީގައި ހުރިހާ އަންހެނުންނަށްވެސް ވަނީ ކަޅުކުލައިގެ ހެދުމާއި ބުރުގާއަޅާމީހުނަށް ރިހިކުލައިގެ ބުރުގާއެވެ. ހުރިހާ ފިރިހެންނުނަށް ހުދިކުލައިގެ ގަމީސް ހުރި އިރު ތިރިން ކަޅު ފަޓުލޫނާއި އަދި ކަޅުޖެކެޓްއެވެ.\nއެކީގައި މަޖާވަގުތުތަކެއް ހޭދަކުރަމުން ކައިވެނީގެ އެންމެފަހުގެ ތައްޔާރީތަށްވީއިރު ޔާމިން އާއި އަރަޝްވެސް ހީވަނީ ހަމަ އެއްބަނޑުއެއްބަފާ ކުއްޖަކުގެކަމެއްގަ އުޅޭހެންނެވެ. އެހާވެސް މީހުނާގުޅިގެން އުޅޭތީ ނިމާލްގެ އިތުރުން ޖާވިދުއާއި ރަޝީދުވެސް ހުރީ އަޖައިބުވެފައެވެ. ނަމަވެސް މުސްތޮފާއާއި ޒިޔާދުއަށް އެކަން އާކަމަކަށްނުވީ ޔާމިންމެންގެ ގޮތް އެމީހުނަށް އެނގިފައިވާތީއެވެ.\nސެޕްޓެމްބަރު މަހުގެ ހަތާވީސްވަނަ ދުވަހަށް އިރުއެރުމާއެކު ސައިބޮއެގެން ހުރިހާ ފިރިހެނުން ރަސްފަންނަށް ތަންރެޑީކުރަން ދިއުމުން ހުރިހާ އަންހެނުން ވެސް ޖަމާވީ ޖާވިދުމެންގެއަށެވެ. އެގެހުންނަނީ ރަސްފަންނާއި ކައިރީގައިކަމުން އެގޭގައި މެންދުރުރުގެ ކެއުން ތައްޔާރުކުރިއެވެ. އަދި އެންމެންވެސް ތައްޔާރީތަށްވުމަށްވެސް އެގެއަށް އައުމަށް ސާދިޔާއެދުމުން އެކަމާ ދެންތިބިމީހުން ވެސް އެއްބަސްވެލިއެވެ.\nމެންދުރު ފަސްވުމާއެކު ޖުމާއާއި ނަވާރުގެ ހިތުގެ ތެޅުންބާރުވެ ހާސްވާގޮތްވާންފެށިއެވެ. ނަމަވެސް އެއަށްވުރެބޮޑަށް އުފާވެސް ވެއެވެ. ޝައުޝަންގެ އެދުމުގެމަތީން ނަވާރުއާއި ޖުމާ ސެލޫންއަކަށްގޮސް ގޯލްޑަން ފޭޝަލްހައްދާ ފުލްބޮޑީ ވެކްސްއެއް ކުރުވިއެވެ. ޝައުޝަން އައިރު ހަނދާންނެތި އެކަންތަަށް ކުރާނެ ސާމާނު ގެނެވިފައި ނެތުމުންނެވެ. ނަމަވެސް އެދެކުދިންވެސް މިރޭ ރީތިކޮށްދިނުމަށް ޝައުޝަންވަނީ ވައުދުވެފައެވެ. ހަަައެކަނި އޭނާއަށްބޭނުންވާނީ އަތްގާތްކޮށްލަދޭނޭ ކުއްޖެކެވެ.\nތިންކުދިން އެކީގައި ސެލޫން އިން ގެއަށް ދިޔައިރު މަލީހް އާއި ޝަބީންގެ އިތުރުން ޝިވަންމެންވެސް އައިއުޅެއެވެ. އެތިންކުދޖން ދޮރުން އެތެރެއަަށް އެޅި ފުރަތަމަ ފިޔަވަޅާއެކުގައި މަލީހްއާއި ޝަބީން ކަޅިޖަހާނުލާ ބަލަން ތިބުމުން ރަކިވެ އިސްޖެހުންތަން ޔާމިންއަށް ފެނުނެވެ. ” ހޫމް ކަންތަކާލައިގަތީ.. ޝިވަންހެޔޮނުވާނެ މިވެރިން ގޮވައިގެން ހިނގާދާން .. މިރެއަށްވެސް ނުބަހައްޓާ އެތިބަދެކުދިން މިމީހުން ވިރުވާލަފާނެ އެވަރަށް ބަލައިގެން.. ” މަލީހްއާއި ޝަބީންއަށް އިޝާރަތްކުރަމުން ޔާމިން އެހެންބުނުމާއެކު ” ކޮންތާކު އަހަރުމެން ނުބަލާމޭކިޔާ ޝަބީން އާއި މަލީހް ތެދުވީ އަރަޝް އައިސް ޖެއްސުން ކުރަން ފެށުމުންނެވެ. އެކުދިން އެއުޅޭ އުފާވެރިގޮތް ބަލަން ހުރި ހަފީޒާ އައިސް ” ހުރިހާ އަންހެންކުދިން މިރޭތައްޔާރުވަނީ މިބައިގައޭކިޔާ..” ފިރިހެންކުދިންކޮޅު އެފްލޯއިން ފޮނުވާލިއެވެ. އަދި ދޮރުލައްޕާފައި އެނބުރިލުމާއެކު ” އެމީހުން ހޭނުނެތުނީޔާވެސްދެރަ.. ދެކުދިންސް ތިގޮތަށް ފޭޝަލްހަދާލީމަ ހާދަރީއްޗޭ.. މާޝާﷲ.. ” ނަވާރުއާއި ޖުމާގައިގަ ބައްދާލަމުން ހަފީޒާބުނެލިއެވެ.\n“ތިއޮއްކްރައުންދީބަ.. ” ޝައުޝަން ވާހަކަދެއްކީ ކައިރީގައި ހަރަކާތްތެރިވަމުންދިޔަ ޖުމަނާއަށެވެ. އޭރު ޖުމާ ތައްޔާރުކޮށް ނިމިފައިވާއިރު ހީވަނީ ހަމަ ޕަރީއެއްހެންނެވެ. ހުދުކުލައިގެ ބޮޑުހެދުމުގެ މޭމަތީގައި ޑައިމަންޑްސްތަކެއް ހަރުކުރެވިފައިވާއިރު ޖުމާގެ ހިޖާބުގެ ބޮލާވީދިމާގައިވެސް ވަނީ އެކިކަހަލަ ޖަވާހިރުތަކަކުން ޖަރީކުރެވިފައެވެ. ކޮށްފައިވާ ލުއިމޭކަޕްގެ ސަބަބުން ޖުމާގެ ރީތިކަން އިތުރަށް ދައްކުވާދެއެވެ. ހަމައެގޮތަށް ނަވާރުވެސް ހުރީ ހުދުކުލައިގެ ބޮޑުހެދުމެއްގައެވެ ހެދުމުގެ ފަސްބައިން މައްޗަށްވާގޮތަށް ޑައިމަންޑްތަކުން ފަރުމާކުރެވިފައި ވާއިރު ހެދުމުގެ މަތީގައިވެސްވަނީ ހަމައެގޮތަށް ޑިޒައިންކުރެވިފއެވެ. ނަވާރުގެ އިސްތަށިގަނޑުމައްޗަށްނަގާ ސްޓައިލިޝް ހުޅިއެއްޖަހާލާފައިވާއިރު އިތުރުފުރިހަމަ ކަމެއް ދައްކުވައިދެނީ ބޮލުގައިވާ ރިހިތާޖުގެ ސަބަބުންނެވެ. ނަވާރުވެސް ލުއިމޭކަޕްއަކާއިއެކު ތައްޔާރުކޮށް ނިންމާލިއިރު ހަމަ ޕްރިންސަސްއަކަށް ދޫނުކުރެއެވެ. ޖުމާއާއި ނަވާރުގެ އިތުރުން ޖުމްނާވެސް ޝައުޝަންގެ މަސައްކަތަށް ތައުރީފްކޮށްލިއެވެ. ހުރިހާ މަންމަތަށްވެސް ލުއިމޭކަޕްއެއް ޝައުޝަން ކޮށްލަދިނީ އެހާއްސަރޭގައި އެމީހުންވެސް ރީތިވާންޖެހޭނޭ ކިޔާފައެވެ. ހަމައެގޮތަށް ޝައުޝަންވެސް ތައްޔާރުވެލީ އޭގެ އެންމެފުރިހަމަގޮތުގައެވެ. އެންމެން ތައްޔާރުވެ ނިމުން އިރު އަށެއްޖަހަން ފަނަރަޔަށް ވެފައިވުމުން އަވަހަށް ރަސްފަންނަށް ދާން އެންމެން ފެއިބީ އެކުއެކީގައެވެ. އޭރު ޒިޔާދުއާއި ނިމާލްގެ އިތުރުން ޖާވިދުވެސް ކާރުގައި އެމީހުން ބަލާއައިސް ތިއްބެވެ. ނަވާރުއާއި ޖުމާ އަދި ޝައުޝަން އެރީ އެންމެކުރީގައި އޮތް ޒިޔާދުގެ ކާރަށެވެ. ޖުމްނާއާއި އާލިމާ ނިމާލްގެ ކާރަށް އެރިއިރު ސާދިޔާއާއި ހަފީޒާއެރީ ޖާވިދުގެ ކާރަށެވެ.\nރަސްފަންނަށް ދެވުމާއެކު ޝައުޝަން އައި ޖުމްނާ އައިސް ނަވާރުއާއި ޖުމާގެ ހެދުމުގައި ހިފައިލިއެވެ. ޖުމްނާ ފެނުމާއެކު މުސްތޮފާގެއަތުގައި އިން އިލްފް ހީލިއެވެ. އެކުއްޖާފުޅުވެސް އިނީ ރެއާގުޅޭނޭގޮތުން ހުދުގަމީހެއްލައްވާލާ ކަޅުބައޮޓައީއެއްވެސް އަޅުވާލާފައެވެ. ދެކުދިން ގޮވައިގެން ކައިވެނިކުރާ މޭޒާދިމާއަށް ދިޔައިރު މޭޒުކައިރީގައި ތިބި މަލީހް އާއި ޝަބީންއަށް ތެދުވެވުނީ އެކުއެކީގައެވެ. ކަޅުގަމީހެއްއެތެރެއިން ލާފައި ހުދުކޯޓެއްބޭރުން ލައިފައި މަލީހު ހުރިއިރު ޝަބީންހުރީ ހުދުގަމީހަކާއެކު ކަޅުކޯޓެއްލައިގެންނެވެ ތައްޔާރުވެލައިގެން ތިބިއިރު އެދެމީހުންވެސް ފެންނަނީ ހަމަ ޝަހީގަނޑުވަރެއްގެ ޕްރިންސްއިންހެވެ. ނަވާރުމެންނަށް ކަޅިހުއްޓިފައި ތިބި މަލީހްއާއި ޝަބީން ހޭވެރިކަންވީ އަރަޝްމެން އައިސް ކޮއްޓާލުމުންނެވެ. ” ބަލަ ކިހިނެއްމިއަދު ތިއުޅެނީ.. މިދެމީހުން މިއަދު ރަނގަޅެއްނޫން.. ” އަރަޝްބުނެލިއެވެ. ” ހޫމް އެވަރަށް ނުބެލިއަސް މިރެއަށްފަހު ގާތުގަ ބަހަށްޓައިގެން ބަލަންވީވިއްޔާ.. ދެން އެކަމަކުވާ.. ” ޔާމިންއަށްވެސް ނުހުރެވިގެން ބުނެލިއެވެ. އޭރު އަންހެންދެކުދިންވެސް އައިސް އެހިސާބަށް އެރީއެވެ. އެހެންވެ އެކުދިންނަށް ތަންދެއްކުމަށްފަހު ޔާމިންމެން ދިޔައީ ފޮޓޯނެގުމަށް ތައްޔާރު ވުމަށެވެ.\nބިސްމީގެބަރަކާތުންފެށި ކައިވެނީގެމަޖިލީހުގައި ޤާޒީ ހުތުބާލައިދެމުންދިޔައިރު ހަތަރުކުދިންނަށްވެސް ދިޔައީ ތަފާތުއިހްސާސްތަކެއް ކުރެވެމުންނެވެ. ހާއްސަކޮށް ނަވާރުއާއި ޖުމާއެވެ. އެކަކު އަނެކެއްގެ ލޯބިވެރިޔާއާ ހެދިއުޅޭކަމަށްހީކޮށް ވާހަކަ ނުދައްކާހުރެވި ކުރެވުނު ކޮސްކަންތައްތައް ހަނދާންވެ ހިނިތުންވެވެމުންދިޔައީ މިއަދު އެހުރިހާކަމެއް ބަދަލްވެފަައިވާތީއެވެ. ” އަނބިގަބޫލުކޮށްފީމޭ..” ބުނުމާއެކު އިހްތިޔާރަކާނުލައި ޖުމާ އާއި ނަވާރުގެ ލޮލުން ކަރުނަ ހިލުނީ އެހާދުވަހު ކުރި ދިގުއިންތިޒާރުގެ ނިމުން އައުމުން އުފަލުންނެވެ.\nކައިވެނިކޮށްދީ ނިމުމާއެކު ހަތަރުކުދިންވެސް ތިބެން ހަމަޖެހިފައިވާ ތާންގައި މަޑުކޮށްލުމާއެކު ޕާޓީއަށް މީހުންއަންނަންފެށިއެެެވެ. ރަސްފަންނުގެ ހިތްގައިމު މާހައުލުގައިވާ ހަޓްތަކާއެކު އަތުރާފައިވާ ހުރިހާ މޭޒުތަކެއްގައިވެސް ވަނީ ހުދުފޮތިތަކުން ފޮރުވާލެވިފައެވެ. އަދި ގޮނޑިތަށްވެސް އެގޮތަށް ހުދުފޮތިން ފޮރުވާލެވިފައިވާއިރު ކަޜުކުލައިގެ އޮފްފޮއްޗަކުން އައްސާލާފައި ވެއެވެ. ޕާޓީގެ މީހުން އައުން މަދުވެލާ ކޮންމެ ވަގުތަކު ޝިވަންއާއި ޔާމިން އަދި އަރަޝްއައިސް ކޮންމެވެސް އެއްޗެކޭކިޔާ މަލީހްއާއި ޝަބީން އާ ދިމާކޮށްލައެވެ. ކައިރީގަތިބި ނަވާރުއާއި ޖުމާގެ މޫނު މިފަދަ ކޮންމެވަގުތެއްގައި ޖަންބުކުލަ އަރައިގެންދަނީ އެމީހުން ކިޔާ އެއްޗެހިންނެވެ.\nޕާޓީގައި މީހުންމަދުވެ ހަމައެކަނި އާއިލާމީހުނަށް ވުމާއެކު ފޮޓޯޝޫޓަށް ތައްޔާރުވެެލިއެވެ. ކޮންމެދެމަފިރިއަކު ވަކިންނެވެ. އާއިލާއާއެކުގައެވެ. އާއިލާގެ ކޮންމެމީހަކާއި އެކުގައި ވަކިންނެވެ. އަދި އަރަޝްގެ އެދުމަށް ވެސް ކުރިއޭޓިވް އެތަކެއްފޮޓޯތަކެއް އޭނަބުނިގޮތް ގޮތަށް ނެގިގެންދިޔައެވެ. ފޮޓޯޝޫޓްނިމުން އިރު ހަތަރުކުދިން ތިބީ ބަނޑުހައިވެގެން މޮޔަވާވަރުވެފައެވެ. މުޅިއާއިލާއެކުގައި އެރޭގެ ކެއުން ކުރިޔަށްގެންދިޔައިރު ހުރިހާ މީހުންގެ މޫނުމަތީގައިވެސް ވަނީ ހިތްހަމަޖެހުމާއި އުފާވެރިކަމެވެ. ” ކޮބާ ދެން ކައިވެނިވެސް މިނިމުނީ.. އެހެންވީމަ ދެން އޮތީ ބޭބެގެ ފަރާތުން ތިކުދިންނަށްދޭ ހަދިޔާ.. ” ރަޝީދުއައިސް މަލީހް އާއި ޝަބީންއަތަށް ސިޓީއުރައެއް ލައިދެމުން ބުނެލިއެވެ. ” މީ.. ” މަލީހްއާއި ޝަބީންއަށް އެކީގައި އަހާލެވުނެވެ. ” ތިބަލާލަބަލަ.. ” އާލިމާކައިރީގައި މަޑުކޮށްލަމުން ރަޝީދުއެހެންބުނުމާައެކު އެމީހުން ސިޓިއުރަކަނޑާލިއެވެ. ފްރާސްއަށް ދެކޮޅުޓިކެޓްއާއި ޕެރިހުގައިހުރި ރަޝީދުގެ ސިޓީހޮޓަލުގައި ހަފްތާއަކު ތިބުމަށް ހަމަޖެހިފައިވާތަން ފެނި މަލީހްއާއި ޝަބީން ހިނިތުންވެލީ ޝުކުރުއަދާކުރަމުންނެވެ. ” ކޮބާ ދަރިފުޅުމުން ލަސްވެފަ ލާންޗްތަށް އެބައޮތް.. ” އެންމެނަށް “ލާންޗް އޭ. ” ބުނެލެވުނީ.. އެކީގައެވެ. އެއާއެކު އެކުދިންނަށް މިރޭ ނިމާލްގެ ޖުވައިރާން ރިސޯޓުގައި ހޭދަކުރުމަށް ތައްޔާރުކޮށްފައިވާ ކަމަށް ނިމާލް ހާމަކޮށްލީ އެއީ އެންމެފަހުވަގުތު ދޭންބޭވި ސަޕްރައިޒްއަކަށްވުމުން ނެވެ. ހަތަރުކުދިން އެކީގައި އަވަހަށް ކާރުގައި ދިޔައިރު ލަންޗްއޮތީ ތައްޔާރަށެވެ. ދިހަމިނެޓްގެ ދަތުރަކަށްފަހު ޖުވައިރާންއަށް އެކުދިންނަށްދެވުމެވެ. އޭރު އެކުދިންގެ ރިސީވްކުރަން މީހަކު އައިސްހުއްޓެވެ. އެމީހާ މަލީހުމެން ގޮވައިގެން ދިޔައީ ވަކިން ރީތިކޮށް ހަދާލާފައިވާ ދެވޯޓަރވިލާއަށެވެ. އަދި ތަޅުދަނޑި ހަވާލުކޮށްލުމަށް އެމީހާދިޔައީއެވެ.\nތަޅުދަނޑިޖަހާލާފައި ދޮރުހުޅުވާލުމާއެކު ރޭގަނޑުގެ ސަލާމްކޮށްފައި މަލީހްއާއި ނަވާރު ކޮޓަރިއަށްވަންއިރު ޝަބީން އާއި ޖުމާވެސް ކޮޓަރިއަށް ވަނެވެ. އެދުމަތީގައި އޮތް ޕާރުސަލްފެނުމާއެކު ޖުމާގޮސްބަލާލިއެވެ. އަދި ސުވާލުގެ ނަޒަރުން ޝަބީން އަށް ބަލާލިއެވެ. ނަވާރުމެންވެސް ކޮޓަރިއަށް ވަންއިރު އެނދުމަތީގައި ޕާރުސަލެެއްއޮތުމުން ބަލާލީ ހަމައެގޮތަށް ސުވާލުގެ ނަޒަރުންނެވެ. ޖުމާއެކަނޑާލިއިރު އޭގައިއޮތް ފިޔާތޮށިކުލައިގެ ތުނި ނައިޓީފެނުމުން މޫނުރަތްވެގެން ދިޔައެވެ. ދެންއޮތް ފިޔާތޮށިކުލައިގެ ފިރިހެން ބޮކްސާފެނުމާއެކު ހިނިވެސް އައެވެ. ދަށުގައި ނޯޓްކޮޅެއް އޮތުމުން އެނަގާ ޝަބީން ކިޔާލިއެވެ. ” ދެންތިބޭނުންވާ ވަރަށް ނިކަން އަންހެނުންނަށް ބަލާބަލަަ އެކަމަކު ތިއެތިލައިގެން ހުންނަށްޗޭ ބަލަން.. (ވިންކް. އެމޯ.) އަރަޝް.” ނޯޓްކޮޅުކިޔާލުމާއެކު ޝަބީންއާއި ޖުމާއަށް އެކީގައި ހީލެވުނެވެ.\nމަލީހް އާއި ނަވާރުއެކީގައި ޕާރުސަލްކަނޑާލުމާއެކު ނަވާރުގެ މޫނަށްވެގެން ދިޔަގޮތުން މަލީހްގާތަށް އައީ ލާނެތް ހިންޏެވެ. އޭގައިވާ މަޑުފެހިކުލައިގެ ތުނި ނައިޓީ ނަވާރުއާ ކިތަންމެހާވެސް ގުޅޭނެއެވެ. އެނައިޓީ ނަގާ ނަވާރުއަތަށް ލައިދެމުން މަލީހް އެދުނީ އެލުމަށެވެ. ފިނިވެފައިވާ ދެއަތުން އޭގައި ހިފުމަށްފަހު ނަވާރު ބޯޖަހާލިއެވެ. އޭރުވެސް ނަވާރުގެ ހިތް ނެގިނެގިފައި ޖެހެމުންދިޔައީ ބޭރަށްވެސް އަޑުނީވޭވަރަކަށްނޫނެވެ. މަލީހް އަދިވެސް އެއްޗެއްއޮތުމުން ބަލާލިއިރު އޮތީ ހަމަ އެކުލައިގެ ފިރިހެންބޮކްސާއެކެވެ. އަދި ނޯޓެކެވެ. ” މިއަދު އަންހެނުންނަށް ވަރަށް ބަލަންމަސައްކަތް ކުރީމެއްނުދޯ.. އެހެންވީމަ ތި ލައިގެން ނިކަންރީތިކޮށް އޮވޭ އަންހެނުންނަށް ބަލަން ދެން މިފަހަރަކު ނުހުއްޓުވާނަން.. (ވިންކް.އެމޯ.) ޔާމިން..” ނޯޓް ކިޔާލުމާއެކު މަލީހް އަށް ހެވުނެވެ. އޭރު ނަވާރު ފެންވަރާ ތާޒާވެލައިގެން އިސްޖަހާލައިގެން ނިކުންނަނީއެވެ. ނަވާރުފެނުމާއެކު މަލީހްއަށް އެހެން ހުރިހާ ކަމެއް ހަނދާން ނެތުނެވެ. ދަމާބާރަކުން ދަމާފަދައަކުން މަލީހް އަށް ނަވާރުއާދިމާއަށް ދެވުނީ އެވެ. އަދި ލުއިފަތެއްހެން ނަވާރު އަތްމައްޗަށްލައިގެން އައިސް އެނދުގައި ބާއްވާލިއިރު މަލީހްގެ ހުރިހާ އިހްސާސްތަށް ކޮންޓްރޯލްއިންނެއްޓި ހުޅުފަޅައިފިއެވެ. ނަވާރުވެސް މަލީހްއަށް އިޖާބަދީ ދެހަށިގަނޑު އެއްހަށިގަނޑަކަށް ވެގެންދިޔައީ ހިނދުކޮޅެއްގެތެރޭގައެވެ. ދެލޯބިވެރިންގެ ހިތުގައި ފޮރުވިފައިވާ ލޯބި އަބަދުގެ އަބަދަށް ހާސިލްވީއެވެ. ސިއްރު ސިއްރުން ދެކެމުން އައި ހުވަފެންތަކުގަ ކުލަޖެހިގެން ދިޔައީއެވެ. ..\nSalaam.. miothee nextpart Adhi final part.. layaaunmeedhu kuran mivaahakaakee vess thihurihaa kiuntherinnahvess kamudhiya vaahaka makah veekamah .. dhen layaage vaahakaeh genessdheynee vaahakaige half liyefa .. and neynge kihaadhhvahakun kameh bunan .. anehkaavess kiyevunfeshethee busyvaane ehenveema .. thihutihaa kiuntheringe faraathun libun faadukiynthakah vess v bodah shukuriyya .. ? and love u all readers ..??\nHii layaa ❤❤❤? afteralong time.. missed ualott ?❤me first dhww..??\nVarah loabi mi vaahaka.. obiness to the maxxxx.. layaa ge ehn story akah varahhh inthixaaru kureveyy.. u are one of my fav writer ? love u ❤❤❤\nMiss u more SJK .. dhoonyaa? yes ur first .. ? btw thankyou so much dhoonikolha..??\nVvvvv salhi mi story n vvvv avahah layaa ge story eah kiyan libeine kamah umeedhu kuran ly\nvrh vrh vrh reethi….mi stry vc nimuny dhw dhn mi…vrh lwbi…\nYess unaal .. story nimunee .. ?? btw thank you so much my dear ..?\nnice ending well done layaa thihaa loabi story geness dhinythy v bodhah tnx layaa new story eh ge inthizaaruga huri vaahaka bunelan have grt day layaa???\nAwwn ?thank you .. v happy vey thikahala loabi readers thibeythee…?? insha allah kiyevunfeshi hamayakah elhileema new story liyanfashaanan .. and up kuraanan storyge half liyevunAeema.. ?\nV habeys stry❤❤❤?\nGud job layaa love u\nOwwn ?thank you dear ryy ??\nV reethi ekam Malaak was better for me\nAwwn ? thank you readers .. ekimeehunge taste thafaanuvaane aee massllaehnnun dear ??\nfurihama v mie vaahaka.love u layaa ☺???????????❤\nThank you dear nshaan ??\nVarah varah reethi❤❤❤❤❤\nThank you dear Au ???\nEven malaak was bttr4me! Btt mi stry ess v nice❤❤ bt kudakoh vaaanuvaa vanii baeh than kolhu kolhun! Getu nuvanii! It may be my mstk! As me ge get vumuge bai v dhah viiima? waiting4ur nxt stryy❤❤❤\nHehe its oki someone.. Aeemasslaeh nun.. Happyvejje mivaahakavess kiyaaleema ?✌?\nWowww vvv salhi …..v v reethiiii…ekm v sad nimunyma will miss u layaaa sissy I love u\nDhenn dhimaa nuvaane dhw nooooooo misssssses lottt\nMiss u too ximmi..Thankyou ?? ly\nWhen is your next story Layaa..?\nThankyou dear rsh.. ???\nLayaa plx write horror story I like horror storys plx layaa\nStory v salhi..ekam liyumugai v mistake ebahuri.sifakurumuge bai rangalhu kohllaifinama adhi miahvure salhi vaane…ma bodah avas kohllafa, ma bodah kurukohllafa hurikan faahaga kurevey..dhn Liya story ehga rangalhu vaane kamah mi balany.? Best of luck\nލޯބިވެރިއެއް ތިނޫނީ މަށެއް ނޭދެމޭ..7


"2020 Human Development Report" Launch Kurumuge Haflaagai Shahid Baiverive Vadaigenfi - Vaguthu\nފޮރިން މިނިސްޓަރު އަބްދުﷲ ޝާހިދު.\nޔުނައިޓެޑް ނޭޝަންސް ޑިވެލޮޕްމެންޓް ޕްރޮގްރާމް (ޔޫއެންޑީޕީ) ގެ މި އަހަރުގެ ހިއުމަން ޑިވެލޮޕްމަންޓް ރިޕޯޓު އިފްތިތާހު ކުރުމަށް ބޭއްވި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު ބައިވެރިވެވަޑައިގެންފިއެވެ.\n1990 ވަނަ އަހަރުން ފެށިގެން ކޮންމެ އަހަރަކު ނެރެމުން އަންނަ ހިއުމަން ޑިވެލޮޕްމެންޓް ރިޕޯޓުގެ މަސައްކަތަށް މިނިސްޓަރު ޝާހިދު ވަނީ ތައުރީފް ކުރައްވއަިފައެވެ. ކޮވިޑްގެ ބަލިމަޑުކަމުގެ ތެރޭގައި ވަރަށް ބޮޑެތި ދަތިތަކެއް ދިމާވަމުން އަންނަ ކަމަށް އޭނާ ވިދާޅުވިއެވެ.\nއޭގެ އިތުރުން ދިވެހި ސަރުކާރުން އިޖްތިމާއީ ގޮތުން ހުރި ގޮންޖެހުންތައް ހައްލު ކުރުމަށް ކުރައްވާފައިވާ ކަންތައްތައް ވެސް މިނިސްޓަރު ފާހަގަކުރެއްވިއެވެ. އެގޮތުން، ޕެރިސް އެގްރީމެންޓާއި، އެސްއޭއެމްއޯއޭ ޕެތްވޭ އާއި ފެމިނިސްޓް އެކްޝަން ފޯ ކްލައިމެޓް ޖަސްޓިސްގެ ދަށުން ބްލޫޕްރިންޓް ފާހަގަ ކުރެއްވިއެވެ. އިތުރު ދެތިން ބަޔަކާއި ގުޅި ކްލައިމެޓް ޗޭންޖްއަށް ހައްލެއް ހޯދުމަށް ގޮވާލައިފައިވެއެވެ.\nޔޫއެން ކަންޓްރީ ޓީމުގެ ފަރާތުން ކޮވިޑްގައި ކުރިމަތިވި ދަތިތަކުން އަރައިގަންނަން ލިބުނު އެހީ މިނިސްޓަރު ޝާހިދު ޝުކުރުވެރިކަމާއެކު ބަލައިގެންނެވިއެވެ.\nމި އަހަރުގެ ރިޕޯޓުގައި އަލިއަޅުވާލައިފައި ވަނީ ގްލޯބަލް ޑިވެލޮޕްމެންޓްގައި މީހުންގެ ހިތްވަރަށެވެ. އެންމެ ފަހުގެ މި ރިޕޯޓަށް ބަލާއިރު ރާއްޖޭއަށް ކުރިއެރުން ލިބިފައިވެެއެވެ. އެގޮތުން، ދުނިޔޭގެ ހިއުމަން ޑިވެލޮޕްމެންޓް އިންޑެކްސްގެ 104 ވަނައިން 95 ވަނައަށް ރާއްޖެ ވަނީ ބަދަލުވެފައެވެ.\nޝާހިދުގެ ޗީފް އޮފް ސްޓާފަކަށް އިންޑިއާ މީހަކު އައްޔަންކޮށްފި\nމެއި 1, 2021 12:04\nކިތަންމެ ޗާލީވެގެން ފޮޓޯގަޑަށް ހުއްޓުނުކަސް ދިވެހިންގެ ވެރިއަކަށް ކަލޭ ގެންނަން ދިވެހިންގެ މެޖޯރިޓީ ބޭނުމެއްނުވެއެވެ. ސަބަބަކީ އޮޅާލަން ޖެހޭ ކަން ދާދިފަހުން ބޭއްވި މެހެފިލްއެއްގައި ކަލޭ ކަރުބުޑަށް ބާރުލާފާ ފެލުނީމައެވެ. ދެވަނަ ސަބަބަކީ މިނާޒުކު ދަތި ދަނޑިވަޅުގައި އަމިއްލަ އެދުން އިސްކޮށް ދިވެހިރައްޔިތުންގެ ފައިސާއިން ނަހަމަ ގޮތުގައި ބޭނުން ކުރަމުން ދިއުމެވެ. މިކަމުން އެގިގެންދަނީ ކަލޭތީ ވަރަށް ނުލަފާ ޖައްބާރު މައްކާރު އެދުންބޮޑު ޖާހިލު މީހެއްކަމެވެ. ދިވެހިން ކޮންމެ ހާލެއްގައި ތެޅުނަސް ތިމާގެ އެދުން ތިރިނުކުރާނެކަމެވެ. ކަލޭ އެންމެ ރަގަޅުވާނީ އެފްރިކާގެ ގައުމެއްގެ ރައީސްކަން ހޯދާ ސައްލާ ކުރިއްޔާއެވެ. މިބޭއްވުނު ލޯކަލް ކައުންސިލް އިންތިހާބުން މާލޭގެ ރައްޔިތުން ވަނީ އޮޅާފަ ޖަހާފަކަން ހަދުމަކޮށް އަރުވަން ވަކިވެލަމެވެ. ރަމަޟާން ކަރީމް.


އެޑްމިން – Page 16 – Liyuntheringe Gulhun\nVisitors online  85:users  0guests  47bots  38The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nދިރިއުޅުމުގެ އުފާ ޙާސިލްކުރަން އެދޭނަމަ އަބަދުވެސް ތިބާ ވިސްނާށެވެ!\n18 ޖެނުއަރީ 2016އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 775\nޙަސަން ޒަހީންތިބާއަކީ މުއްސަންޖެއް ހެއްޔެވެ. މި ސުވާލު އަމިއްލަ ނަފުސާ ކޮށްލަބަލާށެވެ. ޖަވާބަކީ ކޮބައިތޯއެވެ. ގިނަ ބައެއްގެ ޖަވާބަކަށްވާނީ ނޫނެކެވެ. މުއްސައްޖެއްނޫނެވެ. ލިބޭ މުސާރައިން ދެކޮޅެއް ނުޖެހެއެވެ. އިންތިހާއަށް ކުލިބޮޑެވެ. ބިލުތަކާއި ގޭތެރޭގެ ޚަރަދުތައް އިންތިހާއަށް ބޮޑެވެ. އިސްކޫލާއި ޓިއުޝަނާއި އާންމު ދިރިއުޅުމުގެ ޚަދަރުތައްވެސް އިންތިހާއަށް ބޮޑެވެ. މިއީ ނިކަމެތި ދިރިއުޅުމެކެވެ. ދަތި ދިރިއުޅުމެކެވެ. ޚަރުދުބޮޑު ފަޤީރު ދިރިއުޅުމެކެވެ. މިއީ ތިބާފަދަ އެތައް ބައެއްގެ ވިސްނުމާއި އިޙްސާސްކަމަށް ޤަބޫލުކުރެވެއެވެ. މިޔުޗުއަލް ފަންޑް ހިންގުމުގައި ޢަމަލުކުރަންޖެހޭ އުޞޫލުތައް\n16 ޖެނުއަރީ 2016ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 658\nއިބްރާހީމް ސަލީމް މިޔުޗުއަލް ފަންޑަކީ އާންމުންގެ އަތުން ފައިސާ ނަގައިގެން އެކިކަންކަމަށް އިންވެސްޓްކުރާ ފަންޑަކަށްވުމުން ރެގިޔުލޭޓަރީ އިދާރާތަކުން ވަނީ ފަންޑް ހިންގުމުގައި ޢަމަލުކުރާނެ އުޞޫލުތަކެއް ކަނޑައަޅައިފައެވެ. އެ އުޞޫލުތަކަށް ފަންޑް ހިންގާ ފަރާތްތަކުން ތަބާވާންޖެހެއެވެ. މިގޮތުން އިންވެސްޓަރުން ހިމާޔަތްކުރުމަށްޓަކައި އިންޓަރނޭޝަނަލް އޮގަނައިޒޭޝަން އޮފް ސެކިޔުރިޓީޒް ކަމިޝަން (އައެސްކޯ) އިން ވަނީ މިންގަނޑު ތަކެއް ކަނޑައަޅައިފައެވެ.\nޙުސައިން ޞަލާޙުއްދީނާއި ގިރާވަރު ކަޅު ސޮރު\n12 ޖެނުއަރީ 2016ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 613\nގިރާވަރު ކަޅުސޮރަކީ އެރަށު އެންމެ އިސްވެރިޔާ އެވެ. ކޮރު ސޮރަކީ ދެން ހުރި އެންމެ ބާރު ގަދަ މީހާ އެވެ. ދެވަނަ ބޮޑު ހަނގުރާމައިގެ ދެވަނަ އަހަރުން އެއްރެއަކު ބަގީޗާގޭ ތަޅަންމަތީ އުނދޯލީގައި ޞަލާޙުއްދީން އިންނަވަނިކޮށް، ކަޅުސޮރު އައިސް ދޮރުކަނީގައި އަތްއަޅާލައިގެން ހުއްޓިއްޖެއެވެ. މިލިޔާ މިހާ އިނީ އަދަރާދު ގޮނޑިއެއްގެ އުސްމިންހުރި ނިރޮޅު ވަކަރު ގޮނޑިއެއްގައި އުނދޯލިދާންކޮޅު ހެއްލާދޭށެވެ.\nޞަލާޙުއްދީން: މި ފެށިގެން އުޅެނީ ކޮން ހަނގުރާމައެއްތަ؟\nކަޅުސޮރު: މިއީ އަނެއްކާވެސް ޖަރުމަނުން ދުނިޔެއަށް ވެރިވާން ކުރާ ހަނގުރާމައެއް ޞަލާޙުއްދީން: ހަނގުރާމައިން ވާނީ ކިހިނެއްތަ؟\nފޮނި ޚިޔާލުތަކަކީ ޙަޤީޤަތަކަށް ނުހެދޭނެއެވެ\n11 ޖެނުއަރީ 20163 ޚިޔާލުއަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 1073\nމައުލާނާ ވަހީދުއްދީނު ޚާންތަރުޖަމާ: އަލްމަރްހޫމް އަބްދުއްރަހީމު އަބްދުލް މަޖީދު\nނޯޓް: މިތަރުޖަމާއަކީ 90 އަހަރުތަކުގެ ކުރީކޮޅު ނެރެވުނު “ނޫރު” މަޖައްލާގެ ދެވަނައަދަދުގައި އެޕްރީލް 1992 ޝާއިއު ކުރުމަށް ތައްޔާރުކުރެވުނު ލިޔުމެކެވެ. ނަމަވެސް ދިމާވި ސަބަބަކާހުރެ މަޖައްލާގެ އެނަމްބަރު އާއްމުންގެތެރެއަށް ނެރޭވޭގޮތް ނުވީއެވެ. އެހެންވެ މިތަރުޖަމާވެސްއޮތީ އާއްމު ނުކުރެވިއެވެ. ލިޔުންތެރީންގެ ގުޅުން މެދުވެރިކޮށް އަލުން މިލިޔުން ހުށަހަޅާލަމެވެ.\nރާއްޖެ އިސްލާމްވީ ދުވަސް: ރާއްޖެއަށް އެންމެ ބޮޑު ނަސީބު ލިބުނު ދުވަސް\n10 ޖެނުއަރީ 2016ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2215\nޢަބްދުލްޢަޒީޒު ޖަމާލު އަބޫބަކުރުއާދެ! މާދަމާ (ހޯމަ ދުވަހު) ފެށޭ ރަބީއުލްއާޚިރު މަހަކީ ރާއްޖެ އިސްލާމްވިތާ 888 އަހަރު ފުރޭ މަހެވެ. މާދަމާ ނޫން އަނެއް ދުވަހަކީ އަހަރު ފުރޭ ދުވަހެވެ. ރާއްޖެ އިސްލާމްވީ ދުވަހެވެ. އިސްލާމް ދީނުގެ ހިދާޔަތުގައި ރާއްޖެ ލަހައްޓަވާތާ 888 އަހަރު ވީއެވެ. އަލްޙަމްދު ލﷲ އެވެ! މިހާ ދިގު މުއްދަތެއްގައި އިސްލާމީ ގައުމެއްގެ ގޮތުގައި ދިވެހިރާއްޖެ ދެމިއޮތުމަކީ ވެސް ވަރަށް މަތިވެރި ނިޢުމަތެކެވެ. މި ކަމަށްޓަކައި ވެސް ﷲ ސުބްޙާނަހޫ ވަތަޢާލާއަށް ޙަމްދާއި ޝުކުރު ކުރުމަކީ މި ނިޢުމަތް ދެމިއޮތުމަށްޓަކައި އަޅުގަނޑުމެން ކުރާންޖެހޭނެ ކަމެކެވެ. އަދި ދިވެހިރާއްޖެއަށް އިސްލާމީ ހިދާޔަތު ލިބުމަށް މާތް ﷲ ސަބަބުވެރިކުރެއްވި ދަރުމަވަންތަ ރަސްގެފާނަށާއި އެ ރަދުންނަށް އިސްލާމްދީނަށް ގޮވައިލެއްވި މައުލާނާ އަލްޙާފިޡު އަބުލްބަރަކާތު ޔޫސުފް އަލް ބަރުބަރީއަށް ހެޔޮ ދުޢާކުރުމަކީ ވެސް އަޅުގަނޑުމެންނަށް ލާޒިމުކަމެކެވެ. ވެޔޮގޭ މަނިއްޕުޅުގެ ފެންކުޅި\n6 ޖެނުއަރީ 20161 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 1039\nފެންކުޅިޔަކީ ވަރަށް އިހުއްސުރެ ރާއްޖޭގައި ކުޅެވެމުން އައި ކުޅިވަރެކެވެ. މިކުޅިވަރު ރާއްޖެ އައީ މުސްކުޅި ދިވެހި ސަޤާފަތުގެ އެހެން ވެސް ވަރަށް ގިނަ ކަންތައްތަކެކޭ އެއް ފަދައިން އުތުރުކަރައިން ކަމަށް ފެނެއެވެ. އުތުރުކަރައިގައި ފެންކުޅިއަކީ ހިންދީންގެ ދީނީ އީދެއްކަމުގައވާ ހޯލީ އާ ގުޅިފައިވާ ކުޅިވަރެކެވެ. މިބައި މީހުންގެ މެދުގައި ހޯލީ މަޝްހޫރުވެފައި އޮންނަނީ ކުލަޔާއި ލޯބީގެ އީދުގެ ގޮތުގައެވެ. ކުލަޖެހުމާއި ކުލަފެންޖެހުން އެއީ މިއީދުގެ ކުޅިމަޖާގެ ތެރޭ ހިމެނޭ ކަންކަމެވެ. އުތުރުކަރަ ފިޔަވައި ހިންދީންގެ ސަޤާފީ ނުފޫޒު ފޯރާފައިވާ އެހެން ވެސް ބައްރުތަކުގެ އެހެން ވެސް ބައެއް ބާގަތަކުގެ މެދުގައި ވަރަށް މަގުބޫލު ކުޅިވަރެކެވެ. އިސްލާމް ދީން ރާއްޖެ އައުމަށް ފަހު، ފެންކުޅި ފަދަ އެހެން ވެސް ބައެއް އެވޭލާ ކުޅިވަރު ގިނަ ރަށްރަށުގައި ހިނގަމުން އައީ އީދު ކުޅިވަރެއްގެ ގޮތުގައެވެ. ފަރުވާތެރިކަމާއެކު އިޝްތިހާރުކުރުން\n5 ޖެނުއަރީ 2016ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 599\nއިންވެސްޓަރުންގެ އެންމެ ބޮޑު އެއް ކަންބޮނޑުވުމަކީ އަބަދުވެސް ވިޔަފާރިން ލިބޭ އާމްދަނީ އިތުރުކުރުމެވެ. މިސަބަބަށްޓަކައި ވިޔަފާރި ހިންގާ ފަރާތްތަކުން އެފަރާތްތަކުގެ އަހަރީ އާމްދަނީ (ރެވެނިޔު) އަހަރުން އަހަރަށް އިތުރުކުރުމަށް ތަފާތު ސްޓްރެޓެޖީތައް ބޭނުންކުރެއެވެ. މައިގަނޑު ގޮތެއްގައި ކުންފުނިތަކުން އައު ޕްރޮޑަކްޓްތައް ތަޢާރަފުކޮށް ޕްރޮޑަކްޓް ލައިން އިތުރުކުރެއެވެ. އަދި ފަހުން އުފައްދާ ޕްރޮޑަކްޓަށް ޚާއްޞަ ސިފަތަކެއް (ފީޗަރސް) ތަޢާރަފުކޮށް ވިޔަފާރީގެ ވާދަވެރިންގެ މައްޗަށް ކުރި ހޯދުމަށް ކެނޑި ނޭޅި މަސައްކަތްކުރެއެވެ.\n[ޅެންވެރިޔާ 2016] ގައި 40 ޅެން ބައިވެރިކޮށްފި!\n1 ޖެނުއަރީ 2016ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 741\nލިޔުންތެރިންގެ ގުޅުމުގެ އިދާރާ\nމިފެށުނު 2016 ވަނަ އަހަރުގެ ޅެންވެރިންގެ ދުވަހުގެ މުނާސަބަތުގައި ލިޔުންތެރީންގެ ގުޅުމުން އާންމުކޮށް ހުޅުވައިލި “ޅެންވެރިޔާ 2016” މުބާރާތުގައި7ފަރާތަކުން 40 ޅެން ބައިވެރި ކޮށްފިއެވެ. މުބާރާތަށް ޅެން ހުށަހެޅުމުގެ މުއްދަތު އޮތީ، މިދިޔަ ނޮވެންބަރު މަހުގެ 29 ވަނަ ދުވަހުން ފެށިގެން ޑިސެންބަރު މަހުގެ 25 ވަނަ ދުވަހުގެރޭ 10.00 އާ ހަމައަށެވެ. މަޢުލޫމާތު ހޯދުމުގެ ޝައުޤާއި ހިތްވަރު ލިބިގަތުން\n28 ޑިސެމްބަރު 2015ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 515\nމަޢުލޫމާތު ހޯދައި ލިބިގަތުމުގެ ޙައްޤު ދިވެހިރާއްޖޭގައިވަނީ ކަށަވަރުވެފައެވެ. ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ 29 ވަނަ މާއްދާގައި ވަނީ “އުނގެނުމާއި، އުނގަންނައި ދިނުމާއި، މަޢުލޫމާތު ހޯދުމާއި، މަޢުލޫމާތު ދިނުމުގެ މިނިވަންކަން ކޮންމެ މީހަކަށްމެ ލިބިގެންވެއެވެ.” މިފަދައިންނެވެ. މި ޙައްޤު ކަށަވަރުކޮށްދިނުމަށްޓަކައި 2014 ވަނަ އަހަރު ތަޞްދީޤުކުރެވުނު “މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު”ން މިކަން ވަނީ ތަފްޞީލުކޮށްދީފައެވެ. މިކަން ތަންފީޛުކުރުމަށްޓަކައި ދައުލަތުގެ އިދާރާއެއްވެސް ވަނީ އުފައްދަވައިފައެވެ.\n27 ޑިސެމްބަރު 20151 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 429\nމާޒިފު އަހުމަދު ޝާއިޢުކުރި ފަރާތުގެ ބަޔާނެއް:\nމިއީ ދިވަެހިރާއްޖޭގެ ދިވެހީންގެ އެއްބައިވަންތަކަމުގެ ދުވަހުގެ މުނާސަބަތުގައި އެ ދުވަހު ޝާއިޢުކޮށްދިނުން އެދިވަޑައިގެން އަލްއަޚު މާޒިފު އަޙުމަދު ފޮނުއްވި ޅެމެކެވެ. ކަންތައް ދިމާވި ގޮތުން އެ ދުވަހު ޝާއިޢުކުރެވިފައި ނުވާތީ މިއަދު އެ ޅެން ޝާއިޢުކޮށްލީއެވެ. މިކަމަށްޓަކައި މާޒިފު އަޙުމަދުގެ އަރިހުންނާއި ކިޔުންތެރީންގެ އަރިހުން ވަރަށް ދީލަތި މަޢާފަކަށް އެދެމެވެ.\nޙަޔާތުގެ ގިނަ ސަފުޙާތަކުތެރެއިން ސިފަކުރެވޭތޯ ބަލަމޭ\nޙަޔާތުގައި ދިމާވި އެންމެ ބިރުވެރި ދުވަސް 26 ޑިސެމްބަރ\nއިރުގެ ރޯޝަނީ ދޯދިތައް ވެރިވެ ދިއްލައިލި ހިނދު ދުނިޔެއަށް ބިރުވެރި ކަމުގެނެތޭ ނިޝާނެއް ވެދާނެކަމުގެ ބޮޑުދުވަހަކަށް


Anekkaa ves Nora ge foari gadha lava eh!\nއަނެއްކާ ވެސް ނޯރާގެ ފޯރިގަދަ ލަވައެއް!\nމަޝްހޫރު ނެށުންތެރިޔާ އަދި އެކްޓްރެސް ނޯރާ ފަތޭހީގެ ކުރިއަށް އޮތް ލަވައިގެ ޓިޒާ ދައްކާލައިފި އެވެ.\n"ޕިޔާރް ދޯ، ޕިލާރު ލޯ" އަކީ 1986 ވަނަ އަހަރު ނެރުނު ފިލްމު "ސާގަރް" ގައި އިންނަ ލަވައެކެވެ. ރޭކާ ފެނިގެންދާ އެލަވަ އަކީ އޭރު ގިނަ ބައެއްގެ މަގުބޫލުކަން ހޯދި ލަވަ އެކެވެ. އެލަވައިގެ ރިމޭކެއް މިއަހަރު ނެރުމަށް ނިންމާފައިވާ "މަރްޖާންވާން" ގައި އިންނައރު އެލަވައިން ފެނިގެންދަނީ ނޯރާއެވެ.\nލަވައިގެ ޓީޒާ އެއް މިހާރު ދައްކާލާފައި ވާއިރު ނޯރާގެ ފަރި ނެށުން އެ ކުޑަ ޓީޒާ އިން ވެސް ފެނިގެން ދެއެވެ. އެލަވަ މާދަމާ ނެރުމަށް ހަމަޖެހިފައި ވާއިރު ގިނަ ބަޔަކު މިހާރު ތިބީ އެލަވަ ބެލުމަށް ކެތް މަދުވެފަ އެވެ.


Moosun Goasve Bodu Sarahahdhakah White Alert Nerefi - Vaguthu\nމޫސުން ގޯސްވެ ބޮޑު ސަރަހައްދަކަށް ވައިޓް އެލާޓް ނެރެފި\nމޫސުންވެ ގޯސްވެ ރާއްޖޭގެ ބޮޑު ސަރަހައްދަކަށް ވައިޓް އެލާޓް ނެރެފިއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން ނެރެނު އެލާޓްގައި ވަނީ، ށ. އަތޮޅުން ފެށިގެން ގދ. އަތޮޅާއި ހަމައަށް ވައިޓް އެލާޓް ނެރެފައެވެ. އެ އެލާޓްގައި ބުނެފައި ވަނީ މި ސަރަހައްދުތަކަށް ގުގުރުމާއެކު ބޯކޮށް ވާރޭވެހޭނެ ކަަމަށާއި ގަޑިއަކު 30 މޭލަށް ވައިގަދަވާނެ ކަމަށެވެ.\nމެޓް އޮފީހުން މި ސަރަޙައްދުތަކަށް ވައިޓް އެލާޓް ނެރެފައި ވަނީ މިއަދު 11:00 އިން މެންދުރުފަހު 17:00 އާއި ހަމައަށެވެ.\nމެޓް އިން ވިދާޅުވީ، ރާއްޖޭގެ ކަނޑުތައް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެކަމަށެވެ.


Ithuru kulhuntheriaku fassi ve Juventusge mulhi team Isolate koffi - Vaguthu\nއިތުރު ކުޅުންތެރިއަކު ފައްސިވެ ޔުވެންޓަސްގެ މުޅި ޓީމު އެކަހެރިކޮށްފި\n2 ހަފްތާ ކުރިން ( އޮކްޓޯބަރ 14, 2020 )\nޔުވެންޓަސްގެ އެންމެ މުހިންމު އެއް ފޯވާޑް ކްރިސްޓިއާނޯ ރޮނާލްޑޯ ކޮވިޑް-19 އަށް ފައްސިވިތާ އެއްދުވަސް ފަހުން އެޓީމަށް ކުޅޭ އެމެރިކާގެ ޒުވާން މިޑްފީލްޑަރު ވެސްޓަން މެކެނީވެސް ފައްސިވުމާއި ގުޅިގެން މުޅި ސްކޮޑް އެކަހެރިކޮށްފިއެވެ.\nޔުވެންޓަސްއިން މިރޭ ނެރުނު ބަޔާނެއްގައި ބުނެފައިވާ ގޮތުގައި ސިއްހީ މާހިރުން ނެރެފައިވާ ގައިޑްލައިންތަކުގެ ދަށުން ކުރިޔަށްގެންދިޔަ ޓެސްޓުތަކުން މެކެނީ ކޮވިޑް-19ށް ފައްސިވެފައިވާ ކަމަށެވެ. އެއާއެކު މުޅި ޓީމު އެކަހެރި ކުރިކަން އެޓީމުން ނެރުނު ބަޔާނުގައި ވަނީ ހާމަކޮށްފައެވެ. މުޅި ޓީމު އެކަހެރި ކުރި ނަމަވެސް، ސުންކު ނެގުމަށްފަހު ވައިރަހަށް ނައްސިވާ ކުޅުންތެރިންނާއެކު ފަރިތަކުރުންތައް ކުރިޔަށްގެންދާނެކަމަށް އެ ޓީމުން މައުލޫމާތު ދެއެވެ.\nމިއީ ޔުވެންޓަސްގެ މުޅި ޓީމު އެކަހެރިކޮށްފައެވެ. އެހެން ނަމަވެސް އެ ފަހަރު ޔުވެންޓަސްގެ ބައެއް ކުޅުންތެރިންވަނީ ވަނީ ސުންކުގެ ނަތީޖާ ނުލިބެނީސް ގައުމީ ޓީމުގެ މެޗުތައް ކުޅެން އެ ކުޅުންތެރިން ނިސްބަތްވާ ގައުމުތަކަށް ގޮސްފައެވެ. ނަތީޖާ ނުލިބެނީސް ގައުމީ ޓީމުތަކަށް ގޮސްފައިވަނީ ރޮނާލްޑޯ، ޕައޮލޯ ޑިބާލާ އާއި، ހުއާން ކުއަޑްރާޑޯ އާއި، ޑަނީލޯ އަދި ރޮޑްރީގޯ ބެންޓަންކޫރުއެވެ. މި ކުޅުންތެރިންގެ މައްސަލަ އިޓަލީގެ އިދާރާތަކުން އަންނަނީ ބަލަމުންނެވެ.\nއިޓަލީގެ ރިޕޯޓުތައް ބުނާ ގޮތުން ޔުވެންޓަސްއިން އައިސޮލޭޝަން ޤަވާއިދާ ޚިލާފުވި ކުޅުންތެރިންގެ މައްސަލަ ވަނީ ކަމާ ބެހޭ އިދާރާތަކަށް ހުށަހަޅާފައެވެ. އަދި މި މައްސަލައިގައި ކުރިއަށްދާނެ ގޮތެއް ނިންމާނީ ޕްރޮސެކިއުޓަރުން ކަމަށްވެސް ރިޕޯޓުތައް ބުނެއެވެ. އަދި މި މައްސަލައިގައި ޓޫރިންގެ ޤާނޫނީ އިދާރާތަކުން މި ކުޅުންތެރިންނަށް ފިޔަވަޅު އަޅާނެ ކަމަށްވެސް ރިޕޯޓުތައް ބުނެއެވެ.\nޔުވެންޓަސްއިން މިއަދު މެކެނީ ފައްސިވެފައިވާއިރު އިއްޔެ އެޓީމުން ފައްސިވި ރޮނާލްޑޯ ގައުމީ ޓީމާއެކު ޕޯޗުގަލްގައި ނޭޝަންސް ލީގަށް ކުރަމުން އައި ކޭމްޕުން ވަކިވެ އައިސޮލޭޝަންގައި ހުރުމަށްފަހު މިއަދު ވަނީ ޕްރައިވެޓް އެމްބިއުލާންސް ޖެޓެއްގައި އިޓަލީގެ ޓޫރިންއަށް ކަރަންޓީންވުމަށް އައިސްފައެވެ.\nމުޅި ޓީމު އެކަހެރިވާން ޖެހިފައިވާއިރު މިމަހުގެ 17 ގައި އެޓީމަށް އިޓާލިއަން ލީގުގެ މެޗެއް އަދި މިމަހުގެ 20 ވަނަ ދުވަހު ޗެމްޕިއަންސް ލީގުގައި ޑިނަމޯ ކީވްއާ ދެކޮޅަށް ކުޅެންޖެހޭ މެޗެއް އެބައޮތެވެ. އަދި މިމަހުގެ 29 ވަނަ ދުވަހު ސްޕެއިންގެ ގަދަ ބާރު ބާސެލޯނާއާ ދެކޮޅަށް ޗެމްޕިއަންސް ލީގުގައި ކުޅޭ މެޗުވެސް އެބައޮތެވެ.\nގިނަ ކުޅުންތެރިންތަކެއް ފައްސިވެއްޖެ ނަމަ މި ހުރިހާ މެޗަކަށް އޭގެ ބުރުއަރާ އިރު މިމަހުގެ ހަތަރުވަނަ ދުވަހު އެޓީމުން އިޓާލިއަން ލީގުގައި ނާޕޯލީއާ ދެކޮޅަށް ކުޅުނު މެޗުގައި ނާޕޯލީގެ ދެ ކުޅުންތެރިއަކު ފައްސިވެ ނާޕޯލީއަށް މެޗު ކުޅެން އޮތް ޓޫރިންއަށް އެރުމަށް ވަނީ ހުރަސް އެޅިފައެވެ.\nހަތަރުވަނަ ފަހަރަށް ހެދި ޓެސްޓުން ރޮނާލްޑޯ ކޮވިޑަށް ނައްސި ވެއްޖެ\nކޮވިޑް-19: އިޓަލީ އާއި ސްޕޭނުން ރެކޯޑް އަދަދެއްގެ މީހުން ފައްސިވެއްޖެ\nއޮކްޓޯބަރ 15, 2020 00:30\nއަނގަޔަށް އެއްޗިހި ނުލާށޭ. ފައްސިވީމަ ފައްސި ވާތަން ފެންނަނީ. މިކަހަލަ ކޮވިޑް 19 އާއި ބީރައްޓެހި މަރުކޮހުން އުޅޭތީ މައްސަލައަކީ..\nއޮކްޓޯބަރ 15, 2020 13:18\nފަހުގެ ފޮޓޯ ގަނޑެއްވެސް ނުލިބެނީތަ؟ ޕިރްލޯ ނޭންގޭ ދޯ.. ކީއްވެ ޒިދާންގެ ފޮޓޯގަނެއް ނުލީ


"ނޭމާ އަށް މަރުހަބާ ކިޔާނަން، ވެރާޓީ މަޑުކުރާނެ"\nޕެރިސް (ޖުލައި 30) - ބްރެޒިލްގެ ތަރި ނޭމާ އަށް ޕީއެސްޖީން މަރުހަބާ ކިޔާނެ ކަމަށާއި އަދި އެ ޓީމަށް ކުޅޭ އިޓަލީގެ މިޑްފީލްޑަރު މާކޯ ވެރާޓީ ބާސެލޯނާ އަށް ބަދަލުނުވާނެ ކަމަށް ޕީއެސްޖީގެ ކޯޗު އުނާއި އެމެރީ ބުނެފި އެވެ.\nވެރާޓީ ބޭނުމީ ބާސާ، އެކަަމަކު ޕީއެސްޖީ ދުލެއް ނުދޭނެ\nޕެރިސް (ޖޫން 24) – ޕީއެސްޖީ ދޫކޮށް ބާސެލޯނާ އަށް ބަދަލުވާން އިޓަލީ މިޑްފީލްޑަރު މާކޯ ވެރާޓީ ބޭނުންވާ ކަމަށާއި އެކަމަކު ޕީއެސްޖީން އޭނާ ވިއްކާލުމުގެ ވިސްނުމެއް ނުގެންއުޅޭ ކަމަށް އެ ޓީމުގެ ކުރީގެ ޑިރެކްޓާ އޮފް ފުޓްބޯލް އަދި ފޯވާޑް ޕެޓްރިކް ކްލައިވެޓް ބުނެފި އެވެ.\nޕެރިސް (މެއި 1) - އިޓަލީގެ ފޯވާޑް މާރިއޯ ބަލޮޓެލީ ޓީމުގައި ހުުރުމުގެ ފައިދާ ބޮޑު ކަމަށް އޭނާ މިހާރު ކުޅެމުން އަންނަ ފްރާންސްގެ ކްލަބް ނީސްގެ ކޯޗު ލޫޗިއެން ފަވްރޭ ބުނެފި އެވެ.\nޕީއެސްޖީ އާއި ނީސް މޮޅުވުމުން މޮނާކޯ އަށް ޕްރެޝަރު\nޕެރިސް (މާޗް 5) - ފްރެންޗް ލީގުގައި ރޭ ނީސް އާއި ޕީއެސްޖީ ކުޅުނު މެޗުތަކުން މޮޅުވުމުން ލީގުގެ އެއް ވަނައިގައި އޮތް މޮނާކޯ އަށް ޕްރެޝަރު ބޮޑުވެއްޖެ އެވެ.\nޕީއެސްޖީއާ އެއްވަރުކޮށް މޮނާކޯ އެއް ވަނަ އަށް\nޕެރިސް (ޖެނުއަރީ 30) - ފަހު ވަގުތު ބެނާޑޯ ސިލްވާ ވައްދާލި ހިތްގައިމު ލަނޑާ އެކު ޕީއެސްޖީއާ 1-1 އިން އެއްވަރުކޮށް މޮނާކޯ އަލުން ފްރެންޗް ލީގުގެ އެއް ވަނަ އަށް ޖެހިލައިފި އެވެ.\nޑްރެޒްލާ ޕީއެސްޖީ އަށް\nޕެރިސް (ޑިސެމްބަރު 25) – ޖަރުމަނުގެ ވޮލްފްސްބާގުގެ އެޓޭކިން މިޑްފީލްޑަރު ހޫލިއަން ޑްރެޒްލާ ފްރާންސްގެ ޕީއެސްޖީ އަށް ބަދަލުވާން އެއްބަސްވެއްޖެ އެވެ.


“އަހަރެންގެ ދެވަނަގެ” ޕްރޮގުރާމް ދެމި އޮންނާނެ ކަމުގެ ޔަޤީން ކަމެއް ނެތް | Sandhaanu\n“އަހަރެންގެ ދެވަނަގެ” ޕްރޮގުރާމް ދެމި އޮންނާނެ ކަމުގެ ޔަޤީން ކަމެއް ނެތް\nއަހަރެންގެ ދެވަނަ ގެ (MM2HA)” ޕްރޮގްރާމް އަކީ އެހެން ގައުމުތަކުގެ ރައްޔިތުން މެލޭޝިޔާގައި ވަޒަންވެރިވުން ފަސޭހަ ކޮށްދިނުމަށްޓަކައި ފަށާފައިވާ ޕްރޮގްރާމެކެވެ. މި ޕްރޮގްރާމް އަހަރަކަށްވުރެ ގިނަދުވަސް ވަންދެން ހުއްޓާލާފައި އޮތުމަށް ފަހު އަލުން މި ވަނީ ފަށާފައެވެ.\nމެލޭޝިޔާ ސަރުކާރުން މިފަދަ އެހެން ސްކީމްތަކަށް ގެނެސްފައިވާ ބަދަލުތަކާ ގުޅިގެން އެމްއެމް2 އެޗްއޭ ސްކީމްގައި ބައިވެރި ވެފައިވާ ގިނަ އަދަދެއްގެ ރައްޔިތުންނަށް ވަނީ މެލޭޝިޔާގައި ކުރިޔަށް އޮތް ތާނގައި އުޅެވޭނެ ކަމާމެދު ގިނަ ޝައްކު ތަކެއް އުފެދިފައެވެ.\nމި ސްކީމްގައި މީހުން ބައިވެރި ކުރާނީ މެލޭޝިޔާ ރައްޔިތުންގެ %1 އާއެއްވަރުގެ އަދަދަކަށެވެ. އަދި މިސްކީމް ނަގާ ފަރާތްތަކުން މެދުނުކެނޑި މެލޭޝިޔާގައި މަދުވެގެން 90 ދުވަހު ދިރިއުޅެން ޖެހެއެވެ. ހަމައެއާއެކު މެލޭޝިއާގެ ބޭރުން ހޯދާ އާއްމުދަނީގެ ގޮތުގައި މަދުވެގެން މަހަކު 40،000 މެލޭޝިޔަން ރިންގިޓްސް ލިބެން ޖެހޭނެއެވެ. ކުރީން މިއަދަދު އޮތީ މަހަކު 10،000 މެލޭޝިޔަން ރިންގިޓް ހޯދަން ޖެހޭ ގޮތަށެވެ. އެމްއެމް2 އެޗްއޭ ޕްރޮގުރާމްގައި ބައިވެރިވާ އިރު މަދުވެގެން އެއް މިލިއަން މެލޭޝިޔަން ރިންގިޓްސްގެ ސޭވިންގް އެއް އޮތުމުގެ އިތުރުން 1.2މިލިއަން މެލޭޝިޔަން ރިންގިޓްސްގެ ލިކުއިޑް އެސެޓްސް ހުންނަންވާނެއެވެ. ކުރިން ނަމަ 300،000 ނުވަތަ 500،000 މެލޭޝިޔަން ރިންގިޓްސްގެ ސޭވިންގް އެއް އޮތުމުން މި ޕްރޮގްރާމްގައި ބައިވެރިވެވެއެވެ. އަދި ކޮންމެ5އަހަރަކުން މަލްޓިޕްލް-އެންޓްރީ ވިސާ އައު ކުރަން ޖެހެއެވެ. ކުރިން ނަމަ ވިސާ އައު ކުރަންޖެހެނީ ކޮންމެ 10 އަހަރަކުންނެވެ.\nއެމްއެމް2 އެޗްއޭ ޕްރޮގުރާމްގެ ބޭނުން ކުރަމުންދާ ގިނަ ފަރާތްތަކަކުން ދަނީ މިކަމާ މެދު ނުރުހުން ފާޅު ކުރަމުންނެވެ. އެއީ އެ ފަރާތްތަކުން މެލޭޝިޔާއަށް ބަދަލުވުމަށްޓަކައި ގެދޮރު ވިއްކާލާފައިވުމާއެކު އެނބުރި ދާނެ ތަނެއް ނޯންނާނެތީއެވެ.\nމެލޭޝީޔާގެ ސަރުކާރުން މެލޭޝިޔާ ޕްރޮމޯޓް ކޮށްފައި ވަނީ ދެވަނަ ގެއެއްގެ ގޮތުގައެވެ. ނަމަވެސް މިއަދު މި ބަދަލުތައް ގެނައުމަށް މަސަތްކަތް ކުރުމަކީ ބޭރު ފަރާތްތަކަށް މެލޭޝިޔާގައި އުޅުމަށް ދަތިތަކާ ކުރިމަތިލާން ދިމާވެދާނެ ކަމެކެވެ.


Zahaa Masooliyyathu Adhaa Nukurehvvi Kamah Nasheed Vidhaalhuvejje | Hathaavees\nޒަހާ މަސްއޫލިއްޔަތު އަދާ ނުކުރެއްވި ކަމަށް ނަޝީދު ވިދާޅުވެއްޖެ\nމަސްވެރިކަމުގެ ގާނޫނުގައި ބަޔާންކޮށްފައިވާ ގަވާއިދުތައް ގާނޫނުގައި ބުނެފައިވާ ދުވަހަށް ހެދިފައި ނުވާތީ ފިޝަރީޒް މިނިސްޓަރު ޒަހާ ވަހީދު މަސްއޫލިއްޔަތު އަދާ ކުރައްވާފައި ނުވާ ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nމި މައްސަލަ މީގެކުރިންވެސް ވަނީ ފެންމަތިވެފައެވެ. އެއީ މިދިޔަ ޖޫން މަހުގެ ތެރޭގައެވެ. އޭރު ޒަހާގެ މަސްއޫލިއްޔަތު އަދާ ކުރައްވާފައި ނުވާކަން ނިންމީ ގަވާއިދު ކޮމެޓީންނެވެ. ނަމަވެސް ގަވާއިދު ކޮމެޓީން ކަނޑައެޅި ރިޕޯޓް މަޖިލީހުން ފާސްނުކޮށް، އަނބުރާ ކޮމެޓީއަށް ފޮނުވާލިއެވެ.\nމިއަދުގެ މަޖިލީހުގެ ޖަލްސާގައި ރައީސް ނަޝީދު ވިދާޅުވީ މިއަދާ ހަމައަށްވެސް އެ ގަވައިދުތައް ގެޒެޓްކޮށްފައި ނުވާ ކަމަށެވެ.\n"ސަރުކާރުގެ މަސްއޫލިއްޔަތު ބަލާ ކޮމިޓީއަށް މި މައްސަލަ ފޮނުވިދާނެ. އެހެންނަމަވެސް އަޅުގަނޑަށް ފެންނަ ފެނުމުގައި މީގައި އިތުރަށް ބަލާން އޮތް މަސްއޫލިއްތެއް ނެތް. މީގައި ސާފުކޮށް ފެންނާން އޮތީ މަސްއޫލިއްޔަތު އަދާކުރެވިފައި ނުވާތަން." މަޖިލިސް ރައީސް ވިދާޅުވިއެވެ.\nނަޝީދު ވިދާޅުވީ ވަޒީރަކު މަސްއޫލިއްޔަތު އަދާ ނުކުރެއްވީމާ އަމަލުކުރާ އުސޫލުން މެމްބަރުން އަމަލުކުރައްވަން ޖެހޭ ކަމަށެވެ.\nPrevious އިންޝުއަރެންސް ކުންފުނިތަކުން ބަދަލު ލިބެނީ ނުފޫޒުގަދަ މީހުންނަށް: އަލީ ހުސައިން\nNext ހާލު ރަނގަޅު، ހެޔޮ ދުއާ ކުރި ފަރާތްތަކަށް ޝުކުރިއްޔާ: މައުމޫން


Hammer thajuribaa kohllumuge furusathu mulhin hiley!\nހެމަރ ތަޖުރިބާ ކޮށްލުމުގެ ފުރުސަތު މުޅިން ހިލޭ!\n3 މަސް, 1 ހަފްތާ,2ދުވަސް,6ގަޑި, 33 މިނެޓް, 32 ސިކުންތު ކުރިން 1400އަނާ އަހްމަދު\nހެމަރއިން ހިލޭ ޖިމްގެ ޚިދުމަތްތަށް ތަޖުރިބާ ކޮށްލުމުގެ ފުރުސަތު ދޭން ނިންމައިފި\nގިނަ ބައެއްގެ އެދުމާއެކު ހެމަރއިން ހިލޭ ޖިމްގެ ޚިދުމަތްތަށް ތަޖުރިބާ ކޮށްލުމުގެ ފުރުސަތު ދޭން ނިންމައިފިއެވެ.\nމި ފުރުސަތަކީ ހެމަރގެ މެންބަރުންގެ ގޮތުގައި ރަޖިސްޓްރީވެފައިވާ މީހުން ފިޔަވާ އެންމެނަށް ހުޅިވާލައިގެން ކުރިއަށްގެންދާ އެއް ދުވަހުގެ ޕްރޮގްރާމެކެވެ. ހެމަރއިން ބުނީ މި ފުރުސަތު މިރޭ ހަތްގަޑި ސުންމިނެޓުން ފެށިގެން މެންދަމު 12އާއި ހަމައަށް އާންމުންނަށް ހުޅުވާލާނެ ކަމަށެވެ.\nއެ ފުރުސަތުގެ ދަށުން ކޮންމެ މީހަކަށްވެސް ގިނަވެގެން އެއްގަޑިއިރާއި ފަނަރަ މިނެޓަށް ކަސްރަތު ކުރުމުގެ ފުރުސަތު ލިބޭއިރު، ބޭނުންވެއްޖެނަމަ ޓްރެއިނަރއެއްގެ އެހީތެރިކަން ފޯރުކޮށްދޭނެ ކަމަށް ހެމަރ އިން ބުނެއެވެ. ހިލޭ ހެމަރގެ ކަސްރަތުގެ ތަޖުރިބާ ކޮށްލުމަށް ލިބޭ މި ފުރުސަތުގައި ޖިމްގެ ޤަވައިދުތަކަށް ބޯލެނބުމަށް ވަނީ އިލްތިމާސްކޮށްފައެވެ.\nހެމަރ އަކީ މިހާތަނަށް ގިނަ ބައެއްގެ މެދުގައި މަގްބޫލްކަން ހޯދާފައިވާ ޖިމަކަށް ވާއިރު، ޖިމްގެ މަހުފީ އަކީ 1060 ރުފިޔާއެވެ. ނަމަވެސް ރޯދައާއި ދިމާކޮށް މެންބަރުންނަށް މަހު ފީގެ ގޮތުގައި ދައްކަން ޖެހޭނީ 850ރުފިޔާ ކަމަށް ހެމަރއިން ބުނެއެވެ.


މިރޭ 7:30 ގައި “ކަސޯޓީ” އެނބުރި އަންނަނީ، ބަލަން ތައްޔާރުތަ؟ – Faanooz\nމިރޭ 7:30 ގައި “ކަސޯޓީ” އެނބުރި އަންނަނީ، ބަލަން ތައްޔާރުތަ؟\nSeptember 25, 2018 | އަޙުމަދު އަނަސް\nދިވެހިންގެ ތެރޭގައި އެންމެ މަޤުބޫލުކަން ހޯދާފައިވާ އެއް ހިންދީ ޑްރާމާ ސިލްސިލާ ކަމަާްވާ “ކަސައުޓީ ޒިންދަކީ ކޭ” އަލުން އަނބުރާ އައުމާއެކު މިރޭ ފެށެނީއެވެ. މިއީ އެތައް ބަޔަކު ކުރަމުން އައި ދިގު އިންތިޒާރެއްގެ ނިމުމެއްކަން ޔަގީނެވެ.\nމިފަހަރު ޕްރޭނާގެ ރޯލުން ފެނިގެންދާނީ އެރިކާ ފެނަންޑޭޒެވެ. އަނޫރާގް ބާސޫގެ ރޯލް ކުޅެނީ ޕާތު ސަމްތާން އެވެ. މަޝްހޫރު ކޮމޯލިކާގެ ރޯލުން ފެނިގެންދާނީ ހީނާ ހާން އެވެ. އަދި ބަޖާޖުގެ ރޯލުން ފެނިގެން ދާނީ މީގެ ކުރިން ސްޓާޕްލަސް އިން ދެއްކި “އިސް ޕިޔާރް ކޯ ކިޔާ ނާމު ދޫން” އިން މަޝްހޫރުކަން ހޯދި ބަރުން ސޮބްތީއެވެ.\nމިފަހަރު ސީޒަން ދައްކާނީ ކޮންމެ ހަފްތާއަކުވެސް ހޯމަ ދުވަހުން ފެށިގެން ހުކުރު ދުވަހާއި ހަމައަށެވެ. ކޮންމެ ރެއަކުވެސް މި ޑްރާމާ ދައްކާނީ 19:30 އިން ފެށިގެން 20:00 އާއި ހަމައަށެވެ.\nކަސައުޓީ ޒިންދަކީ ކޭ ދައްކަނީ 19:30 އިން ކަމަށްވުމާއެކު އެއްވެސް ބޭފުޅަކު އެ ޑްރާމާ ބަލަން ނަމާދު ނުކޮށް އިނދެގެން ނުވާނެއެވެ. އިޝާ ނަމާދުކޮށްގެން ގެއަށް އައިސްވެސް ކަސައުޓީ ބެލިދާނެއެވެ. އާހިރަތް ދުވަހު އެންމެ ފުރަތަމަ ހިސާބު ބެލޭނީ ނަމާދާ މެދުގައެވެ. އެކަން ހަދީޘުން ޞާބިތުކޮށްދެއެވެ.\nކޮންމެ މީހަކުވެސް ހުންނާނީ ކަސައުުޓީ ބަލަން ލައްކަ ކެތްމަދުވެފައިކަން ޔަގީނެވެ. މިއީ ޙުދު އަހަރެންވެސް ކުރަމުން އައި ދިގު އިންތިޒާރެއްގެ ނިމުމެކެވެ.


ގޫގުލް ޕިކްސެލް ފޯން\n"ވަންޕްލަސް އެކްސް" އަލުން މާކެޓަށް\n"ވަންޕްލަސް" އަދި މާ ބޮޑު ކުންފުންޏަކަށް ނުވާއިރު، 2015 ގައި، "ވަންޕްލަސް އެކްސް"ގެ ނަމުގައި ފޯނެއް ނެރުނެވެ. ވަންޕްލަސް އެކްސް އަދި ވެސް ބައެއް މީހުން އެބަ ބޭނުންކުރެ އެވެ.\nވާވޭ އިން ނެރޭ ތިން މޮޑެލެއްގެ ފޯނު ދައްކާލައިފި\nކޮރޯނާވައިރަހުގެ ހާލަތު ޗައިނާގައި މައިތިރިވެފައިވާ މި ދަނޑިވަޅުގައި، އެ ގައުމުގެ މަޝްހޫރު ކުންފުނި ވާވޭ އިން ސްމާޓްފޯނުތަކެއް އާ މޮޑެލްތަކެއް ދައްކާލައި، ވިއްކަން ތައްޔާރުވާން ފަށައިފި އެވެ.\nއެންމެ އަގުހެޔޮ ފޯނަށް ވެސް 5ޖީ ދޭނަން: ވީވޯ\nވީވޯ ސްމާޓްފޯނުތަކުގެ މުސްތަގުބަލާ ބެހޭ ގޮތުން މައުލޫމާތު ދެއްވަމުން، ވީވޯގެ ނައިބު ރައީސް، ލިއު ހޮންގް ވިދާޅުވި ގޮތުގައި، މި އަހަރު ނިމޭއިރު އެންމެ އަގު ހެޔޮ ފޯނުތަކަށް ވެސް 5ޖީ ފޯރާނެ އެވެ. އޭނާ ވިދާޅުވި ގޮތުގައި މެދު ފަންތީގެ ފޯނުތައް ދޫކޮށް މިހާރު ވެސް 5ޖީ މިސްރާބު ޖަހާފައި ވަނީ އަގު ހެޔޮ މާކެޓަށެވެ. ސްމާޓްފޯން ބޭނުންކުރާ...\nވަންޕްލަސް އިން 5ޖީ ތަރައްގީކުރަނީ\nވަންޕްލަސް މަރުކާގައި ދެން އޮތީ "ވަންޕްލަސް 8" އެވެ. ވަންޕްލަސް 8ގެ ހުރިހާ ފޯނެއްގައި 5ޖީ ފެންވަރު ހުންނާނެ ކަމަށް އެ ކުންފުނިން ވަނީ ކަށަވަރުކޮށްދީފަ އެވެ. އަނެއްކޮޅުން މިހާރު...\nމޮބައިލް ފޯނު ސާފުކުރާނީ ކިހިނެއް؟\nކޮވިޑް-19 އިން ރައްކާތެރިވާން މި ދުވަސްވަރު ވަކިން ބޮޑަށް ސަމާލުކަން ދޭން ޖެހިފައި ވަނީ ސާފުތާހިރު ކަމަށެވެ. ސެނިޓައިޒާ ނުވަތަ ސައިބޯނި ލައިގެން ގިނަގިނައިން ރަނގަޅަށް އަތް ދޮވުނު...\nފޯނު އުފައްދާ ކުންފުނިތަކުގައި މެދުގައި މިހާރު އޮތް އެންމެ ބޮޑު އެއް ވާދަވެރި ކަމަކީ އެއް ބަޔަކަށް ވުރެ އަނެއް ބަޔަކު މޮޅަށް އަދި ފުރިހަމަ އަށް ފަތްޖެހޭ ފޯނެއް ކަސްޓަމަރުންނާ ހަމައަށް ގެނެސްދިނުމެވެ. މި ރޭހުގެ ކުރި ހޯދައި ދެކުނު ކޮރެއާގެ ސެންސަންގުން މިދިޔަ އަހަރު ނެރުނު ގެލެކްސީ ފޯލްޑާ އެކު، ތާރީހުގެ ތެރެއަށް ވަން ނަމަވެސް އަދި...\nއަލަށް އައިފޯނެއް ބާޒާރަށް ނެރުމަށް ފަހު ކުރީގެ މޮޑެލްތަކުގެ ސްޕީޑް ލަސްކުރުވާ މައްސަލާގައި، ލަސްކުރާ ކޮންމެ ފޯނަކަށް 25 ޑޮލަރުގެ ބަދަލެއް ދޭން އެޕަލްގެ މައްޗަށް އެމެރިކާގެ ކެލިފޯނިއާގެ ސެން ޖޯސްގެ ޑިސްޓްރިކްޓް ކޯޓުން ހުކުރު ދުވަހު އަމުރުކޮށްފި އެވެ.\nފަސޭހައިން ބެޓެރި ބަދަލުކުރެވޭގޮތަށް ފޯނު ހެދޭތޯ ބަލަނީ\nސްމާޓްފޯނުތައް ބޭނުންކުރާ މީހުންނަށް، ފޯނުގެ ބެޓެރީ ބަދަލުކުރެވުނު ޒަމާނެއް ވެސް މާޒީވެ ހިނގައްޖެ އެވެ. ސްމާޓްފޯނުތަކުގައި ޒަމާނީ ސިފަ ޖައްސަން ޖެހިގެން، މިހާރު ފޯނުތައް އުފައްދަނީ، ޚާއްސަ އިލްމެއް ލިބިފައި ހުރި މީހަކަށް ނޫނީ ބެޓެރީ ބަދަލުނުކުރެވޭ ގޮތަށެވެ. ނަމަވެސް، މަސްރަހުގައި ހުރި ވާހަކަތަކަށް ބަލާއިރު، ފޯނުގެ ބެޓެރީ...\nސެމްސަންގް ގެލަކްސީ ޒީ ފްލިޕް އިންޑިއާ އިން ހުސްވެއްޖެ\nސެމްސަންގުން ފޯނެއް ފަތްޖަހަން ކުރި މަސައްކަތްތަކުން މި ހިސާބަށް އާދެވިފައި ވާއިރު، ތާއީދުކުރާ މީހުންނަށް ފެންނަން އޮތް ފޯނަކީ "ގެލަކްސީ ޒީ ފްލިޕް" އެވެ. މިއީ ސްކްރީނުގެ މެދުން ދެ ފަތްޖަހާލައި، ލައްޕާލުމަށް ފަހު ޖީބަށް ލެވޭ ވަރަށް ކުޑަކޮށްލެވޭ ފޯނެކެވެ.\nބަލާބެލުމަށާއި މި ފޯނުގައި ހިމެނޭ މައިގަނޑު ފީޗާތަކާ އެކު ޖަޕާނުގެ ޓޯން އީ20 އަކީ، އެންމެ މި ޒަމާނުގެ ސްމާޓްފޯނުތަކަށް ލޯބިކުރާ މީހުން އެހާ ގަޔާވާ އެއްޗަކަށް ނުވެދާނެ އެވެ. އެކަމަކު ރައްކާތެރިކަމުގެ ގޮތުން ބަލައިފި ނަމަ މިއީ ވަރަށް ގިނަ ބަޔަކު ރުހޭ މޮޑެލަކަށް ވެދާނެ އެވެ.\n5ޖީ އައިފޯނުތަކަށް އެޕަލްގެ އަމިއްލަ އެންޓަނާ\nއެޕަލް އިން މި އަހަރު 5ޖީ އައިފޯނެއް ނެރޭނެ ކަމަށް ވަރަށް ބޮޑަށް ބެލެވެ އެވެ. އެންމެ ފޯނަކަށް ވުރެ ގިނައިންނެވެ. އެޕަލް އިން 5ޖީ އައިފޯނެއް އުފައްއްދާކަން އިއުލާންނުކުރި ނަމަވެސް، ކުރަމުންދާ ވިޔަފާރި މުއާމަލާތަށް ބަލާއިރު، 5ޖީ އައިފޯނަކާ ދިމާ އަށް ދާތީ އެބަ ފެނެ އެވެ.\nސެމްސަންގުގެ ފަތްޖެހޭ އާ ފޯނު ބާޒާރަށް\nދެކުނު ކޮރެއާގެ ސެމްސަންގުން މިދިޔަ އަހަރު ނެރުނު ފަތްޖެހި ފޯން "ގެލެކްސީ ފޯލްޑް" އަށް ފަހު، އެ ކުންފުނިން ތައްޔާރުކުރި ފަތްޖެހޭ އާ ފޯނު "ގެލެކްސީ ޒީ ފްލިޕް" ހުކުރު ދުވަހު ބައެއް ތަންތަނުން ވިއްކަން ފަށައިފި އެވެ.\nFebruary 09, 2020 3\nއަލަށް އައިފޯނެއް ބާޒާރަށް ނެރުމަށް ފަހު ކުރީގެ މޮޑެލްތަކުގެ ސްޕީޑް ލަސްކުރުވާތީ ފްރާންސްގެ ކަމާބެހޭ އިދާރާ އިން 25 މިލިއަން ޔޫރޯ (27 މިލިއަން ޑޮލަރު) އިން އެޕަލް ޖޫރިމަނާކޮށްފި އެވެ.\nމައިކްރޮސޮފްޓުން "ސާފަސް ޑުއޯ"ގެ ނަމުގައި ޑިވައިސްއެއް ނެރެން އުޅޭ ކަމަށް ބުނެ ވާހަކަދެކެވޭތާ ދުވަސްތަކެއް ވެއްޖެ އެވެ. މި ބުނުން މިހާރު ހަގީގަތަކާ ހަމަ އަށް ފޯރައިފި ކަމަށް އެބަ...\nގެލަކްސީ އެސް20، ހަމަ ކަށަވަރު\nސެމްސަންގުން އުފައްދާ ބާރުގަދަ ފޯނުތަކަކީ ކޮބައިތޯ އަހައިފި ނަމަ، ބުނެވުން ގާތީ ގެލަކްސީ ނޯޓް އަދި ގެލަކްސީ އެސް" މަކުރާގެ ކޮންމެވެސް ފޯނެއްގެ ނަމެވެ. މިސާލަކަށް ގެލަކްސީ ނޯޓް 10 އަދި ގެލަކްސީ އެސް11 އެވެ. އެކަމަކު ގެލަކްސީ އެސް11އެއް އަދި ނުއުފައްދަ އެވެ. ނުވެސް އުފައްދާނެ އެވެ.


Gulhifalhu bandhau consultancy 1.6 millon dolarah bayakaa havaalukohfi\nގުޅިފަޅު ބަނދަރަށް ކޮންސެލްޓެންސީ ހަވާލުކޮށްފި\nމިނިސްޓްރީގައި ބޭއްވި ރަސްމިއްޔާތުގައި ބަނދަރުގެ ކޮންސެލްޓެންސީ ދޭން އެއްބަސްވުމުގައި ސޮއިކުރުމަށްފަހު ބަދަލު ކުރަނީ -- ފޮޓޯ: އިކޮނޮމިކް މިނިސްޓްރީ\nގުޅިފަޅުގައި ބައިނަލް އަގުވާމީ ވިޔަފާރި ބަނދަރެއް ހަދަން ކޮންސެލްޓެންސީ ދޭން ޑެންމާކާއި ހޮލެންޑުގެ ދެ ކުންފުނި ގުޅިގެން އުފައްދާފައިވާ ކޮންސޯޓިއަމަކަށް، 1.6 މިލިއަން ޑޮލަރަށް ހަވާލުކޮށްފި އެވެ.\nމި މަސައްކަތް ހަވާލު ކޮށްފައިވަނީ އިކޮނޮމިކް މިނިސްޓްރީގައި އިއްޔެ ބޭއްވި ރަސްމިއްޔާތެއްގަ އެވެ. މި އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ޑިރެކްޓަރު އަހުމަދު މިގްދާދު އެވެ. އަދި ޑެންމާކާއި ހޮލެންޑުގެ ދެ ކުންފުނި ގުޅިގެން އުފައްދާފައިވާ ކޮންސޯޓިއަމްގެ ފަރާތުން ސޮއިކުރެއްވީ ޑިރެކްޓަރު ޖެސްޕާ ހާޑާ އެވެ. ނަމަވެސް އެ އިވެންޓަށް މީޑިއާ އަށް ދައުވަތު ދީފައެއް ނުވެ އެވެ.\nމި މަސައްކަތް ހަވާލު ކޮށްފައިވަނީ ނިރާސް ކުންފުންޏާއި މެރިޓައިމް ޓްރާންސްޕޯޓް ބިޒްނަސް ސޮލިއުޝަންސް (އެމްޓީބީއެސް) ގުޅިގެން އުފައްދާފައިވާ ކޮންސޯޓިއަމް ނުވަތަ ޖޮއިންޓް ވެންޗާ އަށެވެ. މި މަޝްރޫއުގައި ސަބް ކޮންސެލްޓެންޓުގެ ގޮތުގައި ހަރަކާތްތެރިވަނީ ރާއްޖޭގެ ވޯޓާ ސޮލިއުޝަން އާއި ކްލިއާރެއިން މޯލްޑިވްސް އަދި ބީޗްރޮކް ވެންޗާ އެވެ.\nބަނދަރުގެ އެންމެ މުހިންމު މަސައްކަތް\nއިކޮނޮމިކް މިނިސްޓްރީގެ ސްޓޭޓް މިނިސްޓަރު މުހައްމަދު އިޔާދު ހަމީދު އަވަސްއަށް މިއަދު ވިދާޅުވީ މި މަޝްރޫއަކީ ގުޅިފަޅު ބަނދަރުގެ އެންމެ މުހިންމު ބައި ކަމަށާ، އެ ކުންފުނިން މިހާރު މަަސައްކަތް ފަށާފައިވާ ކަމަށެވެ.\n"އެ ކުންފުނިން ފަހަރަކު ބައެއް ނިންމައި ރިޕޯޓް ހުށަހަޅަމުން ދާނީ. މި ކުންފުނިން ހަދާނެ، މި މަޝްރޫއުގެ ފީޒިބިލިޓީ އާއި ޑީޓެއިލް ޑިޒައިން އަދި އީއައިއޭ ރިޕޯޓުގެ އިތުރުން ޓެންޑަ ޑޮކިއުމެންޓް ވެސް،" އިޔާދު ވިދާޅުވި އެވެ.\nއޭނާ ވިދާޅުވީ މި މަސައްކަތް ޖީއެސްޓީއާއެކު 1.5 މިލިއަން ޑޮލަރަށް ހަވާލު ކޮށްފައިވާ އަގަކީ ވަރަށް އެކަށީގެންވާ އަގެއް ކަމަށެވެ.\n"ބިޑް އުސޫލުން މަތިން މާކްސް ލިބިގެން ހަވާލުކުރީ. މިއީ ދުނިޔޭގައި ވެސް މިފަދަ މަސައްކަތް ކުރަން މަޝްރޫއު ކުންފުންޏެއް،" އިޔާދު ވިދާޅުވި އެވެ.\nމަސައްކަތުގައި ދިވެހި ތިން ކުންފުނި ބައިވެރިވޭ\nމި މަޝްރޫއު ހަވާލު ކޮށްފައިވާ ނިރާސްއަކީ ޑެންމާކުގެ ކުންފުންޏެވެ. އަދި މި މަސައްކަތުގައި ހަރަކާތްތެރިވާ މެރިޓައިމް ޓްރާންސްޕޯޓް ބިޒްނަސް ސޮލިއުޝަން (އެމްޓީބީއެސް) އަކީ ހޮލެންޑުގެ ކުންފުންޏެވެ. ދެން މި މަސައްކަތުގައި ބައިވެރިވަނީ ރާއްޖޭގެ ވޯޓާ ސޮލިއުޝަނާއި ކްލިއަރިއަން މޯލްޑިވްސް އަދި ބީޗް ކޮން ވެންޗާ އެވެ. މި ކުންފުނި ތަކުން މި މަޝްރޫއުގައި ހިމެނެނީ ސަބް - ކޮންސެލްޓެންސީ ދޭ ކުންފުނިތަކުގެ ގޮތުގަ އެވެ.\nހޮލެންޑުގެ ނިރާސް ކުންފުންޏަކީ ދުނިޔޭގެ މިފަދަ ބޮޑެތި މަޝްރޫއު ތަކެއްގައި ކޮންސެލްޓެންސީ ދީފައިވާ ކުންފުންޏެކެވެ. އެ ކުންފުނިން ލީބިއާގެ ޕޯޓުގެ މާސްޓަ ޕްލޭން ހަދައި ދިނުމުގެ އިތުރުން ޑެންމާކުގެ ތާރީހުގައި ހިންގި އޮފްޝޯ ވިންޑް ޓާބައިން އެންމެ ބޮޑު މަޝްރޫއަށް ކޮންސެލްޓެންސީ ދިނެވެ\nބަނދަރުގެ ބޮޑެތި މަޝްރޫއު ހިންގާ ކުންފުންޏެއް\nއެ ކުންފުނިން ކޮންސެލްޓެންސީދީފައިވާ މަޝްރޫއުތަކުގެ ތެރޭގައި ޔޫކޭ ޕޯޓާއި ބްރެޒިލް ކޮންޓެއިނާ ޓާމިނަލް އަދި ޔޫކްރެއިން ޕޯޓު ހިމެނެ އެވެ. މީގެ އިތުރުން މި ކުންފުނިން މީގެ ކުރިން ވަނީ ސްރީލަންކާ ޕޯޓުގެ މަސްޓާ ޕްލޭން ވެސް ހަދައިދީފަ އެވެ. ގުޅިފަޅުގައި އިންޓަނޭޝަނަލް ޕޯޓެއް ތަރައްގީ ކުރަން ކޮންސެލްޓެންސީ ދޭން ހަވާލު ކުރިއިރު، މި ސަރުކާރުން ވަނީ މާލެ ވިޔަފާރި ބަނދަރު ތިލަފުއްޓަށް ބަދަލު ކުރަން ފެށުމުގެ ގޮތުން، މާސްޓަ ޕްލޭން ހެދުމާއި ޕޯޓުގެ ޑީޓެއިލް ޑިޒައިން އަދި ޓެންޑަ ޑޮކިއުމެންޓްރީ ތައްޔާރު ކޮށްދޭނެ ކޮންސަލްޓެންސީ ފާމެއް ހޯދަން މީގެ ކުރިން އެތަށް ފަަހަރު އިއުލާނު ކޮށްފަ އެވެ. އަދި ފަހުން ފިނޭންސް މިނިސްޓްރީން ވަނީ މި މަސައްކަތް ކުރުމަށް 34 ކުންފުންޏަކުން ޝައުގުވެރިކަން ފާޅުކޮށްފައިވާ ކަމަށް ބުނެފަ އެވެ.\nގުޅިފަޅު ބަނދަރު ކޮންސެލްޓެންސީއަށް 1 މިލިއަން ޑޮލަރު\nފޮރިން އިންވެސްޓް ރަޖިސްޓްރީން 1.5 މިލިއަން


ޝީ ބިލްޑިންގް ޕާޓީ ކްލަސްޓާއިން އިތުރު ބަޔަކު ޕްޒިޓިވް ވެއްޖެ | Sandhaanu\nޝީ ބިލްޑިންގް ޕާޓީ ކްލަސްޓާއިން އިތުރު ބަޔަކު ޕްޒިޓިވް ވެއްޖެ\nމިމަހުގެ 20 ވަނަ ދުވަހު ޝީ ބިލްޑިންގް ގައި ބޭއްވި ކައިވެނި ޕާޓީ ކްލަސްޓާއިން އިތުރު 13 މީހަކު ކޮވިޑަށް ޕޮޒިޓިވް ވެއްޖެއެވެ.\nމިއާއެކު އެ ކްލަސްޓާ އިން މިހާތަނަށް 62 މީހަކު ކޮވިޑަށް ޕޮޒިޓިވް ވެފައިވާ ކަމަށް އެޗްޕީއޭގެ އޮފިޝަލަކު މީޑިއާ އަށް މަޢުލޫމާތު ދެއްވަމުން ވިދާޅުވެފައިވެއެވެ.\nމި މަހުގެ 20ވަނަ ދުވަހު ބޭއްވުނު މިކައިވެނި ޕާޓީ ކްލަސްޓާގެ ފުރަތަމަ ކޭސް ދެނެގަނެވިފައި ވަނީ މި މަހުގެ 24 ވަނަ ދުވަހު އެވެ.\nމިކްލަސްޓަރ ގެ ތެރެއިން ގުޅިގެން ޕޮޒިޓިވް މީހުންގެ ތެރޭގައި ހައި ރިސްކު މީހުންނާއި ކުޑަކުދިންވެސް ހިމެނެއެވެ.\nއެ ޕާޓީއަށް ސަތޭކަވިއްސަކަށް މީހުން ދިޔައިރު، ރޯގާގެ އަލާމާތް ހުރި މީހުން ވެސް ޕާޓީއަށް ދިޔަ ކަމަށް އެޗްއީއޯސީން ވަނީ މީގެކުރިން ވިދާޅުވެފައެވެ.\nއެ ހަފްލާގައި ބައިވެރިވި އެންމެން ކަރަންޓީނުކޮށް، ޓެސްޓު ކުރުމުގެ މަސައްކަތް ކުރަމުން އަންނަ ކަމަށްވެސް ވަނީ އެޗްއީއޯސީ އިން ވަނީ ވިދާޅުވެފައެވެ.\nމިހާތަނަށް ޕޮޒިޓިވްވި މީހުންގެ ތެރޭގައި ޕާޓީ އަށް ދިޔަ މީހުންނާއި އެމީހުންގެ އާއިލާގެ މީހުންވެސް ހިމެނެއެވެ.\nޕާޓީއަށް ދިޔަ މީހުންގެ ތެރެއިން އެޗްޕީއޭއިން ނުގުޅާ ފަރާތްތަކުން 1676 އަށް ގުޅާ ވިހާވެސް ގިނަ މައުލޫމާތު ހިއްސާ ކުރުން މުހިންމު ކަމަށް އެޗްޕީއޭ އިން ވަނީ ވިދާޅުވެފައެވެ. އެޗްޕީއޭއިން ނުގުޅިޔަސް އަމިއްލައަށް ގޭގައި އެކަހެރިވެ ތިބުމަށް ވެސް އެޗްޕީއޭއިން އެދިލެއްވިއެވެ.\nމިފަދަ ހަފްލާތައް ބާއްވާއިރު އެޗްޕީއޭގެ ގައިޑްލައިންތަކާ އެއްގޮތަށް އަމަލުކުރުމަށް ހާއްސަ ސަމާލުކަމެއް ދިނުމަށް އެޗްޕީއޭ އިން އިލްތިމާސް ކުރައްވައެވެ.\nޢަލާމާތްތައް ހުރި މީހުން މިފަދަ ހަފްލާތަކަށް ނުދިއުމަށް އިލްތިމާސް ކުރަށްވައިފައިވެއެވެ. އަދި ދާ މީހުން މާސްކްއެޅުމަށާއި، ގައިދުރުކަން ކަށަވަރުކުރެވޭނެ މިންވަރަށް ބަހާލައިގެން މީހުންނަށް ދައުވަތު ދިނުމަށްވެސް އިލްތިމާސް ކުރަށްވާފައިވެއެވެ.\nރަނގަޅަށް ވައި ދައުރުވާ ގޮތަށް ހަފްލާ އޮންނަ ތަން ބެހެއްޓުމަށާއި، ކާތަކެތި ސާވް ކުރުމާއި ކެއުމުގައިވެސް ގައިޑްލައިންއާ އެއްގޮތަށް އިންތިޒާމު ހަމަޖެއްސުމަށް އެޗްޕީއޭއިން ވަނީ އިލްތިމާސް ކޮށްފައެވެ.


Soneva: Rajje badhalukolli Reethi loybeh!\nރާއްޖެ ބަދަލުކޮށްލި ރީތި ލޯތްބެއް!\nސޯނޫ އަދި އޭވާ: މި ދެމަފިރިން ވަނީ ރާއްޖޭގެ މުޅި ޓޫރިޒަމް ބަދަލުކޮށްލާފަ. -- ފޮޓޯ: ސޮނެވާ ފައުންޑޭޝަން\nމީގެ ތިރީހަކަށް އަހަރު ކުރިން، އޮކްސްފަޑް ޔުނިވާސިޓީގައި ލިޓްރެޗާ ކިޔަވަމުންދިޔަ އުމުރުން 21 އަހަރުގެ ސޯނޫ ޝިވްދަސާނީ އޭނާގެ އަންހެނުން އޭވާ މެލްމްސްޓްރަމް އާއި ފުރަތަމަ ފަހަރަށް ބައްދަލުވި އެވެ. އެފަހަރު ވަރަށް "ލޯބި" ވާހަކައެއް ވެސް ދެކެވުނެވެ. އެއީ އެތަކެއް ހާސް މޭލު ދުރުގައިވާ، ކުޑަ ކުޑަ ޖަޒީރާ ގައުމުގެ މުސްތަގުބަލު މުޅިން ބަދަލުކޮށްލާނެ ވެސް ލޯތްބެއްގެ ވާހަކަ އެކެވެ.\nއޭގެ އެތަކެއް އަހަރު ކުރިން މޮޑަލް އެއްގެ ގޮތުގައި މަސައްކަތް ކުރި އޭވާ، އިންޑިއާއަށް އުފަން ސޯނޫއަށް ސިފަކޮށް ދިނީ، އިންޑިއާ ކަނޑުގައި އޮތް ދުނިޔެމަތީގެ ސުވަރުގެ އެވެ. މީގެ ކުރިން ނުދެކޭ ފަދަ ހިތްގައިމު ރީތީ ކުދި ކުދި ރަށްތަކެއްގެ ވާހަކަ އެވެ. އޭވާގެ ލޯބީގެ ތަފުސީލުތަކުން ކުރަހައިލި މަންޒަރުތައް ސޯނޫގެ ހިތުގައި ރީތިކޮށް ސިފަވާންފެށި އެވެ. އޭގެ ފަހުން އެންމެ އަހަރެއްގެ ތެރޭގައި، އެ ދެ ލޯބިވެރިން، ރާއްޖޭގެ ފަސްގަނޑުގައި ފުރަތަމަ ފަހަރަށް ފައިތިލަ ބީއްސާލި އެވެ. -- ބިސްމިﷲ -- ރާއްޖެ އާދެވުމާއެކު އޭގެ އަހަރެއް ކުރިން އޭވާ ކިޔައިދިން ދިވެހި ރާއްޖޭގެ ލޯބީގެ ވާހަކަތަކަކީ އިންސާފެއް ނޫންކަން ސޯނޫއަށް އެންމެ ނަޒަރަކުން ޔަގީންވި އެވެ.\n"މަށަށް ހީވަނީ ކުރީގެ ލައިފެއްގައި އަހަރެމެން ރާއްޖޭގައި އުޅެފައިތިބިހެން. ބުނެދޭންވެސް ނޭނގޭ ގުޅުމެއް މި ފަސްގަނޑާއެކު އޮތް ހެން ހީވި އެންމެ ފުރަތަމަ ނަޒަރުން ވެސް،" އެންމެ ނަޒަރަކުން ރާއްޖޭގެ ގުދުރަތީ ރީތިކަމަށް ހިތްދެވުނު ގޮތުގެ ވާހަކަ ސޯނޫ ވިދާޅުވެ ދެއްވި އެވެ.\nރާއްޖޭގެ ނަލަކަމުގެ ޖާދޫގައި ޖެހިފައިތިބި ދެ ލޯބިވެރިންނަށް ދެ ވަނަ ފަހަރަށް ރާއްޖެ ނައިސް މާގިނަ ދުވަހު ކެތެއް ނުކުރެވުނެވެ. ފުރަތަމަ ފަހަރު ނަކަޗާފުށި، ނުވަތަ މިހާރުގެ ހުވަންފެންފުށީގައި ހޭދަ ކުރުމަށް ފަހު، ދެވަނަ ދަތުރަށް ސޯނޫ ހިޔާރުކުރީ، އެ ދުވަސްވަރު ޖަރުމަނު ފޮޓޯގްރާފަރަކު ހިންގަމުންދިއަ ކޮކޯ އައިލަންޑެވެ. ނަމަވެސް، އިންޑިއާގެ ބޮޑު ވިޔަފާރިއެއްގެ ދަރިއަށް މި ފަހަރު އެ ރިސޯޓުން ލިބުނު ހިދުމަތް އެއްގޮތަކަށް ވެސް ގަޔާވާ ގޮތެއް ނުވި އެވެ. ގަލުން ރާނާފައިވާ ފާރުތަކާއި، ހުދު ޓައިލްސް ޖަހާފައިވާ ކޮޓަރިތަކެވެ. ޕްލާސްޓިކް ގޮނޑިއާއި ފާހާނާތަކުގައި ލޮނު ފެނެވެ. ދުނިޔެ މަތީގައި ސުވަރުގެ ފަދަ ބިމަކަށް އެތަކެތި އެއް ގޮތަކަށް ވެސް އެކަށީގެނެއް ނުވެ އެވެ.\nގެސްޓުންތަކާއެކު ސޯނޫ ސޮނެވާ ފުށީގައި. -- ފޮޓޯ: ސޮނެވާ ފުށި\n"ސުވަރުގެ"އެއްގައި އެއީ އޭނާ މާޔޫސްވާން ޖެހުނު ފަހަރެކެވެ. އެހެން ނަމަވެސް ސޯނޫގެ ޒުވާން ސިކުނޑިއަށް ކުއްލިއަކަށް އާ ހިޔާލެއް އަތުވެއްޖެ އެވެ. ފެންމަތީގައި ހަމަޖެހިލައިގެން މި އޮތް ރީތި ރާއްޖެއިން ކުއްޔަށް ރަށެއް ހޯދައި ރީތި ރީތި ގެއެއް އެޅުމުގެ ލޯބީގެ ހިޔާލެވެ. އެ ގެވެގެން ދާނީ ލޯތްބަކަށެވެ. އަދި އެ ހިޔާލީގޭގައި ކުލަޖެހޭ ވަގުތު ވެގެންދާނީ، ރީތި ނަލަ ނަލަ ރާއްޖޭގެ ފަތަރުވެރިކަމަށް އިންގިލާބެއް ގެނުވާނެ، ހަމައެކަނި ނުނިމޭ ވަގުތުކޮޅު ކޮޅަކަށެވެ.\nދިވެހި ރާއްޖެއިން ސޯނޫގެ ސިކުނޑީގައި އުފަން ކުރުވި އާ ހިޔާލާއެކު، ގެއެއް އަޅައި ބިނާ ކުރުމަށް ނިޔަތްގަނެގެން 1988 ވަނަ އަހަރު ސޯނޫ ސަރުކާރުގެ ކަމާބެހޭ ފަރާތްތަކާ ހަމައަށް ދިޔައީ ކުއްޔަށް ރަށެއް ހޯދާށެވެ. މިފަހަރު ވެސް އޭނާއާ ބައްދަލުވީ މާޔޫސް ކަމެވެ. އަދި ރާއްޖޭގެ ރަށްތައް އެގޮތަށް ދެނީ ހަމައެކަނި ޓޫރިޒަމަށް ކަން ސޯނޫއަށް އެނގުނީ އެހާ ހިސާބުންނެވެ.\nހޮޓާ ހިންގުމުގެ އެއްވެސް ތަޖުރިބާއެއް ނެތް ނަމަވެސް، ސޯނޫގެ އަޒުމަށް ބަދަލެއް ނާދެ އެވެ. އޭނާ ބޭނުންވީ ސިކުނޑީގައި އުފަންވެފައި އޮތް ގެ ރާއްޖޭގައި ރާނާ އާބާދު ކުރާށެވެ. ލޯ ހުޅުވައި ރާއްޖެއާ ދިމާއަށް ބަލަހައްޓައިގެން ހުއްޓާ 1990 ވަނަ އަހަރު އަރި އަތޮޅުގެ ތިން ރަށެއް ބީލަމަށް ހުޅުވާލުމާއެކު އެ ބީލަމުގައި ސޯނޫ ވެސް ބިޑު ކުރި އެވެ. މިފަހަރު ވެސް ސޯނޫއަށް މަރުހަބާކީ މާޔޫސް ކަމެވެ. ޓްއާ އޮޕަރޭޓަރަކާއެކީ ބެޑް ކޮންޓްރެކްޓެއް ނެތުމުން އޭނާގެ ހުވަފެނީ ބިޑުތައް ނާކާމިޔާބުވީ އެވެ.\n"އެ ދުވަސްވަރު ރާއްޖޭގެ ޓޫރިޒަމް ހިންގީ ޖަރުމަނު އަދި އިޓަލީގެ ޓްއާ އޮޕަރޭޓަރުން. އެމީހުން ގޮސް ކާށި ހޮވަން ރަށެއް ގެންގުޅޭ ދިވެއްސެއް ގާތު ބުނަނީ ރިސޯޓެއް ތަރައްގީ ކޮށްދޭށޭ. ދިހަ އަހަރުގެ އެއްބަސްވުމަކަށް ދާނަމޭ. ހުރިހާ ކަމެއް ހިމަނާ، ވަރަށް ހެޔޮ އަގެއް ދޭނަމޭ. އަދި ތިން އަހަރުގެ ފައިސާ އެއްކޮށް ދޭނަމަ ރިސޯޓް ތަރައްގީ ކުރުމަށް،" އޭރު ރާއްޖޭގެ ފަތުރުވެރިކަމުގެ ސިނާއަތުގެ ހާލަތު ސޯނޫ ކިޔައިދިނެވެ.\nއެކަމަކު ސޯނޫގެ ވިސްނުމާއި ތަސައްވަރު މުޅިން ތަފާތެވެ. އޭނާ ބޭނުންވީ މަދު ކޮޓަރިތަކަކާއެކު އެންމެ މަތީ ފަންތީގެ ހިދުމަތްދޭ ރިސޯޓެއް ތަރައްގީ ކުރާށެވެ. އޭނާގެ ގަބޫލު ކުރި ގޮތުގައި އަބަދުވެސް ދިވެހި ރާއްޖެއަށް ހައްގުވަނީ އެންމެ މަތީ ފެންވަރެވެ.\n"އެހެންވީމަ އެންމެ ޓްއާ އޮޕަރޭޓަރާއެކު މަސައްކަތް ނުކުރެވޭނެ އެހާ ދަށް އަގުތަކުގައި. އަހަރުން ވަރަށް ސަޅި ވަރަށް ތަފްސީލް ބިޑުތައް ހުށަހެޅިން. ބޮޑު ކުލި ދައްކާ ގޮތަށް ހުށަހެޅީމަވެސް އެ ނާކާމިޔާބުވީ،" ސޯނޫ ބުންޏެވެ.\nއޭގެ ދުވަސްކޮޅެއް ފަހެވެ؛ ދިވެހި ވިޔަފާރިވެރިއަކު ބ. އަތޮޅުގައި ރިސޯޓެއް ހަދަން ނެގި ރަށެއްގައި އެކަން ކުރެ ގޮތެއް ނުވި އެވެ. އެހެން ކުންފުންޏަކަށް ދީގެން ވެސް އެ ރިސޯޓު ހެދޭ ގޮތް އޮތީ ނުވެފައެވެ. އެއްވެސް މީހަކު އަތްލާން ބޭނުންނުވެ، އޮތް އެ ރަށުގެ ވާހަކައާއެކު ސޯނޫގެ ވަރުގަދަ އަޒުމަށް އިތުރު ދިރުމެއް ލިބުނެވެ.\nސޯނޫ ބުނާގޮތުންނަމަ، މުއްސަނދީންގެ ނަޒަރުގައި އެއީ "އެސްފީނާ" ޖެހިފައިވާ ރަށެކެވެ. ނަމަވެސް ސޯނޫގެ ތަސަވައްރު އޭރުވެސް ވަރަށް ތަފާތެވެ. ސޯނޫ އާއި އޭވާގެ އަމިއްލަ ފައިސާގައި ކުނަފުނަދޫ ގައި ދެ މީހުންގެ ހުވަފެން ހަގީގަތަކަށް ހެދުމުގެ މަސައްކަތް ފެށި އެވެ. އެސްފީނާގައި އޮތް އެ ރަށަކީ ދުނިޔެއަށް ވިދާ ބަބުޅާ ރީތި އެސްތަކެއް ފަދަ ލޯތްބެއްގެ ގޮތުގައި ތަރައްގީ ކުރާށެވެ.\nސޮނެވާފުށި -- އަވަސް ފޮޓޯ | އަހްމަދު ޝުރާއު\nއެއްވެސް ހުވަފެނެއް ހަގީގަތަކަށް ހެދުމަކީ އެހާ ފަސޭހަ ކަމެއް ނޫނެވެ. ދެ މީހުންގެ ވެސް މާ ބޮޑު ތަޖުރިބާއެއް ނެތުމުގެ ސަބަބުން ހިޔާލުން ސިކުނޑީގައި ތަރައްގީކޮށްފައިވާ ރިސޯޓް ހެދުމުގައި ވަކި ހިސާބަކަށް ދިޔަތަނުން ޖީބުގައި ހުރި ހުރިހާ ފައިސާއެއް ހުސްވެއްޖެ އެވެ. ހުއްޓާ ނުލައި ސޯނޫ އެކި ބޭންކުތަކަށް ގޮސް ދޮރުގައި ޓަކި ޖަހާން ފެށި އެވެ. އެއީ ކޮންމެ ދައުވަތަކަށް އައި ޖަވާބަކީ މަތީ ފަންތީގެ ޓޫރިޒަމް ރާއްޖޭގައި ނުވިއްކޭނެ ބުނެ، ބޭންކު ތަކުން ލޯނު ދޭން ކުރި އިންކާރެވެ.\n"އަހަރެމެން 200 ޑޮލަރު ރެއަކަށް ހަދައިގެން ހިސާބުތައް ދެއްކީ. ބުނީ ތީ ނުވާނެ ކަމެކޭ. ސަބަބަކީ އޭރު ރާއްޖޭގެ އެންމެ ރަނގަޅު ރިސޯޓް، ކުރުނބާ ވެސް އުޅެނީ 100 ޑޮލަރު ރެއަކަށް. އެމީހުންނަކަށް [ބޭންކުތައް] އަހަރުންގެ ކޮންސެޕްޓް ނަގައެއް ނުގަނެވުނު،" އޭރު ދިމާވި ގިނަ ގޮންޖެހުންތައް ސޯނޫ ހިއްސާ ކުރި އެވެ.\nހިތްވަރު ދޫނުކޮށް ކުރި މަސައްކަތުން، އޭރު ތައިލެންޑު ބޭންކުތަކުން ބޭރުގައި އިންވެސްޓް ކުރަން ފެށި މަޝްރޫއު އެއްގެ ފުރިހަމަ ބޭނުން، ސޯނޫ ދެ އަތުން ހިފި އެވެ. އެކަމަކު ލޯނު ހޯދުމަށް އިތުރު ޝަރުތެއް ފުރިހަމަ ކުރަން ޖެހުނެވެ. ހޮޓާ ހިންގާ ކުންފުންޏެއް، ސޯނޫގެ ރިސޯޓް ހިންގަން ޝަރުތުކުރި އެވެ. އަނެއްކާވެސް، ހިތްވަރާއެކު ސޯނޫ މަސައްކަތް ފެށި އެވެ. މިފަހަރު ޖެހުނީ ހޮޓާ ހިންގާ ދުނިޔޭގެ ނަން މަޝްހޫރު ކުންފުނިތަކަށް އޭނާގެ ތަސައްވަރު ކިޔައިދޭށެވެ. އަނެއްކާވެސް މާޔޫސްކަމެވެ. އެ ކުންފުނިތަކުން ވެސް ބުނީ އެހެން ގިނަ ބޭންކުތަކުން ބުނި ހެނެވެ. ރާއްޖޭގައި މަތީ ފަންތީގެ ޓޫރިޒަމެއް ނުވިއްކޭނެއޭ އެވެ. އެ ނާކިމާބީ އަނެއްކާވެސް ވެގެން ދިޔައީ ސޯނޫގެ ހިތްވަރަށެވެ. ތައިލަންޑުގެ ކުޑަ ހޮޓާ މެނޭޖްކުރާ ކުންފުންޏަކުން، ހިއްސާ ގަނެ، ބޭނުންވާ ލޯނު ހޯދި އެވެ. ސޯނޫ ހިއްސާ ގަތް އެ ކުޑަ ކުންފުނި ފަހުން ވެގެންދާނީ، މުޅި ދުނިޔެއަށް މަޝްހޫރު "ސިކްސް ސެންސަން ހޮޓެލްސް ރިސޯޓްސް ސްޕާސް" އަށެވެ.\nދުރު ވިސްނޭ ތަސައްވަރު!\nފައިސާ ދަތިކަން ހައްލު ކުރުމަށްފަހު، ދެން ސޯނޫ ކުރިމަތީ، އެންމެ ބޮޑު ގޮންޖެހުމާ އެވެ. އޭނާގެ ރިސޯޓަށް އަންނަ ޓޫރިސްޓުން އެ ރަށަށް ގެންދާނެ ގޮތެއް ހޯދާށެވެ. އާންމު ގޮތެއްގައި މޫސުން ގޯސްނަމަ ކުނަފުނަދޫއަށް ކަނޑު މަގުން ދިޔުމަކީ އާދަޔާހިލާފަށް ދަތި އުނދަގޫ ކަމެކެވެ. އެތަކެއް ގަޑިއިރު ހޭދަކޮށް ޔޫރަޕުން އަންނަ ޓޫރިސްޓުން، އެމީހުންގެ ޗުއްޓީގެ އެތައް ދުވަހެއް ރިސޯޓަށް ނުދެވި މާލޭގައި މަޑު ކުރަންޖެހުމަކީ، ކުރިން ވެސް އެ ރިސޯޓް ހިންގަން އުޅުނު މީހުންނަށް ވެސް ހައްލު ނުކުރެވުނު ގޮންޖެހުމެވެ. އެ މީހުން އެސްފީނާއެއްގެ ގޮތުގައި ދުށް އެއް ސަބަބެވެ.\nއެކަމަށް އޮތް ހަމައެކަނި ހައްލަކީ ވައިގެ މަގުން ޓޫރިސްޓުން ގެންދިޔުންކަން ސޯނޫ އަށް ވިސްނުނެވެ. އެކަމާ ސޯނޫ އެންމެ ފުރަތަމަ ވާހަކަ ދެއްކީ އޭރު ބަންދު ކުރަން ކައިރިވެފައިވާ، ހެލިކޮޕްޓަރު ކުންފުނި ހަމިންގްބާޑާވެ. އެކަމަކު އެމީހުންގެ އަގުތައް މާ ބޮޑުވެ، ހެލިކޮޕްޓަރުތަކުގައި ސީޓުތައް މަދުވުމުން، ދަތުރެއްގެ އަގު 500 ޕައުންޑަށް ވުރެ މަތިވާތީ، އެއީ އެކަމަށް އޮތް ހައްލު ނޫން ކަމުގައި ސޯނޫ ނިންމި އެވެ. ދެން އޭނާ އެ ވިސްނުން ބޮލުގައި ބާއްވައިގެން ދިޔައީ ބަލްގޭރިއާ އަށެވެ. އެ ގައުމުން މާ ޖާގަ ތަނަވަސް، ރާއްޖޭގެ މާހައުލަށް މާއެކަށޭނަ ހެލިކޮޕްޓަރު ތަކާއެކު ސޯނޫ ހެލިކޮޕްޓަރުގެ ވިޔަފާރި ތެރެއަށް ވަނެވެ.\n"ޕެކޭޖުތަކުގައި އަންނަ ޓޫރިސްޓުންނަށް މާބޮޑު ވާނެ އަގުތަކަކުން، އަހަރުންނަށް ޕްރޮފިޓެއް ނެގޭ ވަރަށް އަގުތައް ކުޑަވެގެން ދިޔަ. 250 ޑޮލަރުން 140 ޑޮލަރަށް އަގުތައް ވެއްޓުނު. ކަނޑުމަގުން ދިޔުމަށްވުރެ އަގު ކުޑަ ކުރެވުނު،" ސޯނޫ ބުންޏެވެ.\nލަގްޒަރީގެ މާނައަކީ ވަރަށް އޮޅޭ ނުވަތަ އޮޅުވާލާ އެއްޗެއް. ލަގްޒަރީ އޭ ބުނީމަ ގިނަ މީހުންނަށް ސިފަވަނީ މާބެލްޖެހި ފާރުތަކާއި، ބޮޑެތި ރަން ގޭޓުތަކާއި ޝާހީ އެއްޗެހި ތަކެއް. އެކަމަކު ލަގްޒަރީއަކީ އެއްޗެއް ނޫން. އެއީ ހިޔާލެއް. ލަގްޒަރީ އަކީ ކޮންމެ ދުވަހު ނުލިބޭ އެއްޗެއް ނުވަތަ އާ ކަމެއް. ހިތުގެ އެންމެ ފުންމިނާއި ކުޅެލާ ކޮންމެ ކަމެއް\nއެތައް ބައިވަރު ހިނގުމާއި މަސައްކަތެވެ. އެތައް ނާކާމިޔާބީ އާއި މާޔޫސް ކަމެވެ. އެތައް ރިހުމާއި ވޭނެވެ. އޭގެ ފަހަށް ސޯނޫ އާއި އޭވާގެ ލޯބީގެ ހުވަފެން ހަގީގަތަކަށް ވެގެން ދިޔައީ 1995 އަހަރެވެ. ސޮނެވާފުށި ޓޫރިސްޓުންނަށް ހުޅުވާލުމާ ހަމައިންނެވެ. ސިކުނޑީގައި ބިނާކުރި ލޯބީގެ ގަނޑުވަރު އެހިސާބުން ވެގެން ދިޔައީ ރާއްޖޭގެ ފަތުރުވެރިކަމަށް އައި ބިޔަ ބޮޑު އިންގިލާީ ބަދަލުގެ ފެށުމަށެވެ.. "ލަގްޒަރީ" ނުވަތަ މަތީ ފަންތީގެ ޓޫރިޒަމްގެ މުޅި މާނަ ސޯނޫ ބަދަލުކޮށްލައި ދިނީ އޭނާގެ ލޯބީގެ ދުނިޔެއިންނެވެ\nއޭނާ މިހެން ކިޔައި ދެ އެވެ: "ލަގްޒަރީ، މި ލަފްޒުގެ މާނައަކީ ވަރަށް އޮޅޭ ނުވަތަ މީހުން އޮޅުވާލާ އެއްޗެއް. ލަގްޒަރީ އޭ ބުނީމަ ގިނަ މީހުންނަށް ސިފަވަނީ މާބެލްޖެހި ފާރުތަކާއި، ބޮޑެތި ރަން ގޭޓުތަކާއި އެކަހަލަ ޝާހީ އެއްޗެހި ތަކެއް. އެކަމަކު ލަގްޒަރީއަކީ އެއްޗެއް ނޫން. އެއީ ހިޔާލެއް. އެއީ ތަސައްވަރެއް. ހަގީގީ ލަގްޒަރީ އަކީ ކޮންމެ ދުވަހު ނުލިބޭ އެއްޗެއް ނުވަތަ ކަމެއް. އަބަދު ނުފެންނަ އެއްޗެއް. އާ ކަމެއް. ހިތުގެ އެންމެ ފުންމިނާއި ކުޅެލާ ކޮންމެ ކަމެއް،"\nސޯނޫ ޝިވްދަސާނީ އިންޓަވިއު ދެއްވަނީ. -- އަވަސް ފޮޓޯ: އަޙުމަދު ޝުރާއު\nދުނިޔެވީ ކަންކަމުން އެއްކިބާވެ، ހަބަރުތަކާއި ފިކުރުތަކުން ދުރުވެ، ރީތި ދޮންވެލީގައި ހުސްފައިގައި ޗުއްޓީ އެއް ހޭދަކުރުމަށް ސޯނޫ "އީޖާދު" ކުރި މި ތަސަވައްރު، ރީތި ދިވެހި ރާއްޖެ ހޭލައްވާލި އެވެ. ތިން ތަރީގެ ޑައިވިންގް މަންޒިލަކުން، މިހާރު ރާއްޖެ މިދެކޭ މަތީފަންތީގެ ރިސޯޓްތަކާއި، ޓޫރިޒަމަކީ ސޯނޫގެ ސިކުނޑީގައި ބިނާކުރި ލޯތްބެކެވެ. އޭނާގެ ދުރު ވިސްނުމެވެ. "މޮޔައެއްގެ" ގޮތުގައި އޭރު މީހުން ސިފަކުރި ސޯނޫ އަކީ މިހާރު ހަމަ އެމީހުންގެ ދުލުން ނަމަ ޒަމާނީ އުފެއްދުންތެރި ވިސްނުންތެރި އެކެވެ.\nޓޫރިޒަމް ސޮނެވާ ފުށި ޓޫރިސްޓް އެރައިވަލް\nއެއް މިލިއަން ޓޫރިސްޓުން ހަމަވެ، 17 ޕަސެންޓުގެ ކުރިއެރުމެއް


Gadha aveegai duty adhaa kuri maabandu fuluhakah thaureefu\nޑީއެސްޕީ ޝިލްޕާ ގަދަ އަވީގައި ޑިއުޓީގައި\nއިންޑިއާގައި ކޮވިޑް-19 އިގެ ހާލަތު ގޯސް ގޯހަށް ގޮސްފައިވާ މި ދަނޑިވަޅުގައި ގައުމީ ހިދުމަތުގައި އެ ގައުމުގެ ކޮންމެ ފަރުދެއް ވެސް އެމީހަކަށް ވެވުނު މިންވަރަކުން ދަނީ ބައިވެރި ވަމުންނެވެ. އެއް މިސާލެއް ދައްކާފައި ވަނީ ޑެޕިއުޓީ ސުޕްރިންޓެންޑެންޓް އޮފް ޕޮލިސް (ޑީސީޕީ) ގެ މަގާމުގައި ހުރި އަންހެން ފުލުސް އޮފިސަރެކެވެ.\nއޭނާ ބަލިވެ އިނދެ ވިހަން ކައިރިވެފައި ހުއްޓަސް ގަދަ އަވީގައި ގައުމީ ހިދުމަތުގައި ޖެހިލުމެއް ނެތި މަސައްކަތް ކުރަމުން ދިޔަތަން ފެނުނު އެތައް ބަޔަކު ވަނީ އޭނާއަށް ވަރަށް ތައުރީފު ކޮށްފަ އެވެ.\nއިންޑިޔާގެ ކާރުބާރު ބޮޑު މަގެއްގައި ރަތްދަކަ އަވީގައި މި ޕޮލިސް އޮފިސަރު މަސައްކަތް ކުރަމުންދިޔަ މަންޒަރު މީހަކުވަނީ ވީޑީއޯކޮށް ސޯޝަލް މީޑިއާގައި ޝެއާ ކޮށްފަ އެވެ. އެ ސަރަހައްދުގައި ކޮވިޑުގެ ހާލަތު ވަރަށް ގޯސްވެ ލޮކްޑައުން ކޮށްފައިވާތީ އާއްމު ރައްޔިތުން ކަނޑައެޅިފައިވާ ގައިޑްލައިނަށް އަމަލު ކުރޭތޯ ބެލުމުގައި އަންހެން އޮފިސަރު މަސައްކަތް ކުރަމުން ދިޔަ ތަން މި ވީޑިއޯގައި ފެނެ އެވެ.\nމަގުން ހިނގާފައި ދާ މީހުން އުޅޭ ނޫޅޭ ބެލުމާއި އެމީހުން މޮނިޓާ ކުރުމުގެ މަސައްކަތުގައި އެއްވެސް ވަރުބަލިވުމެއް ނެތި މި އޮފިސަރު މަސައްކަތް ކުރާތަން މި ވީޑީއޯގައި ފެނެ އެވެ.\nއިންޑިއާ ޓްޑޭ ނޫހެއްގެ ޓުވީޓްގައި ބުނެފައިވާ ގޮތުގައި މި އޮފިސަރަކީ ޑީއެސްޕީ ޝިލްޕާ ސާހޫ އެވެ. ބާސްތާގެ ދަންތޭވަޑާ ސަރަހައްދު ބެލެހެއްޓުމާ ހަވާލުވެ ހުރީ މި ޑީއެސްޕީ އެވެ.\nދަނޑިބުރިއެއް ހިފައިގެން ހުރެ އޮފިސަރު މަގުމަތީގައި ހިނގާ ބިނގާވާ މީހުންނާއި ޓްރެފިކް ހަމަޔަކަށް އަޅުވަން މަސައްކަތް ކުރަމުން ދިޔަ އެވެ.\nމި ވީޑީއޯ ޝެއާކުރި ފަރާތުން ބުނި ގޮތުގައި ސަރުކާރުން އަންގާފައިވާ އެންގުންތަކަށް ތަބާ ނުވެ އެއްވެސް ކަމެއް ނެތި މަގުތަކަށް ނުކުމެ އުޅޭ މީހުންނަށް މި އޮފިސަރުގެ މަސައްކަތުން ރަނގަޅު ފިލާވަޅެއް ލިބޭނެ އެވެ. އަމިއްލަ ފުރާނަ ނުރައްކަލަށް ހުށަހަޅައިގެން މަގަތު ސަފުގެ މަސައްކަތްތެރިން ކުރާ ހިދުމަތުގެ އަގު މި އަންހެން އޮފިސަރަށް ބަލާލުމުން އެކަނި ވެސް ވަޒަން ކުރެވޭނެ ކަމަށެވެ.\nހޮސްޕިޓަލުގައި މޮޕްލީ މިނިސްޓަރަށް ތައުރީފު\nއަލީގަޅް ޔުނިވަސިޓީގައި ކޮވިޑްގެ މާ ނުރައްކާ ވޭރިއަންޓެއް!\nއަންހެންވެރިންގެ ހިތްވަރުން ކޮވިޑް ނެތް އަވަށެއް!


BREAKING: Miadhu Positivevi 80 Aharuge Meehaku Ithuru Faruvaa Ah Dharumavantha Hospital Ah\nމިއަދު ޕޮޒިޓިވްވި 80 އަހަރުގެ މީހަކު އިތުރު ފަރުވާއަށް ދަރުމަވަންތަ ހޮސްޕިޓަލަށް\n21 އޭޕްރިލް 2020\nމާލެއިން ކޮވިޑް19 އަށް ޕޮޒިޓިވްވި 80 އަހަރުގެ މީހެއް އިތުރު ފަރުވާއަށް ދަރުމަވަންތަ ހޮސްޕިޓަލަށް ބަދަލުކޮށްފިއެވެ.\nމި މީހާއަކީ ކޮވިޑް19 އަށް މިއަދު ޕޮޒިޓިވްވި މީހުންގެ ތެރޭގައި ހިމެނޭ މީހެކެވެ. މިއީ މިހާތަނަށް ރާއްޖެއިން މިބަލި ޖެހުނު މީހުންގެ ތެރެއިން އުމުރުން އެންމެ ދުވަސްވީ އެކަކެވެ. މީގެކުރުން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ 60 އަހަރުގެ މީހެއް ބަލި ޖެހިފައިވާ ކަމަށް ބުނެފައެވެ. އެޗްޕީއޭ އިން މިއަދު ކޮށްފައިވާ ޓްވީޓެއްގައި ބުނީ މިއަދު ބަލި ޖެހުނު މީހުންގެ ތެރެއިން ކޭސް ނަންބަރު 81 އިތުރު ފަރުވާއަށް ދަރުމަވަންތަ ހޮސްޕިޓަލަށް ބަދަލު ކޮށްފައިވާ ކަމަށެވެ.\nAn 80year old individual from Male (MAV081), who was tested positive for #COVID19 is being transferred to DH11 for close monitoring and observation. https://t.co/ZHXZCwCnig\nމާލެއިން މިއަދު އެކަނިވެސް ކޮވިޑް19 އަށް 13 މީހަކު ވަނީ ޕޮޒިޓިވްވެފައެވެ. މިއަދު ޕޮޒިޓިވްވި 13 މީހުންގެ ތެރޭގައި ހިމެނެނީ 8 ދިވެހިންނާއި5ބަންގްލަދޭޝް މީހުންނެވެ. މިއާއި އެކު މާލެއިން މި ބައްޔަށް ޕޮޒިޓިވްވި މީހުންގެ ޖުމްލަ އަދަދު 62 އަށް އަރާފައިވާ ކަމަށް އެޗްޕީއޭ އިން މައުލޫމާތުދެއެވެ.\nމި 13 މީހުންނާއި އެކު މުޅި ރާއްޖެއިން މި ބައްޔަށް ޖުމްލަ 82 އަށް ވަނީ އަރާފައެވެ. މާލެ އިން މިބަލި އެންމެ ފުރަތަމަ ފެނުނީ މިދިޔަ ބުދަ ދުވަހުއެވެ. އެއާއިއެކު މާލޭގައި މިބަލި އަންނަނީ ފެތުރެމުންނެވެ. އެގޮތުން މިބަލި ގިނަ އަދަދެއްގެ ދިވެހިންނަށާއި ރާއްޖޭގައި މަސައްކަތް ކުރާ ބަންގްލަދޭޝް މީހުންނަށް ވަނީ ޖެހިފައެވެ.\nމިކަމާއި ގުޅިގެން އެޗްޕީއޭ އިން ވަނީ މާލެ ސަރަހައްދު 14 ދުވަހުގެ މުއްދަތަކަށް ލޮކްޑައުން ވެސް ކޮށްފައެވެ.


DRP ge SG akah Jabir ge dhari kanbalun Aminath Jabir\nޑީއާރްޕީގެ އެސްޖީއަކަށް ހަމަޖެއްސެި ޖާބިރުގެ ދަރިކަނބަލުން އާމިނަތު ޖާބިރު (ކ) އަދި އެޕާޓީގެ ލީޑަރު އަބްދުﷲ ޖާބިރު (ވ) --\n22 ނޮވެންބަރ 20190ކޮމެންޓް\nޑީއާރްޕީގެ އެސްޖީއަކަށް ޖާބިރުގެ ދަރިކަނބަލުން އާމިނަތު ޖާބިރު\nދިވެހި ރައްޔިތުންގެ ޕާޓީ (ޑީއާރްޕީ)ގެ ސެކްރެޓަރީ ޖެނެރަލް (އެސްޖީ)ގެ މަގާމަށް އެޕާޓީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރުގެ ދަރިކަނބަލުން އާމިނަތު ޖާބިރު ހަމަޖައްސައިފިއެވެ.\nޑީއާރްޕީން ބުނީ އެ މަގާމަށް އެކަމަނާ ހަމަޖެއްސެވީ ރޭ ބޭއްވި ކައުންސިލް ބައްދަލުވުމުގައި ކަމަށެވެ. ޑީއާރްޕީގެ އެސްޖީގެ މަގާމުގައި މީގެކުރިން ހުންނެވީ ނަހުލާ އަލީއެވެ. އޭނާ ވަނީ އެޕާޓީން ވަކިވެ އިދިކޮޅު ޕްރޮގްރެސިވް ކޯލިޝަނާއި ގުޅިވަޑައިގެންފައެވެ.\nޑީއާރްޕީން ވަނީ ދާދިފަހުން އެޕާޓީގެ ބައެއް މަގާމުތަކަށް ބަދަލުތައް ގެނެސްފައެވެ. އެގޮތުން ޕާޓީގެ ނާއިބު ލީޑަރުގެ މަގާމަށް ޖާބިރުގެ ކޮއްކޯފުޅު ހ. ތިމާވެށި، އިބްރާހިމް ޝިހާމް ވެސް ވަނީ ހަމަޖައްސައިފައެވެ. އަދި އެ ޕާޓީގެ ސެކެޓްރީ ޖެނެރަލް ކަމުގެ މަގާމަށް ގއ. ކޮލަމާފުށި އޯޝަންރީޑް، އަބުދުﷲ އަފީފު ވެސް ވަނީ ދާދިފަހުން ހަމަޖައްސާފައެވެ.\nދެހާސް ފަސްވަނަ އަހަރު އުފެއްދި ޑީއާރްޕީއަކީ ކުރީގެ ރައީސް އަދި އެމްއާރްއެމްގެ އިންތިގާލީ ރައީސް މައުމޫން އަބްދުލްގައްޔޫމް އިސްވެ ހުންނަވައިގެން އުފެއްދި ސިޔާސީ ޕާޓީއެކެވެ. ޖާބިރު އެޕާޓީގެ ލީޑަރުކަމާއި ހަވާލުވެވަޑައިގަތީ މިއަހަރުގެ ތެރޭގައެވެ.\nއަނެއްކާ ވެސް ފިޔަލުގެ އަގު އުފުލިއްޖެ\nބޯކޮށް ވާރޭވެހި ނައިފަރު މަގުތަކުގައި ފެންބޮޑުވެ 25 ގެއަކަށް ފެން ވަދެއްޖެ\nމޫސުން ގޯސްވެ، އުތުރުގެ އަތޮޅުތަކަށް ވައިޓް އެލާޓު\nމަސްތުވާތަކެތީގެ ނުރައްކަލުން ރާއްޖެ ސަލާމަތް ކުރުމަށް ގިނަ މަސައްކަތްތަކެއް ކުރެވޭ\nއައްޑޫ ސިޓީ ޕޮލިސްގެ ބެލުމުގެ ދަށުގައިހުރި ބަނގުރާ ނައްތާލައިފި


Iran ge Raees New York gai dhathuru kurevvun "manaa!" | Mihaaru\nއީރާނުގެ ރައީސް ހަސަން ރޫހާނީ މަތިންދާ ބޯޓަށް އަރައިވަޑައިގަންނަވަނީ. --ފޮޓޯ:އޭއެފްޕީ\nއީރާނުގެ ރައީސް ނިއު ޔޯކުގައި ދަތުރު ކުރެއްވުން "މަނާ!"\n24 ސެޕްޓެމްބަރ 2019 - 15:114comments\nނިއު ޔޯކް (ސެޕްޓެމްބަރު 24) - އދ.ގެ ޖެނެރަލް އެސެމްބްލީގައި ބައިވެރިވެވަޑައިގަތުމަށް ގައުމުތަކުގެ ވެރިން އެމެރިކާގެ ނިއު ޔޯކަށް ވަޑައިގެން ރަސްމީ ބައްދަލުވުންތަކަށް ފަހު ލިބިވަޑައިގަންނަވާ ހުސް ވަގުތުތަކުގައި އަމިއްލަ ބޭނުންތަކަށް ތަންތަނަށް ދަތުރު ކުރެއްވުމުގެ ފުރުސަތު އޮވެ އެވެ. އެކަމަކު އީރާނުގެ ރައީސް ހަސަން ރޫހާނީ ނިއު ޔޯކުގައި ދަތުރު ކުރެއްވުން ވަނީ ލިމިޓްކޮށްފަ އެވެ.\nއދ.ގައި ހުންނަ އީރާން މިޝަންގެ ސްޓާފުންނަށް އެމެރިކާ އިން ވަނީ ދަތުރު ކުރުމުގައި ދަތިތަކެއް ކުރިމަތިކޮށްފަ އެވެ. ނިއު ޔޯކަށް ވަޑައިގެންނެވި ރޫހާނީ އަށް ވެސް ވަނީ އެ ފިޔަވަޅުތައް އަޅައިފަ އެވެ. މެންހަޓަންގެ އިރުމަތީ ފަރާތުގައި ހުންނަ އދ.ގެ ހެޑްކުއާޓަރަށް ވުރެ ދުރަށް ރޫހާނީ ވަޑައިގަތުން ވަނީ މަނާކޮށްފަ އެވެ. އެހެންވެ ރޫހާނީ އަށް ހަރަކާތްތެރިވެވަޑައިގެންނެވީ ފަސްޓް އެވެނިއުގެ ވަކި ސަރަހައްދެއްގަ އެވެ.\nއދ.ގެ ހެޑްކުއާޓަރުގައި ފްރާންސްގެ ރައީސް އެމަނުއެލް މެކްރޮން (ވ) އާ އީރާނުގެ ރައީސް ހަސަން ރޫހާނީ ބައްދަލު ކުރައްވަނީ. --ފޮޓޯ:އޭއެފްޕީ\nނިއު ޔޯކުގެ ހޮޓަލެއްގައި ހުންނެވުމަށް ރޫހާނީ އަށް އެމެރިކާ ސަރުކާރުން ވަނީ ޚާއްސަ ހުއްދައެއް ދީފަ އެވެ. ނިއު ޔޯކުގެ ބްރިޖްތައް ބޭނުން ކުރުމުގެ ހުއްދަ ރޫހާނީ އަށް ނެތުމުން އެއާޕޯޓުން ހޮޓަލަށް ވަޑައިގަންނަވަން ޖެހުނީ ޓަނަލް ބޭނުން ކުރާށެވެ.\nއެމެރިކާ ގަޔާނުވާ ލީޑަރުންނަށް މީގެ ކުރިން ވެސް ވަނީ މިބާވަތުގެ ދަތިކުރުމުގެ ފިޔަވަޅުތައް އަޅައިފަ އެވެ. އޭގެ ތެރޭގައި ކިއުބާގެ ކުރީގެ ލީޑަރު ފިޑެލް ކާސްޓްރޯ ހިމެނެ އެވެ.\nރޫހާނީ އާއި އީރާނުގެ ވަފުދު ނިއު ޔޯކަށް ދަތުރު ކުރުމަށް ވޮޝިންޓަނުން ވިސާ ދޫކުރުމުގައި ލަސްތަކެއް ކުރިމަތިކުރުމުން ވެސް ވަނީ އެމެރިކާ އަށް ފާޑުކިޔުންތައް އަމާޒުވެފަ އެވެ. ޖެނެރަލް އެސެމްބްލީ އަށް ވަޑައިގަންނަވާ ވެރިންނަށް އެމެރިކާ އިން އުސޫލެއްގެ ގޮތުން ވިސާ ދޭން ޖެހެ އެވެ. އެމެރިކާ އިން ވިސާ ދޫކުރުން ލަސްވުމުން، ރޫހާނީ ވަނީ ދަތުރު ކެންސަލް ކުރަން ޖެހިދާނެ ކަމަށް ވިދާޅުވެފަ އެވެ.\nއދ.ގެ ޖެނެރަލް އެސެމްބްލީގައި ރޫހާނީ ތަގްރީރު ކުރައްވާނީ ބުދަ ދުވަހު އެވެ. އެއަށް ފަހު ޕްރެސް ކޮންފަރެންސެއް ދެއްވާނެ އެވެ.\nއިތުރު ލިޔުންތައް އީރާން އދގެ ޖެނެރަލް އެސެމްބްލީ ނިއު ޔޯކް


އިޒްރޭލުން ޤާޒާއަށް އެހީދޭ ބޯޓަކަށް ހަމަލާދީ 19 މީހުން މަރާލައިފި | Dhiislam | Dhiislam\nއިޒްރޭލުން ޤާޒާއަށް އެހީދޭ ބޯޓަކަށް ހަމަލާދީ 19 މީހުން މަރާލައިފި\nޢަލީ އަޙްސަން އިޙްސާން ޖޫން 1, 2010\nލިޔުނީ: އަލީ އަހްސަން\nއިޒްރޭލުން ޤާޒާއަށް އެހީދޭ ބޯޓަކަށް ހަމަލާދީ 19 މީހުން މަރާލައިފިއެވެ.\nހަބަރު ލިބޭގޮތުގައި އިޒްރޭލުގެ މިއަނިޔާވެރި ހަމަލާގައި 19 މީހުން މަރުވެފައިވާއިރު އެތައް ބަޔަކު ޒަހަމްވެފައިވާކަމަށް މިހާތަނަށް ވަނީ ކަށަވަރު ކުރެވިފައެވެ. އެއްވެސް ހަތިޔާރެއް ނެތި ދަތުރު ކުރަމުންއައި އެހީދޭ ބޯޓަކަށް އިޒްރޭލުގެ އަނިޔާވެރި ލާއިންސާނީ ސިފައިން އަރާ ހަމަލާދީފައިވަނީ އިޒްރޭލުގެ ސަރަހައްދުން ބޭރުގައި ބޯޓު އޮއްވާކަމަށް ހަބަރު ލިބެއެވެ.\nއިޒްރޭލުން ތަފާތު ދޮގު ވާހަކަތައް މީޑިއާތަށް މެދުވެރިކޮށް ދައްކަމުންދާއިރު އިޒްރޭލުން އެހީދޭ ބޯޓަށް ހަމަލާދީފައިވަނީ 'ހުދު ދިދަ' ނަގާފައިވަނިކޮން ކަމަށާއި އެބޯޓުން އެއްވެސް ރައްދު ހަމަލާތަކެއް ދިނުމަށް ހަތިޔާރުގެ ބޭނުން ނުކުރާކަމަށް ހަބަރުލިބެއެވެ. 'އަމާން ދިދަ' ނަގާފައިވަނިކޮން އިޒްރޭލުގެ ސިފައިން އެބޯޓަށް ހެލިކޮޕްޓަރުންނާއި ކުދި ލޯންޗް ތަކުގައި އައިސް އެރުމަށްފަހު ވަރަށް އަނިޔާވެރިކޮށް އަމަލުކޮށްފައިވާކަމަށް އެހީދޭ ބޯޓްތަކުގައި ތިބި މީހުންދަނީ މީޑިއާތަކުގައި ހާމަކުރަމުންނެވެ. އަދި އެހަމަލާގެ ވީޑިއޯތަކުން މުޅި ދުނިޔެއަށްވަނީ ފެނި ހާމަވެފައެވެ.\nފަލަސްތީނުގެ ޤާޒާއަށް އެހީގެ ތަކެތި ހިފައިގެންދާ މިބޯޓުތަކުގައި އިނގިރޭސިވިލާތާއި އަލްޖީރިއާއާއި އަޔަރލޭން އާއި ކުވައިތު، ގްރީސް އަދި ތުރުކީގެ 700 މީހުން ވާކަމަށް ހަބަރު ލިބެއެވެ. މީގެ އިތުރުން ދުނިޔޭގެ އެކި ކަންކޮޅުތަކުން 50 އަށް ވުރެ ގިނަ ޤައުމުތަކުގެ މީހުން ހިމެނޭކަމަށްވެސް ހަބަރު ލިބެއެވެ. އިޒްރޭލުން ބުނަމުންދަނީ އެހިދޭ މި ހަ ބޯޓު ފަލަސްތީނަށް ނުވަދެވޭނެކަމަށެވެ.\n10 ހާސް ޓަނުގެ އެހީގެ ތަކެތި ހިފައިގެން ޤާޒާއަށް މިސްރާބު ޖަހާފައިވާ މިބޯޓަށް ރޭގަނޑުގެ ވަގުތެއްގައި އިޒްރޭލު ސިފައިން ދިން މިހަމަލާ ގިނަ ބަޔަކު ދަނީ ހަރުކަށި އިބާރާތުން ކުށްވެރިކުރަމުންނެވެ. ތުރުކީ، ސްޕޭން، ގްރީސް، ޑެންމާރކް އަދި ސްވިޑެން އިންވެސް ދަނީ މިހަމަލާ ކުށްވެރިކޮށް ވާހަކަ ދައްކަމުންނެވެ. ތުރުކީ ގައިވެސް ދަނީ މިމައްސަލާގައި މުޒާހަރާތައް ކުރަމުންނެވެ. ނަމަވެސް ދިވެހިރާއްޖޭގައި މިއީ މާބޮޑު މައްސަލައަކަށް ނުވާއިރު ދިވެހި ސަރުކާރުންވެސް މިމައްސަލާގައި މިހާތަނަށް އެއްވެސް އެއްޗެއް ބުނެފައެއް ނުވެއެވެ.\n1 ޖޫން, 2010 | 7:04\nމުސްލިމް ނޫން ޤައުމް ތަކުން ކުށްވެރި ކުއްވެރި ކުރާ އިރުވެސް ސަރުކާރަށް ކަހެރުވަކެކޭވެސް ހިތައްނާރާ އެކަމަކު މާ ހެޔޮ އެދިގެން ގުއަންޓަނާއިން މުސްލިމުން ގެނަންވީޔޯ. އެމެރިކާ އާއި އިިޒްރޭލް ބުނާ ކޮންމެ ބަޔަކީ ޓެރަރިސްޓުންނަށް ވަންޔާ ރާއްޖެއަށް ޓެރަރިސްޓުން އެތެރެކޮއްގެން ނުވާނެ.


India Ge Muslimun Ulhey Sarahahdhu Thakuge Miskiy Thakaai School Thah Covid Facility Thakah - Vaguthu\nއިންޑިއާގެ މުސްލިމުން އުޅޭ ސަރަހައްދުތަކުގެ ސުކޫލުތަކާއި މިސްކިތްތައް ކޮވިޑް ފެސިލިޓީތަކަށް!\nކޮވިޑް-19 އާއި ގުޅިގެން އިންޑިއާގެ ހޮސްޕިޓަލްތައް ފުރި، ބަލި މީހުން އެޑްމިޓް ކުރާނެ ޖާގަތައް ހުސްވުމާއި ގުޅިގެން އިންޑިއާގެ މުސްލިމުން އެގައުމުގެ މިސްކިތްތަކާއި، އިސްލާމްދީން އުގަންނަައިދޭ ސްކޫލްތައް ކޮވިޑް ބަލި މީހުންނަށް ހުޅުވާލައިފިއެވެ. އިންޑިއާގެ މީޑިއާތަކުން ބުނާ ގޮތުގައި މިސްކިތްތަކާއި އިސްލާމްދީން އުގަންނައިދޭ ސްކޫލްތަކުގައި ހުރިހާ ދީނެއްގެ ކޮވިޑް ބަލި މީހުންނަށް ވެސް އަންނަނީ ފަރުވާ ދެމުންނެވެ.\nކުއްލި ހާލަތްތަކުގައި ދެވެން ހުރި ފަރުވާތައް މިސްކިތްތަކާއި ސްކޫލްތަކުގައި ވަނީ އިންތިޒާމް ކޮށްފައެވެ. އޭގެތެރޭގައި އޮކްސިޖަން ދިނުމާއި، އައިވީ ދިނުން ފަދަ ކަންކަން ހިމެނެއެވެ.\nކޮވިޑް ބަލި މީހުންނަށް މިސްކިތްތަކާއި ސްކޫލްތަކުގައި ފަރުވާ ދިނުމުގެ ކަންކަން އިންތިޒާމް ކުރުމުގައި އިސްނަގާފައި ވަނީ އިސްލާމްދީނުގެ އެކި ކަންކަން ޕްރޮމޯޓް ކުރުމުގެ މަސައްކަތް ކުރާ އަމިއްލަ ޖަމިއްޔާތަކުންނެވެ. އޭގެތެރެއިން އެއްޖަމިއްޔާ ކަމަށްވާ ގުޖުރާތުގެ ދާރުލް އުލޫމުން ބުނީ އިންޑިއާ އިން ކޮވިޑަށް ފައްސިވާ މީހުންގެ އަދަދު ވަރަށް ބޮޑަށް އިތުރުވާން ފެށުމުން އިންޑިއާގެ ރައްޔިތުންނަށް އެހީވުމަކީ ޒިންމާއެއް ކަމުގައި ދެކިގެން ޖަމިއްޔާގެ މަސައްކަތްތައް ފުޅާކޮށްފައިވާ ކަމަށެވެ.\n"ހޮސްޕިޓަލްތައް ފުރި އެނދުތައް ބަހައްޓާނެ ޖާގަތައް ހޮސްޕިޓަލްތަކުން ހުސްވުމުން އަޅުގަނޑުމެން މިވަނީ ސްކޫލްތަކާއި މިސްކިތްތަކުގައި އެނދުތައް ބަހައްޓައިގެން ކޮވިޑް ބަލި މީހުންނަށް ފަރުވާ ދޭން ފަށާފައި." ދާރުލް އުލޫމުން ބުންޏެވެ.\nމިހާރު ބައެއް މިސްކިތްތައް ވަނީ 50 އެނދުގެ ހޮސްޕިޓަލްތަކަށް ވެސް ބަދަލުކޮށްފައެވެ. ވެރިރަށް ނިއުދިއްލީގެ ބައެއް މިސްކިތްތައް ވެސް މިހާރު ވަނީ ހޮސްޕިޓަލްތަކަށް ބަދަލުކޮށްފައެވެ.\n"ހޮސްޕިޓަލްތަކުގެ ޖާގަތައް ފުރިފައި ވުމުން ބަލި މީހުން ދާނެ އެއްވެސް ތަނެއް ނެތް. ހޮސްޕިޓަލްތަކުން ލިބޭ ހުރިހާ ފަރުވާއެއް މިފަދަ ފެސިލިޓީތަކުން ނުލިބުނު ނަމަވެސް ރެމްޑިސިވިއާ ފަދަ ބޭސްތައް ބަލި މީހުންނަށް ދިނުމާއި އަދި ކޮންމެވެސް ވަރަކަށް އޮކްސިޖަން ދިނުމުގެ ކަންކަން ވެސް މިފެސިލިޓީތަކުގައި ކުރިއަށް ގެންދެވޭ." އޮފިޝަލަކު ވިދާޅުވިއެވެ.\nއިންޑިއާ އިން ކޮވިޑަށް ފައްސިވި މީހުންގެ އަދަދު މިހާރު ވަނީ 19 މިލިއަނަށް އަރާފައެވެ. އަދި ވެސް ކޮންމެ ދުވަހަކު އެގައުމުން ފައްސިވާ މީހުންގެ އަދަދު އަންނަނީ އިތުރުވަމުންނެވެ.\nމެއި 1, 2021 15:02\nއަދިވެސް އިންޑިއާގެ ޣައެރު މުސްލިމުން މުސްލިމުންނަށް އަނިޔާކުރެވޭތޯ ބަލާތި ! ކޮބާތަ އަލުކަން ކުރަން ބަހައްޓާފަ ހުރި ފައްޅިތަށް ؟\nމެއި 1, 2021 17:11\nބުދު ފައްޅި ބަދަލު ނުކުރޭތަ؟


ނިލަންދޫއާއި ފޯކައިދޫ ދިވެހި ޕްރެމިއާ ލީގަށް\nއެސްޓީއޯ މިނިވަން ޗެމްޕިއަންޝިޕް ފުޓުބޯޅަ މުބާރާތުގައި އިއްޔެ ހަވީރު ކުޅުނު މެޗުތަކުން މޮޅުވެގެން ސެމީ ފައިނަލަށް ދަތުރުކޮށް ފ.ނިލަންދޫއާއި ށ.ފޯކައިދޫއިން ދިވެހި ޕްރެމިއާ ލީގުގައި ވާދަކުރުމުގެ ފުރުސަތު ހޯދައިފިއެވެ.\nފ.ނިލަންދޫ ފުޓުބޯޅަ ދަނޑުގައި އިއްޔެ ހަވީރު ގްރޫޕް އެކެއްގައި ނިލަންދޫއާއި ގދ.ހޯނޑެއްދޫ ބައްދަލުކުރި މެޗު ނިމުނީ 2-8 ގެ ތަފާތު ބޮޑު ނަތީޖާއަކުން ނިލަންދޫ މޮޅުވެގެންނެވެ. މި މެޗުގައި ނިލަންދޫގެ ހުސައިން އިބްތިޝާމް ހެޓްރިކެއް ފުރިހަމަ ކޮށްފައިވާއިރު، އާދިލް ޢަލީ ވަނީ ދެ ލަނޑު ކާމިޔާބުކޮށްފައެވެ. އަދި ޢަބްދުލް ބާސިތާއި، އިބްރާހިމް ފުރުގާނާއި، ފްރެޑުއާ އަޔެމަން، މިއިން ކޮންމެ ކުޅުންތެރިޔަކު ވަނީ ލަނޑެއް ކާމިޔާބުކޮށްފައެވެ. ހޯނޑެއްދޫގެ ލަނޑުތައް ކާމިޔާބުކޮށްދިނީ އަހުމަދު ޒައިދު މުހައްމަދު ނައީމާއި، ޝިނާޒު މުހައްމަދެވެ.\nނިލަންދޫގައި ކުޅުނު މި މެޗާއެކު، ނިލަންދޫ އޮތީ ގްރޫޕްގެ އެއްވަނައިގައި 8 ޕޮއިންޓާއެކުގައެވެ. ގްރޫޕްގެ ދެވަނައިގައި ތ.ތިމަރަފުށި6ޕޮއިންޓާއެކުގައި އޮތްއިރު، ގްރޫޕްގައި ތިމަރަފުއްޓަށް ބާކީ އެއް މެޗު އެބައޮތެވެ. ގްރޫޕްގެ ތިންވަނައިގައި އޮތް ސ.ހިތަދޫއާއި ހަތަރުވަނައިގައި އޮތް ދ.ކުޑަހުވަދޫއަށް5ޕޮއިންޓް ލިބިފައިވާއިރު، ހިތަދޫއަށް ބާކީ އެއް މެޗު އެބައޮތެވެ. ގްރޫޕްގެ އެންމެ ފުލުގައި ނިންމާލި ހޯނޑެއްދޫއަށް އެއްވެސް ޕޮއިންޓެއް ލިބިފައެއް ނެތެވެ. މުޅި ގްރޫޕްގައި ބާކީ އެންމެ މެޗެއް އޮތްއިރު، އެ މެޗުން ކޮންމެ ނަތީޖާއެއް ނުކުތް ނަމަވެސް ނިލަންދޫއަށް މުބާރާތުގެ ގަދަ ހަތަރަކުން ޖާގަ ލިބޭނެއެވެ. ގްރޫޕްގެ ފަހު މެޗުގައި މިއަދު ހަވީރު ނުކުންނާނީ ތިމަރަފުއްޓާއި ހިތަދޫއެވެ. މި މުބާރާތުގެ ސެމީއަށް ދަތުރުކުރުމުގެ ފުރުސަތު މި ދެ ޓީމަށް ވެސް އެބައޮތެވެ.\nށ.ފޯކައިދޫގައި އިއްޔެ ހަވީރު ކުޅުނު މެޗުގައި ހއ.މުރައިދޫގެ މައްޗަށް ފޯކައިދޫއިން ކުރިހޯދީ 2-3 ގެ ނަތީޖާއިންނެވެ. މި މެޗުގައި ފޯކައިދޫގެ ލަނޑުތައް ކާމިޔާބުކޮށްދިނީ މުހައްމަދު ނަދީމާއި، ހަސަން ޞަބާހާއި، މުހައްމަދު ފާރިޝް އިބްރާހިމެވެ. މުރައިދޫގެ ދެ ލަނޑު ވެސް ކާމިޔާބުކޮށްދިނީ ޢަބްދުﷲ އިކްވާނެވެ.\nފޯކައިދޫގައި ކުޅުނު މި މެޗާއެކު ގްރޫޕްގެ އެއްވަނައިގައި އޮތީ 10 ޕޮއިންޓާއެކު ފޯކައިދޫއެވެ. ދެވަނައިގައި އއ.މާޅޮސް އޮތީ7ޕޮއިންޓާއެކުގައެވެ. ތިންވަނައިގައި އޮތް ބ.ފެހެންދޫއަށް ލިބިފައިވަނީ6ޕޮއިންޓެވެ. ހަތަރުވަނައިގައި އޮތް ހއ.މުރައިދޫއަށް ލިބިފައިވަނީ3ޕޮއިންޓެވެ. ގްރޫޕްގެ އެންމެ ފުލުގައި އޮތް އދ.ފެންފުއްޓަށް އެއްވެސް ޕޮއިންޓެއް ލިބިފައެއް ނެތެވެ. މި ގްރޫޕްގެ ފަހު މެޗުގައި މިއަދު ހަވީރު ބައްދަލުކުރާނީ ފެހެންދޫއާއި ފެންފުއްޓެވެ. މި މެޗުން މޮޅުވެގެން ފެހެންދޫއަށް ސެމީއަށް ދަތުރުކުރުމުގެ ފުރުސަތު އޮތްއިރު، މެޗު އެއްވަރުވެގެން ވެސް ފެހެންދޫ މުބާރާތުން ކަޓާނެއެވެ\nމި ފަހަރުގެ ދިވެހި ޕްރެމިއާ ލީގުގައި ވާދަކުރުމުގެ ފުރުސަތު އޮތީ، މިނިވަން ޗެމްޕިއަންޝިޕް މުބާރާތުގެ ގަދަ ހަތަރު ޓީމުގެ އިތުރުން އެސްޓީއޯ މާލޭ ލީގުގެ ގަދަ ހަ ޓީމަށެވެ. ދިވެހި ޕްރެމިއާ ލީގުގައި ވާދަކުރުމުގެ ފުރުސަތު މިހާތަނަށް ކަށަވަރުކޮށްފައިވަނީ މިނިވަން ޗެމްޕިއަންޝިޕްގެ ސެމީއިން ޖާގަ ހޯދާފައިވާ ށ.ފޯކައިދޫއާއި ފ.ނިލަންދޫއެވެ.


ކާފަރު ބައެއްގެ ގޮނޑިކޮއްކޮ ސަރުކާރަކަށް ވުމަށްވުރެ، ބާރުގަދަ މުސްލިމު ޤައުމެއްގެ ދަށުއޮތުން މާރަނގަޅު: ޝައިޚް - DhiDaily\nކާފަރު ބައެއްގެ ގޮނޑިކޮއްކޮ ސަރުކާރަކަށް ވުމަށްވުރެ، ބާރުގަދަ މުސްލިމު ޤައުމެއްގެ ދަށުއޮތުން މާރަނގަޅު: ޝައިޚް\nއައްޝައިޚް މުޙައްމަދު ލަޠީފް\nކާފަރު ބައެއްގެ ގޮނޑިކޮއްކޮ ސަރުކާރަކަށް ވުމަށްވުރެ، ބާރުގަދަ މުސްލިމު ޤައުމެއްގެ ދަށުގައި އޮތުން މާ ރަނގަޅުކަމަށް އައްޝައިޚް މުޙައްމަދު ލަޠީފް ވިދާޅުވެއްޖެއެވެ.\nޝައިޚް ލަޠީފް މިހެން ވިދާޅުވެފައިމިވަނީ އިންޑިއާއިން ތަރައްޤީކޮށްދޭ އުތުރު ތިލަފަޅުގެ ބަނދަރާބެހޭ ގޮތުން، އެ ޤައުމުގެ ސަރުކާރާއެކު ދިވެހި ސަރުކާރުން ހެދި އެއްބަސްވުމުގެ ކޮޕީއެއްކަމަށް ބުނާ ލިޔުންތަކެއް ލީކުވެ މަސްރަހު ހޫނުވެފައިވަނިކޮށެވެ. އެ އެއްބަސްވުމުގައި ވާގޮތުން އިންޑިއާ ސިފައިންނަށް ރާއްޖޭގައި 30 އަހަރު ވަންދެން ދެމިތިބެވި، ހަތިޔާރު ވެސް ގެންގުޅެވޭނެއެވެ.\nރައީސް ޔާމިންގެ ސަރުކާރުން ހިންގަން އުޅުނު ފ.އަތޮޅުގެ މެގަ ޕްރޮޖެކްޓާމެދު(އައިހެވަން މަޝްރޫޢު) ކަންބޮޑުވުން ފާޅުކޮށް އޭރުގެ އިދިކޮޅު ފަރާތްތަކުން ވަނީ މުޒާހަރާކޮށްފައެވެ. އެ މަޝްރޫޢުއަކީ ސަޢޫދީ ސަރުކާރާއި ގުޅިގެން ކުރިއަށް ގެންދަން ނިންމި މަޝްރޫޢުއެކެވެ.\nޝައިޚް ލަޠީފް ކުރެއްވި ޓްވީޓުގައި ވަނީ ފ.އަތޮޅުގެ ތަރައްޤީގެ މަޝްރޫޢު ސަޢޫދީ ޢަރަބިއްޔާއަށް ދިނުމަށް ދެކޮޅު ހަދައި، މުޒާހަރާތައް ކުރި މީހުން މިއަދު މި ކުރަނީ ކޮންކަމެއްތޯ ސުވާލު އުފައްދަވާފައެވެ.\n”ފ.އަތޮޅުގެ ތަރައްޤީގެ މަޝްރޫޢު ސަޢޫދީ ޢަރަބިއްޔާއަށް ދިނުމަށް ދެކޮޅުހަދައި މުޒާހަރާތައްކުރި މީހުން މިއަދު މިކުރަނީ ކޮންކަމެއްބާ! ޑރ. ޢަބުދުލްޤާދިރު ޢައުދާ ވިދާޅުވެފައިވާ ގޮތުން ކާފަރު ބައެއްގެ ގޮނޑިކޮއްކޮ ސަރުކާރަކަށް ވުމަށްވުރެ، ބާރުގަދަ މުސްލިމު ޤައުމެއްގެ ދަށުއޮތުން މާރަނގަޅު.“ ޝައިޚް ލަޠީފް ވިދާޅުވިއެވެ.\nމުޅިންވެސް ސިޔާސީ. ސައޫދީ އިސްވެ އޮވެ މުސްލިމުންނާއި ހަނގުރާމަ އެ ކުރަނީ ކީއްކުރަންތޯ. މިއަދު މުޅި ދުނިޔެ ތިހާލަތުގައި.\nގޮނޑިކޮއްކޮ ސަރުކާރު މުޅިންވެސް. މިޔޭ ބުނާނެ އެއްބަޔަކު ނެތް. މުޅިންވެސް ތިމާމެން ގެ ބޮނޑި ބޮޑު ކުރުން އޮންނަނީ


Waheeda ge car ah gehlun dhinun harukashi fikuraa gulhuvaifi\nމާލޭގައި ޓެކްސީ ކުރާ ހަމައެކަނި އަންހެން ޑްރައިވަރު، އާމިނަތު ވަހީދާގެ ކާރަށް ތަކުރާރުކޮށް ގެއްލުންދިނުމަކީ އަންހެނުން އެފަދަ މަސައްކަތް ކުރުން ހުއްޓުވަން، ދީނީ ހަރުކަށި ފިކުރުގެ ބަޔަކު ހިންގާ އަމަލެއްގެ ގޮތުގައި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ސިފަ ކުރައްވައިފި އެވެ.\nވަހީދާގެ ކާރަށް އެކި ފަހަރު މަތިން ގެއްލުން ދެމުންދާތީ ރައްޔިތުންގެ މަޖިލީހަށް މިއަދު ހުށަހެޅުނު ކުއްލި މައްސަލަ ވަނީ ބަލައިގެންފައި އެވެ.\nމެދު ހެންވޭރު ދާއިރާގެ މެންބަރު އަދި އެމްޑީޕީގެ ޕީޖީ ލީޑަރު އަލީ އާޒިމް ހުށަހެޅުއްވި މައްސަލާގައި ބުނެފައިވަނީ، އާމިނަތު ވަހީދާގެ ކާރަށް ފަސް މަހަރެއްގެ މަތިން ގެއްލުންދީ އޭނާއަށް ބޮޑެތި ގެއްލުންތައް ލިބި، އާމްދަނީއަށް ހުރަސްއެޅިފައިވާ ކަމަށެވެ.\nއަދި އަންހެނުން ކުރާ މި ފަދަ މަސައްކަތްތައް ހުރަސްއަޅާ ބަޔަކު ހޯދައި، އެ ބަޔަކަށް ހައްގު އަދަބު ދިނުމަށް ދައުލަތުގެ ކަމާބެހޭ އިދާރާތަކަށް އެ މައްސަލާގައި ވަނީ ގޮވާލައިފަ އެވެ.\nއެ މައްސަލާގައި މިހާރު ކުރިއަށްދާ ބަހުސްގައި މެންބަރުންގެ ދެއްކެވި ވާހަކަތަކާ ގުޅިގެން ރިޔާސަތުގައި އިންނެވި ނަޝީދު ވިދާޅުވީ މި މައްސަލާއާ ގުޅިގެން އުފެދިފައިވާ ފުޅާ ސުވާލަކީ މިއީ ހަރުކަށި ފިކުރުގެ ވިސްނުމުގެ ތެރެއިން ހުރިހާ އަންހެނުންނަށްދޭ ހަމަލާއެއްތޯ އެވެ.\n"ހަރުކަށި ފިކުރުގެ މީހުން އެބަ ބޭނުންވާ ބޭނުމެއް އަންހެނުން ގޭގައި ބައިތިއްބާ، ހަމައެކަނި ޖިންސީ އެދުން ފުއްދާ، ކިރު މައިންގެ ގޮތުގައި އާއި، ދަރިން ބަލައި، ގޭގައި ނޯކިރީ ކުރާ ބައެެއްގެ ގޮތުގައި ބޭތިއްބުމަށް. މި ފިކުރުގެ ބައްޓަމަށް ދިވެހި މުޖުތަމައު އެނބުރުމަށް ބަޔަކު ބިރުދައްކައިގެން، ބާރުގެ ބޭނުންކޮށްގެން އިންތިޒާމު ވެގެން ހިނގަމުން އަންނަ މަސައްކަތެއް،" ނަޝީދު ވިދާޅުވި އެވެ.\nއަދި އެ މައްސަލަ ނުބެލި، ވަހީދާއަށް އިންސާފު ހޯދައިނުދެވެނީ، އެ އިންތިޒާމުގައި ދައުލަތުގެ ކަމާބެހޭ އިދާރާތަކުން ބައިވެރިވާތީތޯވެސް ނަޝީދު ވަނީ ސުވާލު އުފައްދަވައި، އެއީ މިކަމުގައި އޮތް އިތުރު ކަންބޮޑުވުމެއްގެ ގޮތުގައި ސިފަ ކުރައްވައިފަ އެވެ.\nބަހުސްގައި ވާހަކަ ދައްކަވަމުން ގަލޮޅު އުތުރު ދާއިރާގެ މެންބަރު އީވާ އަބްދުﷲ ވިދާޅުވީ މާލޭގައި ޓެކްސީ ކުރާ ހަމައެކަނި އަންހެން ޑްރައިވަރުގެ ކާރަށް ގެއްލުން ދިނުމަކީ ހާއްސަ ނަޒަރަކުން ބަލަންޖެހޭ މައްސަލައެއް ކަމަށެވެ.\n"މިއީ ޒާތީ ކަމެއްތޯ ނޫނީ މިއީ ހޭޓް ކްރައިމެއްތޯ ބަލާ ހިސާބަށް މިހާރު މިވަނީ ގޮސްފައި. މިއީ ބަޔަސް ކްރައިމެއްތޯ؟" އީވާ ވިދާޅުވި އެވެ.\nމަޖިލީހުގެ ނައިބު ރައީސްކަންވެސް ކުރައްވާ އީވާ އިތުރަށް ވިދާޅުވީ ވަކި ޖިންސަކަށް ނުވަތަ ވަކި ނަސްލަކަށް ނިސްބަތްވީތީ ހަމަލާދިނުމަކީ ހޭޓް ކްރައިމެއް ކަމަށެވެ. އެހެންކަމުން ވަހީދާއަށް ގެއްލުންދެނީ އޭނާ އަންހެނަކަށްވެ ހުރެ، ޓެކްސީ ކުރާތީތޯ ބަލަންޖެހޭކަމަށް އީވާ ތަކުރާރުކޮށް ގޮވާލެއްވި އެވެ.\n"އަޅުގަނޑު ގަބޫލެއްނުކުރަން މިއީ އައިމިނަތު ވަހީދާ ފަހަތަށްޖައްސަން ކުރާ ކަމެއް ކަމަށް. އެކަމަކު އަޅުގަނޑަށް ފެންނަނީ އައިމިނަތު ވަހީދާ ފަހަތަށް ޖެއްސުމުގައި، ރާއްޖޭގައި ވަޒީފާ އަދާކުރަން ނުކުންނަ ހުރިހާ އަންހެނުން ފަސްޖައްސަންދޭ ހަމަލާއެއް،" އީވާ ވިދާޅުވި އެވެ.\nވަހީދާގެ ޓެކްސީ އަށް ގެއްލުން ދިނުމަކީ އަންހެނަކަށްވީތީ ދޭ ހަމަލާއެއްގެ ގޮތުގައި މިއަދުގެ ބަހުސްގައި ވާހަކަ ދެއްކެވި ހުރިހާ މެންބަރުން ވެސް ވަނީ ސިފަކުރައްވައި، އެކަމާ ކަންބޮޑުވުން ފާޅުކޮށްފަ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ޓެރަރިޒަމް ޓެކްސީގެ ހިދުމަތް


MDP Ah Vamundhaa Gothun Gina Bayaku Vote Laan Nukunnaane: Hassan – adduLIVE\nއެމްޑީޕީ އަށް ވަމުންދާ ގޮތުން ގިނަ ބަޔަކު ވޯޓުލާން ނުކުންނާނެ: ހަސަން\n1 Sep 24, 2021, 09:47 ހަސަން ރަޝީދު\nއެމްޑީޕީއަށް މިހާރު ވަމުންދާ ގޮތުުން މާދަމާ ބޭއްވުމަށް ހަމަޖެހިފައިވާ އެ ޕާޓީގެ އެތެރޭގެ އިންތިހާބުގައި ގިނަ މެންބަރުން ވޯޓުލާން ނުކުންނާނެ ކަމަށް އެމްޑީޕީގެ ޗެއާޕާސަން ހަސަން ލަތީފް ވިދާޅުވެއްޖެ އެވެ.\nއިއްޔެ އެމްޑީޕީ އޮފީހުގައި ބޭއްވި ނޫސްވެރިންގެ ބައްދަލުވުމުގައި ހަސަން ވިދާޅުވީ ނިމިގެންދިޔަ ކައުންސިލް އިންތިހާބުގައި އެމްޑީޕީގެ މެމްބަރުން މަދުން ވޯޓުލާން ނިކުތް ނަމަވެސް މިހާރު ޕާޓީ އަށް ވަމުންދާ ގޮތުން ގިނަ ބަޔަކު ވޯޓުލާން ނުކުންނާނެ ކަމަށެވެ.\n"މި ޕާޓީއަށްް ވެފައި އޮތް ގޮތާ އަދި ވަމުންދާ ގޮތަކީ މި ޕާޓީގެ މެންބަރުން ބަލަން ތިބޭނޭ ކަމެއް ނޫން. އެހެންކަމުން އެކަމުން އަރިގަތުމަށް ވޯޓުލާން ނުކުންނަ މީހުން ވަރަށް ގިނަވާނެ މިފަހަރު" ހަސަން ވިދާޅުވިއެވެ.\nހަސަން ވިދާޅުވި ގޮތުގައި އެމްޑީޕީގެ މެޖޯރިޓީ މަޖިލީހުގައި އޮވެމެ އެ ޕާޓީގެ ސިޔާސަތުތައް ތަންފީޒު ނުވުމާއި އަދި ސަރުކާރަށް ވެސް އެދެވޭ ގޮތެއްގައި ކަންކަން ނުކުރެވޭ ކަމުގެ ކަންބޮޑުވުންތައް ޕާޓީގެ އާންމު މެމްބަރުންގެ ތެރޭގައި ވަރަށް ބޮޑަށް އެބަހުއްޓެވެ. އެގޮތުން މިއީ އެ ކަންބޮޑުވުންތަކަށް ހައްލެއް ހޯދަން ލިބޭ ފުރުސަތެއް ކަމަށްވެސް ހަސަން ވިދާޅުވިއެވެ.\n"އަޅުގަނޑުމެން 40 ޕަސެންޓް ބޭފުޅުން ތިއްބަވައިގެން ހިންގާ ސަރުކާރެއް ނަމަވެސް، ސަރުކާރުން ވެސް އެންމެ އެދެވޭ ގޮތަަށް ކަންކަން ކުރެވޭ ކަމަށް ރައްޔިތުންނެއް ގަބޫލެއް ނުކުރޭ، ޕާޓީގެ މެންބަރުން ގަބޫލެއްނުކުރޭ" ހަސަން ވިދާޅުވި އެވެ.\nއެމްޑީޕީގެ ގައުމީ މަޖިލީހުގެ އިންތިހާބު މާދަމާ ބޭއްވުމަށް ހަމަޖެހިފައިވާއިރު މި އިންތިހާބުގެ ވާދަވެރިކަން އެމްޑީޕީގެ އެތެރޭގައި ވަނީ ވަރަށް ބޮޑުވެފައެވެ.\nމި އިންތިހާބުގައި އެމްޑީޕީގެ 90،000 އަށް ވުރެ ގިނަ މީހުންނަށް ވޯޓު ލުމުގެ ހައްގު ލިބެއެވެ. ޖުމްލަ 455 މަގާމަކަށް މީހުން އައްޔަނުކުރާއިރު 700 އަށް ވުރެ ކެންޑިޑޭޓުން މި އިންތިހާބުގައި ވާދަކުރެއެވެ.


Covid inn rahkkaatherivumah alhaafaivaa fiyavalhuthakaa dhekolhah Europe gai hingaa hamanujehunthah ithuru vanee - One Online\nބްރަސެލްސްގައި ކުރިއަށްދިޔަ މުޒާހަރާގައި ހަމަނުޖެހުން/ފޮޓޯ: ހާތިމް ކަގަތު، ބެލްގާ/ޑީޕީއޭ---\nކޮވިޑުން ރައްކާތެރިވުމަށް އަޅާފައިވާ ފިޔަވަޅުތަކާ ދެކޮޅަށް ޔޫރަޕުގައި ހިންގާ ހަމަނުޖެހުންތައް އިތުރުވަނީ\nކޮވިޑުން ރައްކާތެރިވުމަށް އަޅާ ފިޔަވަޅުތަކާ ދެކޮޅަށް ޔޫރަޕުގައި ހިންގާ ހަމަނުޖެހުންތައް އިތުރުވަމުން އެބަދެއެވެ.\nބެލްޖިއަމްގެ ބްރަސެލްސްގައި އާދިއްތަ ދުވަހު ސުލްހަވެރިވެރިކޮށް ކުރިއަށް ގެންދަން ފެށި މުޒާހަރާގައި ހަމަނުޖެހުން ހިނގައި ފުލުހުން ވަނީ މުޒާހަރާ ރޫޅައިލުމަށް ފެނާއި ކަރުނަ ގޭސް ބޭނުން ކޮށްފައެވެ. ހަމަނުޖެހުން ހިނގަން މެދުވެރިވީ މުޒާހަރާގެ ބައިވެރިންގެ ތެރެއިން ބަޔަކު ފުލުހުންނާ ދިމާލަށް އެއްޗެތި އުކަން ފެށި ހިސާބުން ކަމުގައި އެތަނުގައި ހަރަކާތްތެރިވި އޭއެފްޕީގެ ފޮޓޯގުރާފަރަކު އެ ނޫހަށް ވަނީ މައުލޫމާތު ދީފައެވެ.\nއޭއެފްޕީ އިން މައުލޫމާތު ދީފައިވާގޮތުގައި މި ހަމަނުޖެހުމުގައި ފުލުހުންގެ ދެ މީހަކަށް ވަނީ އަނިޔާވެފައެވެ. ބެލްޖިއަމްގައި ކޮވިޑުން ރައްކާތެރިކުރުމުގެ ގޮތުން ސަރުކާރުން ފިޔަވަޅުތައް ވަރުގަދަ ކޮށް ބުދަ ދުވަހު އިއުލާނު ކުރުމާއެކު ކުރިއަށް ގެންދިޔަ މުޒާހަރާގައި 35،000 މީހުން ވަނީ ބައިވެރިވެފައެވެ.\nއެގައުމުގައި ކޮވިޑު ފާހާއެކު ރެސްޓޯރަންޓުތަކަށް ވަންނަ މީހުން މާސްކު އަޅަން ޖެހޭ ގޮތަށް އުސޫލުތައް އެކުލަވާލާފައިވާއިރު ވަޒީފާ އަދާކުރާ މުވައްޒަފުން ޑިސެމްބަރުމަހުގެ މެދާއި ހަމައަށް ހަފުތާގެ ހަތަރު ދުވަހު ގެއިން މަސައްކަތް ކުރާ ގޮތަށް ވަނީ ބަދަލު ގެނެވިފައެވެ. މީގެ އިތުރުން ހެލްތު ވޯކަރުން ވެކްސިން ޖެހުން މަޖުބޫރު ކުރާ ގޮތަށް އުސޫލުތައް އަންނަނީ އެކުލަވައިލަމުންނެވެ\nނެދަލޭންޑުގައި ފުރަބަންދުކޮށް ފިޔަވަޅުތައް ވަރުގަދަ ކޮށްފައިވާއިރު ވެކްސިން ނުޖަހާ މީހުންނަށް ރެސްޓޯރަންޓުތަކަށާއި ބާ ތަކަށް ވަނުން ވަނީ މަނާކޮށްފައެވެ. މިކަންތައްތަކާ ދެކޮޅަށް ހޮނިހިރުދުވަހު ހޭގް ގައި ކުރިއަށް ދިޔަ މުޒާހަރާގައި ފުލުހުންނާ ދިމާލަށް ބަޑިބޭސް އުކައި ބައިސްކަލުތަކުގައި ރޯކޮށް ހެދުމުން ފުލުހުން ވަނީ މުޒާހަރާ ކޮންޓްރޯލު ކުރަން ބަޑިވެސް ޖަހާފައެވެ.\nކޮވިޑުން ރައްކާތެރިވުމަށް ފިޔަވަޅުތައް ވަރުގަދަކުރުމާ ދެކޮޅަށް އެތައް ހާސް ބަޔަކު ވަނީ އޮސްޓްރިއާ، ކްރޮއޭޝިއާ އަދި އިޓަލީގައިވެސް މުޒާހަރާތައް ކުރިއަށް ގެންގޮސްފައެވެ.\nމީގެކުރިން ޑަބްލިއުއެޗްއޯ އިން ވަނީ ޔޫރަޕުގައި ކޮވިޑުގެ ހާލަތު ގޯސްވަމުން ދާތީ ކަންބޮޑުވުން ފާޅުކޮށްފައެވެ. ރީޖަނަލް ޑިރެކްޓަރު ޑރ. ހާންސް ކްލޫގަ ވަނީ ކޮވިޑުގެ ހާލަތު ކޮންޓުރޯލު ކުރުމަށް ފިޔަވަޅުތައް ވަރުގަދަ ނުކޮށްފިނަމަ ބައި މިލިއަނެއްހައި މީހުން މިބަލީގައި މަރުވެދާނެކަމުގެ އިންޒާރު ދެއްވައިފައެވެ.\nނެދަލޭންޑުގައި ހަރުކަށިކޮށްފައިވާ ފިޔަވަޅުތަކާ ދެކޮޅަށް ހިންގާ މުޒާހަރާތައް ދެވަނަ ދުވަހަށް ދެމިގެންގޮސް ހޮނިހިރު ދުވަހު އެގައުމުގެ ސިޓީތަކާއި ޓައުން ތަކުގައި ވަނީ ހަމަނުޖެހުންތައް އިތުރު ވެފައެވެ. ހޭގް ގައި ހިނގަމުންދިޔަ ހަމަނުޖެހުންތަކުގެ ސަބަބުން ކުއްލި ހާލަތު އިއުލާނު ކޮށް ފުލުހުން ވަނީ7މީހަކު ހައްޔަރުކޮށްފައެވެ. ފުލުހުން ޓުވިޓާ މެދުވެރިކޮށް މައުލޫމާތު ދިން ގޮތުގައި މުޒާހަރާގެ ބައިވެރިޔަކު އެއްލި ގާބުރިއަކުން ވަނީ ބަލިމީހަކު އުފުލަމުން ދިޔަ އެމްބިއުލާންސުގެ ބިއްލޫރިގަނޑު ތަޅާލައިފައެވެ. މި ހަމަނުޖެހުންތަކުގައި5ފުލުހަކަށް އަނިޔާވެ، އެކެއްގެ ކަކުލަށް ލިބުނު އަނިޔާގައި އެމްބިއުލާންސުގައިވަނީ ފަރުވާއަށް ގެންދެވިފައެވެ.\nނެދަލެންޑުގެ އިތުރު ސަރަހައްދެއްގައި ކުރިއަށްދިޔަ ފުޓުބޯޅަ މުބާރާތެއްވެސް ވަނީ ކޮވިޑުން ރައްކާތެރިވުމަށް އަޅާފައިވާ ފިޔަވަޅުތަކާ ހިލާފުވުމުގެ ސަބަބުން ހުއްޓާލަން ޖެހިފައެވެ. ކޮވިޑުން ރައްކާތެރިވުމަށް ހަރުކަށި ކޮށްފައިވާ ފިޔަވަޅުތަކުގެ ތެރޭގައި ސްޓޭޑިއަމްތަކަށް ވަނުން މަނާކުރެވިފައި ވަނިކޮށް ސަޕޯޓަރުންވަނީ ސްޓޭޑިއަމަށް ވަދެ ދަނޑުމައްޗަށް އަރާފައެވެ.\nނެދަލެންޑުގައި ކޮވިޑުގެ އަދަދުތައް މައްޗަށް ދިއުމާއި ތިން ހަފުތާގެ މުއްދަތަށް ބައެއް ސަރަހައްދުތައް ފުރަބަންދު ކޮށް، ރެސްޓޯރަންޓުތަކާއި ބާ ތައް 20.00 ގައި ބަންދުކުރުމަށް ވަނީ ނިންމާފައެވެ. އަދި ކުޅިވަރު އިވެންޓުތައް ބެލުމަށް މީހުންނަށް ނުވަދެވޭ ގޮތަށްވެސް ފިޔަވަޅުތައް ވަނީ ވަރުގަދަކޮށްފައެވެ.\nކްރޮއޭޝިއާގެ ވެރިރަށް ޒަގްރެބްގައި ވަނީ ޕަބްލިކް ސެކްޓަރުގައި މަސައްކަތްކުރާ ސިއްހީ ހިދުމަތްތެރިންނަށް ވެކްސިން ޖެހުން މަޖުބޫރުކޮށްފައިވާތީ އެކަމާ ދެކޮޅަށް މުޒާހަރާކޮށްފައެވެ.\nއިޓަލީގައި ވަޒީފާއަށާއި ރެސްޓޯރަންޓުތައް އަދި ޕަބްލިކް ޓްރާންސްޕޯޓު ހިދުމަތް ހޯދުމަށް ''ގްރީން ޕާސް'' ބޭނުން ކުރަން އޮންނަ އުސޫލާ ދެކޮޅަށް ވަނީ މުޒާހަރާކޮށްފައެވެ.\nފްރާންސްގެ ސަރުކާރުން ވަނީ އެ ގައުމުގެ ބެލުމުގެ ދަށުގައި ކެރިބީއަންގައި އޮންނަ ގްވާޑަލޫޕުގައި ހިނގަމުން އަންނަ ހަމަނުޖެހުންތައް ކޮންޓުރޯލު ކުރުމަށް ފުލުހުންގެ ޓީމެއް ފޮނުވާފައެވެ. ފުރާންސުން އެކުލަވައިލައިފައިވާ ކޮވިޑު ފާހާ ދެކޮޅަށް ހިންގަމުންދިޔަ މުޒާހަރާތައް ވަނީ ކޮންޓްރޯލުން ނެއްޓި ހަމަނުޖެހުންތައް ބޮޑުވެފައެވެ.\nގުޅޭ ޓެގު ޔޫރަޕް ކޮވިޑް 19\nކޮވިޑުގެ އާ ވޭރިއަންޓަކާއެކު ދުނިޔެއަށް އަނެއްކާވެސް ބިރުވެރިކަން\nއާކްޓިކް ކަނޑު ގަނޑުވެ މުދާ އުފުލާ ބޯޓުތަކެއް ތާށިވެއްޖެ\nއަލް-ޝަބާބް އިން ޖާނުން ފިދާވެގެން ދިން ހަމަލާއެއްގައި ސޮމާލިއާގެ ނޫސްވެރިޔަކު މަަރާލައިފި


18 gadi iru kiyugai huregen ticket negun, dhivehi team ah bodu hithvareh! 18 gadi iru kiyugai huregen ticket negun, dhivehi team ah bodu hithvareh!\nދިވެހި ޓީމްގެ ހިތްވަރަކީ ސަޕޯޓަރުން: ފޮޓޯ-އެފްއޭއެމް\nއަށާރަ ގަޑިއިރު ކިޔުގައި ހުރެގެން ޓިކެޓް ނެގުން، އިންޑިޔާއާ ދެކޮޅަށް ނިކުންނައިރު ބޮޑު ހިތްވަރެއް!\nމިރޭ އިންޑިޔާއާ ދެކޮޅަށް ދިވެހި ޤައުމީ ޓީމް ކުޅޭ މުހިއްމު މެޗުގެ ފުރަތަމަ ޓިކެޓް ދިވެހި ސަޕޯޓަރަކު ނެގީ 18 ގަޑިއިރު ކިޔުގައި ހުރެގެންނެވެ. ހޭލާ ކިޔުގައި ހުރެގެން ޓިކެޓް ނެގުމުން އެކަން ޔޫތް މިނިސްޓަރ އަހުމަދު މަހުލޫފް ފާހަގަކުރެއްވީ ދިވެހި ޓީމަށް އޮތް ލޯތްބާއި، ޤައުމީ ޖޯޝް ދިވެހި ސަޕޯޓަރުންގެ މެދުގައި އުތުރި އަރަމުން ދިއުންކަމަށެވެ. ހަޤީޤަތުގައިވެސް އެއީ ދިވެހި ފުޓްބޯޅައަށް ދިވެހިންގެ މެދުގައި އޮތް ވަރުގަދަ ލޯތްބެވެ. ޓިކެޓް ވިއްކުމުގައި އޮތް އިންތިޒާމްތަކުގެ ވާހަކައަކީ އަދި މުޅިން އެހެން ވާހަކައެކެވެ.\nދިވެހި ޤައުމީ ޓީމްގެ ކޯޗު އަލީ ސުޒޭންވެސް ދިވެހި ޓީމްގެ ރޫހުގެ ރަނގަޅުވުމުގެ ސަބަބުތަކުގެ ވާހަކަދައްކަމުން މިސާލަކަށް ނެގީ 18 ގަޑިއިރު ކިޔުއެއްގައި ހުރެގެން ނެގި ޓިކެޓްގެ ވާހަކައެވެ. ކޯޗު ސުޒޭން ބުނީ މުޅި ޓީމަށްވެސް އޮތް އެންމެ ބޮޑު ހިތްހަމަޖެހުމަކީ ބާރަވަނަ ކުޅުންތެރިޔާކަމަށެވެ. އެކުޅުންތެރިޔާގެ ހިތްވަރު ޓީމަށް ފެނުނީމަ ހަޤީޤަތުގައިވެސް ވަރަށްބޮޑު މޯޓިވޭޝަނެއް ލިބޭކަން ފާހަގަކުރަމުން ދެން ބުނީ 18 ގަޑިއިރު ކިޔުގައި ހުރެ ޓިކެޓް ނެގުމުން އެލިބޭ ހިތްވަރުގެ ވާހަކައެވެ. އެއާއެކު ކޯޗު ސުޒޭން ދިވެހި ސަޕޯޓަރުންނަށް ދިނީ ޔަޤީންކަމެއް. އެ 18 ގަޑިއިރު ބޭކާރު ވަގުތުތަކަކަށް ވިޔަނުދޭނެކަމުގެ ޔަޤީންކަމެވެ.\n18 ވަރަކަށް ގަޑިއިރު ކިއުއެއްގައި ހުރެގެން އަޅުގަނޑުމެންނަށް ސަޕޯރޓްކުރުމަށް ޓިކެޓެއް ބައްލަވައިގަތުން މިއީ ޓީމަށް ކިހާވަރުގަދަ ހިތްވަރަކަށް ވާނެތޯ. އެ 18 ގަޑިއިރު ކިޔޫގައި ހޭދަކުރެއްވީ، އެނޫނަސް އަޅުގަނޑުމެންނާ އެއްކޮށް ތިބި ހުރިހާ ސަޕޯޓަރުން މާޔޫސްނުވާނެ ހުރިހާގޮތަކަށް އަޅުގަނޑުމެން މަސައްކަތްކުރާނަން. ޓީމްގެ ހުރިހާ ކުޅުންތެރިން އެހިތްވަރު ކުރާނެ.\nއިންޑިޔާއާ އެއްވަރުކޮށްލައިގެން ހޯދާ އެއް ޕޮއިންޓުންވެސް ފައިނަލަށް ދިއުމުގެ ފުރުޞަތު ދިވެހި ޓީމަށް އެބައޮތެވެ. އެކަމަކު ކޯޗު ސުޒޭންގެ ވިސްނުމަކީ އަދި މުޅި ޓީމްވެސް ވިސްނުމަކީ ޞަރަހައްދުގެ ގަދަ ބާރު ބަލިކޮށްގެން ފައިނަލްގައި ކުޅުމެވެ. މިއަހަރު މާލޭގައި ރާއްޖޭގައި ކުޅުނު އޭއެފްސީކަޕްގެ މެޗުތައް ދިޔަގޮތަށް ބަލާ އެ އުއްމީދު އެބައޮތްކަންވެސް ކޯޗު ފާހަގަކުރިއެވެ.\nކޯޗު ސުޒޭން ބުނީ މިރޭވެސް މެޗަށް ނިކުންނަނީ ޤައުމަށްޓަކައި ކޮންމެސްކަމެއް ކޮށްދެވޭތޯކަމަށެވެ. އެކަން ކުރެވެން އޮތީ މިޞަރަހައްދުގައި އަދިވެސް އެންމެ ނުފޫޒުގަދަ އިންޑިޔާ ބަލިކޮށްގެން ކަން ކޯޗު ފާހަގަކުރިއެވެ.\nއިންޑިޔާ ކުޅޭ ސްޓައިލާ، ކުޅުންތެރިންނާ، ނިންމާލުމުގައި ސުނިލް ޗެތްރީ ފެންނަނީ އަދިވެސް ނުރައްކާކޮށްކަން ފާހަގަކުރަމުން ސުޒޭން ބުނީ މިޞަރަހައްދުގެ އަދިވެސް އެންމެ ނުފޫޒުގަދަ ޤައުމަކީ އިންޑިޔާ ކަމަށެވެ. އިންޑިޔާއަށް ލިބިފައި އޮތް ޕޮއިންޓްގެ އަދަދަކީ އިންޑިޔާގެ ސްޓްރެންތްކަމުގައި ނުބަލާނެކަމަށް ކޯޗު ބުންޏެވެ.\nމެޗުގެ ޕްރެޝަރާ ގުޅޭގޮތުން ވާހަކަދައްކަމުން ކޯޗު ބުނީ ސާފްޗެމްޕިއަންޝިޕަކީ ރާއްޖެއަށް އަބަދުވެސް ޕްރެޝަރެއްކަމަށެވެ. ޕްރެޝަރަކަށް ވަނީ ދިވެހިންގެ އުއްމީދުތައް އެމުބާރާތާގު ތަށްޓާ ގުޅިފައި އޮންނާތީ ކަމަށާއި، އެއީ ހިތްހަމަޖެހުމެއްކަމަށް ކޯޗު ބުންޏެވެ.\nދިވެހި ކުޅުންތެރިން އެކަން ކުރާނެކަން ޤަބޫލުކޮށްގެން އުއްމީދުކުރަނީ ސަޕޯޓަރުން. ޕްރެޝަރ ނަގާނީ ހިތްހަމަޖެހުމެއްގެ ގޮތުގައި. ކޯޗު ބުންޏެވެ.\nރާއްޖެއާއި އިންޑިޔާ ވާދަކުރާ މެޗު ފަށާނީ ރާއްޖެ ގަޑިން މިރޭ 09:00 ގައެވެ.


Faris Medhuverikoh Maumoon Ah Jabirge Faisaa Dhinin - Dhiyana - Vaguthu\nފާރިސް މެދުވެރިކޮށް މައުމޫނަށް ޖާބިރުގެ ފައިސާ ދިނިން: ދިިޔާނާ\nރައްޔިތުންގެ މަޖިލިހުގެ ދިއްގަރު ދާއިރާގެ ކުރީގެ މެމްބަރު ފާރިސް މައުމޫން މެދުވެރިކޮށް ކުރީގެ ރައީސް މައުމޫން އަބްދުލްގައްޔޫމަށް އެކި ފަހަރު މަތިން ފައިސާ ދެއްވާފައި ވާނެ ކަމަށް ކާށިދޫ ދާއިރާގެ މެމްބަރު އަބްދުﷲ ޖާބިރުގެ އަނބިކަނބަލުން ދިޔާނާ ސައީދު ވިދާޅުވެއްޖެއެވެ.\nދިޔާނާ އެގޮތަށް ވިދާޅުވީ، ރައީސް މައުމޫނަކީ އަލް އަޒްހަރުން ވަދައިގަތް މުދިމެއް ކަމަށާއި ފަތުރުވެރިކަން ކުރިއަރާފައި ނުވަނީ އެހެންވެ ކަމަށް ބިލެތްދޫ ދާއިރާގެ އެމްޑީޕީގެ މެމްބަރު އަހުމަދު ހަލީމް (ދޮންބިލެތް) ވިދާޅުވި ވާހަކައަކާ ގުޅުވައިފައެވެ. ދޮންބިލެތް އެގޮތަށް ވިދާޅުވުމާ ގުޅިގެން ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވަނީ އޭނާ އަށް ވަރަށް ބޮޑަށް ފާޑު ވިދާޅުވެފައެވެ.\nޝަހީމް ކުރެއްވި ޓުވީޓެއްގައި ވިދާޅުވީ ރައީސް މައުމޫނަކީ ސިޔާސީ ބޭފުޅަކަށްވީ ނަމަވެސް އަލް އަޒްހަރު ޔުނިވަސިޓީން އެމަނިކުފާނު ހޯއްދެވި ތައުލީމަށް ޖޯކު ޖަހައިގެން ނުވާނެ ކަމަށެވެ. މައުމޫނަކީ ރާއްޖެ ދުށް ވަރަށް ބޮޑު މުފައްކިރެއް ކަމަށާއި އިމާމްވެ ނަމާދު ކުރުމަކީ ވެރިކަމުގެ ޝަހުސިއްޔަތު ރަމްޒުކޮށްދޭ ކަމެއް ކަމަށް ވެސް ޝަހީމް ވިދާޅުވިއެވެ.\nޝަހީމް އެގޮތަށް ވިދާޅުވުމާ ގުޅިގެން ދިޔާނާ ކުރެއްވި ޓުވީޓެއްގައި ވިދާޅުވެފައި ވަނީ 2017 ވަނަ އަހަރުގެ ކުރީކޮޅު މެލޭޝިއާގެ ކުއަލަލަމްޕޫރުގެ އިންޓަމާކް ބިލްގައި މައުމޫނާއި ޖާބިރު ބައްދަލު ކުރައްވައި ދެ ބޭފުޅުން އެއްބަސްވެވަޑައިގެންނެވި ގޮތުގެ މަތިން ޖާބިރުގެ ފަރާތުން ކަންކަން ކުރުމަށް އޭނާ އައްޔަން ކުރުމުން އަމާނާތްތެރިކަމާ އެކު އެ ފައިސާ ފާރިސް މެދުވެރިކުރައްވައި މައުމޫނަށް އެކި ފަހަރު މަތިން ހަވާލު ކުރެއްވި ކަމަށެވެ.\nEhenveemaa amaanaaiytherikamuge agakee manikufaanuge siyaasee machinery beynunkuravvaigen hageegaiy ehfushun aneh fushah jassavaa thedhu bunaa meehaa akee dhogu bunaa meehaage gothuga thamseelkohemeehaayah furassaara kurimathi kuruntho alhugandu suvaalukohlan beynun.\n— Dhiyana 🎈?🌹 (@dhiyanasaid) November 30, 2020\n"އެހެންވީމަ އަމާނާތްތެރިކަމުގެ އަގަކީ މަނިކުފާނުގެ ސިޔާސީ މެޝިނަރީ ބޭނުން ކުރައްވައިގެން ހަގީގަތް އެއްފުށުން އަނެއް ފުށަށް ޖައްސަވައި ތެދު ބުނާ މީހާއަކީ ދޮގު ބުނާ މީހާގެ ގޮތުގައި ތަމްސީލްކޮށް އެ މީހާއަށް ފުރައްސާރަ ކުރިމަތިކުރުންތޯ އަޅުގަނޑު ސުވާލުކޮށްލަން ބޭނުން،" ދިޔާނާ ވިދާޅުވިއެވެ.\n"މައުމޫން ކިތަންމެ މަތީ ފާހެއް ނަންގަވައިގެން ހުންނެވިޔަސް އެއީ ޝަރީއަތުގެ ކުރިމަތީގައި ފާޅުކަން ބޮޑު ގޮތެއްގައި އިތުރުފުޅު ހައްދަވާ ބޭފުޅެއް. ދިރިތިބި ބައިވަރު ހެކިން ތިއްބާ މައުމޫން އިތުރުފުޅު ހައްދަވަނީ ހާދަހާ ދެރަވަރުވީމައޭ، އަޅުގަނޑު ހިތަށް އަރާ،" ދިޔާނާ ވިދާޅުވިއެވެ.\nދިޔާނާ މިހެން ވިދާޅުވެފައި ވާއިރު، ޖާބިރު ވަނީ މީގެ ކުރިންވެސް އެތައް ފަހަރެއްގެ މަތިން ރައީސް މައުމޫން އޭނާގެ އަތުން ބޮޑެތި އަދަދުތަކުން ނަގާފައި ހުރި ފައިސާ އަނބުރާ ދެއްކުމަށް ގޮވާލާފައެވެ. އެހެން ނަަމަވެސް މިކަން މައުމޫން ދޮގުކުރައްވައެވެ.\nމައުމޫން އަނބުރާ ދައްކަވާ ގޮތަށް ނެންގެވި ކަމަށް ބުނާ 29 މިލިއަން ރުފިޔާ ނުދީގެން މައްސަލަ ފުލުހުންނަށް ވެސް ހުށަހެޅިއެވެ. އޭގެ ފަހުން، ޖާބިރު މައުމޫނަށް މާފު ވެސް ކުރެއްވިއެވެ. އެކަމަކު ފަހުން ޖާބިރު ވަނީ މައްސަލަ ސިވިލް ކޯޓަށް ހުށަހަޅައިފައެވެ.\nނޮވެމްބަރު 30, 2020 13:56\nކޮބާތޯ ޝަހީމު ރ.މައުމޫނަށް ޖެއްސެވިޖޯކް ބުރުޤާ ނޭޅުމާ ބެހޭ ގޮތުން ތާރީހް އިޔާދަ ކޮށްލާއްވާ\nނޮވެމްބަރު 30, 2020 14:05\nލަޑަޔާ ވާނީ ލަޑާ..އޭގެ ދިރިހުރިމިސާލެއް ތިއީ..\nނޮވެމްބަރު 30, 2020 14:06\nއަހަންނަށްހީވަނީ ޖާބިރު ކޯޓަށްދާންވީ ދިޔާނާ ގޮވަ އިގެންހެން ؟ ތީތާކުށްވެރިވަނީ ދިޔާނާ!! ދިޔާނާ އެވަނީ ޖާބިރު އަށް އޮޅުވާލާފާ!!\nދެރަވަރު ކަމަށް ވިޔަސް އަދި މޮޅުވަރު ކަމަށްވިޔަސް އަހުންނަށް ވިސްނޭ ކަމަކީ 500 އެއްހައި ރުފިޔާއެއްގެ ވާހަކައެއްނޫން ދައްކަނީކީ މިލިއަން ރުފިޔާގެ ވާހަކަ އެހެންވީމަ ދިޔާނާއަކަސް ޖާބިރަކަސް މިހާ ގިނަ ފައިސާތަކެއް އެއްވެސް ލިޔުމެއްނެތި ނުދޭނެކަން . ޖަބިރަކީ ދެއިރު ދެދަޅަޔަށް ހިނދުކޮޅު އަންނަމީހެއް ފަދައިން އޭނާގެ ވާހަކަވެސް ހުންނަނީ އެގޮތަށް. މަޖަލިސްގަ ހަޅޭއްލި ޚިޔާނާތުގެ ފައިސާއިން އިބޫވެސް ބޭނުންކުރި ކަމަށް ކޮންތާކުން ހެކި ހޯދައިގެންބާ އެފަދަވާހަކަ ދައްކަނީ ، ދިޔާނާވެސް ފިރިމީހާގެ އަގު ހިފަހައްޓަން ދޮގުހަދަނި ކަމަށް ލަފާކުރެވެނީ އިސްލާމީ ޝަރީޢަތް ނުދަނެ ގާނުނުކިޔަވައިގެން ތިބޭމީހުން ކޮށްފަ ނުކުރަނެ ކަމެއްވެސް ހަމަ ނޭގޭނެ. ކޮބާ ފައިސާ ހަވާލުކުރި ލިޔުންތައް.\nނޮވެމްބަރު 30, 2020 14:30\nމި ފާރިޝްގެ ކަމަކުން މައުމޫނު ބަދުނަމުވީ ވެރިކަމުގެ ދަހިވެތިކަމުގައި މީހުންއަތުން ލޯނުތައްވެސްނެގިކަން ސާބިތުވަނީ\nޖާބިރު މައުމޫނައް ފައިސާދިނީ ޔާމީނުގެ ވެރިކަން ބަދަލުކުރަން ޚަރަދުކުރަން ނޫންތޯ؟ ވެރިކަން ބަދަލުވެއްޖެ ދެން އެކަން ނިމުނީ...\nނޮވެމްބަރު 30, 2020 17:19\nއެބުނީތެދެ އް.. އެކަން އެ އޮތީނިމިފަ އަދި ޔާމީނު އެ އޮތީޖަލުގަ!\nނޮވެމްބަރު 30, 2020 15:24\nރައީސް ޔާމީން ސަރުކާރު ވައްޓާލަން ޖާބިރުމެން ހަރަދުކުރިކަން އެނގޭ. މައުމޫނާ ގާސިމްވެސް ތިޔަ ހަޑިމުޑުދާރު ޢަމަލު ހިންގި. ކަލޭމެން ތިޔަ ހިންގި ޖަރީމާގެ ބަދަލު އަދަބެއްގެ ގޮތުގައި ފެނިގެން ތިޔަދަނީ. ކަލޭމެން އެއްބަޔަކު އަނެއް ބަޔަކާ ތަޅާފޮޅާ އަމިއްލައަށް ހަލާކުވެ ނެތިދާ މަންޒަރު އޮތީ މާދުރަކު ނޫން. އިންޝާ ﷲ.\nނޮވެމްބަރު 30, 2020 22:26\nމިހާރުވެސް ފެންނަން ފަށާއިފި..\nނޮވެމްބަރު 30, 2020 15:43\nދިޔާނާ އަކީ މޮޅު ޤާނޫނީ ޢިލްމުވެރި އެއ އް.\nކޮބަ އިތޯ ފަ އިސާ ހަވާލުކުރެ އްވި ލިޔެކިޔުން.\nޢެއ އިން އެ އްޗެ އް މި އިން ނޫހަކަށް ދެ އްވަބަ އްލަވާ.\nތިޔަ ވިދާޅުވަނީ ތެދުފުޅެ އް ނަމަ.\nތިހާވަރުގެ ޤާނޫނު ދަންނަ ބޭފުޅުން މީހަކު ބުނާ އިރަށް ފަ އިސާ ތަކެ އް އެއ އްބަސް ވުމެ އް ނެތި ދިން ސަބަބެ އް އޮންނާނެ. އެއ އްގޮތަކީ ނާޖާ އިޒް ފަ އިދާ އެއ އް ހޯދުން. އެހެންވި އްޔާ އެކަން ވެފަ ތި އޮތީ.\nނޮވެމްބަރު 30, 2020 17:02\nދިޔާނާ ގާތު މަ ބުނީމެ ނޫން ފުރަތަމަ ރޭހުގާ ވެސް ތި އެރީ ފޯސް ފަޅި އަށޭ. މަ އުމޫން ވާނީ ހަމަ މަ އުމޫނަށް\nނޮވެމްބަރު 30, 2020 17:07\nޢެންދެރިމާގެއިން ނެރުނު ކަހޅުފޮޢްޓަކީ ހަގީގަތެޢްތާ\nތިޔަވަރަށް ފަ އިސާދިން އިރު ދިޔާނާބުނިންތަ ޖާބިރުބުންޏޭ ޔާމީނުގެވެރިކަންނިމުނީމާ\nއެފަ އިސާ މިފަ އިސާ އަނބުރާގެންނަ އްޗޭ؟\nނޮވެމްބަރު 30, 2020 17:55\nސަރުކާރު ބަދލު ކުރަން ގެންގުޅުނު ކަޅުފޮށީގެ އެއ އްބަ އިގެ ވާހަކަ ދިޔާނާ ތިބުނީ. މިވަރުގެ ބަޔަކު ޖަލަ އްލީމަވީ އަނިޔާ އަ އް. އެކަމު ހުކުން ތަފްފީޒު ނުކޮ އް ދޫކޮލި އެންމެން ގޮޅިޔަ އް އެނބުރި ދާންޖެހޭ ދުވަސް އެބަކަ އިރިރޭ. ދިޔާނާވެސް ހިމެނޭގޮތައް.\nނޮވެމްބަރު 30, 2020 17:56\nތިޔަ ފައިސާ އަކީ ޖާބިރު ދިންއެއްޗެއްކަމަށް ވަރަށް ގާތް. މައުމޫނަކީ ކާކުކަން ރަގަޅަށް ދަންނަ މީހުންނަށް އޭނަޔަކީ ކިހާވަރެއްގެ މީހެއްކަން އިނގޭނެ. އަދި މިތާ ކޮމެންޓްކުރާ މީހުން ކިތަންމެ ޝައްކެއް އުފަންދަން މަސައްކަތް ކުރިޔަސް މައުމޫނު ހުދު ފޮތިކޮޅަކަށް ވާނެ އެއްވެސް ގޮތެއް ނޯންނާނެ.\nނޮވެމްބަރު 30, 2020 19:01\nޖާ ހުންނަނީ އަބަދު ޖޯކަރަކަށް ހެދިފަ. މައުމޫނު ފައިސާ ނެގި ކަން ސާބިތު ކުރާނީ ކޯޓުގަ. ނޫސް ތަކުގައެއް ނޫން\nނޮވެމްބަރު 30, 2020 19:04\nކަލެއާއި ޖާބިރާއި ދެމީހުންގެ މަައްސަލަ މިހާރު ބަލާހިސާބަށް ގޮއްސި.\nފައިސާދީގެން ނަހަމަ ގޮތުގައި ރާއްޖޭގެވެރިކމަާއި ތޮޅުނު ބައިގަނޑެއް.\nނޮވެމްބަރު 30, 2020 19:48\nރިޝްވަތު ނަގައިގެން ވެރިކަން ވައްޓާލަން އުޅުނުކަން މިހިރަފަޅާއަރަނީ.. ޔާމީން މި މީހުން ޖަލަށް ލީ ޙައްޤު ގޮތުގައިކަން އާޚިރުގައި މިއެނގި ހާމަވަނީ.. ވިސްނާލާ މިގައުމު އިސްލާޙްކޮށް ޤައުމު ތަރައްޤީގެ އާއުސްމިންތަކަށް ގެންގޮސްދިން ފަހުލަވާނު މިއަނިޔާވެރި ކޯލިޝަން ސަރުކާރުން ވަނީ ޖަލަށް ލާފަ ހުރިހަ ފާސިގުން ވަނީ އިތުރު ޖަރީމާ ހިންގަން ދައުލަތުތެރޭގަ ފެތުރިގެންފަ އެނީހުންނަށް އެކަންކުރުމަށް މަގުފަހިކުރި ރައްޔިތުން މިއަދު ވަނީ ރޮއެ ހިތާމަ ކުރާ ދަރަޖައިގަ!\nކޮއްކޯ ދިޔާނާ ، ކަމަނާ ތިއޮތީ ވިދާޅުވެފަ. ޖާބިރުގެ ފަރާތުން ކަންކަންކުރުމަށް މައުމޫނު އައްޔަން ކޮށްފައި އެކަމަށްޓަކާ އެކިފަހަރުމަތިން މައުމޫނަށް ފައިސާ ދިންކަމަށް ، އެކަމަކު ޖާބިރު ދަޢުވާ ކުރަނީ މުޅިން އެހެން ސީޣާ އަކުން. ކިނބިގަސް ދޮށުގޭ ރަޖިސްޓްރީ ބާއްވާފައި މައުމޫނު އަމިއްލަފުޅު ބޭނުމަށް ލާރި ނެގި ވާހަކަ ޖާބިރު ދައްކަނީ .،. ކަމަނާ ފިރިމޮޔަވެފަ ހުއްޓަސް ތީ ބޮޑުވަރު . ޖާބިރު ހުދު ކަފަކޮޅަކަށް ހައްދަވަން ނޫޅުއްވާ . ހަމަ ވަރަށް ގިނައިން ޝަވާ ބޭފުޅެއް އެއީ .\nޑިސެމްބަރު 1, 2020 00:58\nމައުމޫނު ކޯޓައް ގޮސް ﷲ ގަންދީހުވާކުރަންވީނުން މައުމޫނަކީ ބޮުޑުދޮގުވެރިޔެ 80އަހަރު ވީމަވެސް ދުނިޔެއާއިހެދީ އުޅޭޖައްބާރު ދޮގުވެރިޔެ ތީކީދީނީއިލްވެރިޔެނޫބް